Metrom Australia Sept. 10, 2020\nതിരുവിതാംകൂർ സംസ്ഥാനത്തുള്ള ഊരാൺമക്ഷേത്രങ്ങളിൽ പ്രഥമ ഗണനീയവും ഏറ്റുമാനൂർ താലൂക്കിലുള്ളതും സുപ്രസിദ്ധവുമായ കുമാരനല്ലൂർ ക്ഷേത്രത്തെപ്പറ്റി കേട്ടിട്ടില്ലാത്തവർ കേരളത്തിലധികമുണ്ടായിരിക്കുമെന്നു തോന്നുന്നില്ല.\nഎന്ന സങ്കീർത്തനശ്ലോകം അത്ര ഭംഗിയുള്ളതല്ലെങ്കിലും പ്രസിദ്ധമാകയാൽ അതും പലരും കേട്ടിരിക്കാനിടയുണ്ട്.\nഎങ്കിലും ആ ഭഗവതി "ഓടീട്ടുവന്നു കുടികൊണ്ട"തേതു പ്രകാരമാണെന്ന് അറിഞ്ഞിട്ടുള്ളവർ ഇപ്പോൾ അധികമുണ്ടായിരിക്കുമെന്നു തോന്നുന്നില്ല.\nഅതിനാൽ ആ സംഗതിയെപ്പറ്റി ആദ്യം ഒരു വിവരണം ആവാം.\nഒരിക്കൽ ആ ദേവീവിഗ്രഹത്തിൽ ചാർത്തിയിരുന്നതും വളരെ വിലയുള്ളതും രത്നഖചിതവുമായ മൂക്കുത്തി എങ്ങനെയോ പോയി.\nശാന്തിക്കാരൻ നിർമാല്യം (തലേദിവസത്തെ പൂവും മാലയും) വാരി പുറത്തിട്ടതിന്‍റെ കൂടെയോ അഭി‌ഷേകവും മറ്റു കഴിച്ച സമയം ഓർക്കാതെ ശാന്തിക്കാരന്‍റെ കൈ മുട്ടിത്തെറിച്ചോ എങ്ങനെയാണ് അതു പോയതെന്ന ആർക്കും ഒരു നിശ്ചയവുമില്ലായിരുന്നു.\nമൂക്കുത്തി പോയി എന്നു കേട്ടു പാണ്ഡ്യരാജാവു പലവിധത്തിൽ അന്വേ‌ഷണങ്ങൾ നടത്തീട്ടും ഒരു തുമ്പുമുണ്ടായില്ല. ബിംബത്തിന്മേൽ ചാർത്തിയിരുന്ന സാധനം ശാന്തിക്കാരനറിയാതെ പോവുകയില്ലെന്നുതന്നെ ഒടുക്കം രാജാവു തീർച്ചപ്പെടുത്തി.\nശ്രീകോവിലിനകത്തു ശാന്തിക്കാരനല്ലാതെ മറ്റാരും കയറുക പതിവില്ലാത്ത സ്ഥിതിക്കു രാജാവിന്‍റെ വിചാരം അങ്ങനെ ആയതില് ആര്‍ക്കും തെറ്റു പറയുവാനും പറ്റില്ലായിരുന്നു.\nഎങ്കിലും ശുദ്ധാത്മാവും ദേവിയെക്കുറിച്ചു വളരെ ഭക്തിയുള്ള ആളുമായിരുന്ന ആ പഴയ ശാന്തിക്കാരന് ഈ മൂക്കുത്തി പോയത് ഏതു പ്രകാരമാണെന്നു വാസ്തവത്തിൽ യാതൊരറിവുമുണ്ടായിരുന്നില്ല. ദേവിക്കു പതിവായി ചാർത്തിവന്ന ഈ ആഭരണം പോയതു നിമിത്തം അദ്ദേഹത്തിനും അപാരമായ മനസ്താപമുണ്ടായിരുന്നു.\nപക്ഷേ അതൊക്കെ ആരറിയുന്നു.\nഉഗ്രശാസനനായ പാണ്ഡ്യരാജാവ് ശാന്തിക്കാരനെ പിടിപ്പിച്ചു വരുത്തി ചോദ്യം തുടങ്ങി. പലവിധത്തിൽ ചോദിച്ചിട്ടും മൂക്കുത്തി പോയതേതു പ്രകാരമാണെന്ന് അറിഞ്ഞുകൂടെന്നുതന്നെ അദ്ദേഹം പറഞ്ഞു.\nഒടുക്കം രാജാവ്, നാല്പതു ദിവത്തിനകം ആ മൂക്കുത്തി ശാന്തിക്കരൻ എങ്കിനെയെങ്ങിലും തേടിപ്പിടിച്ചു ഹാജരാക്കണമെന്നും അല്ലാത്തപക്ഷം ശാന്തിക്കാരന്‍റെ ശിരച്ഛദേം ചെയ്യിക്കുന്നതാണെന്നും കല്പിച്ചു.\nഇതുകേട്ടു ശാന്തിക്കാരൻ ഒന്നും മറുപടി പറയാതെ വ്യസനത്തോടുകൂടി രാജസന്നിദ്ധിയിൽനിന്നു പോയി. ആ ബ്രാഹ്മണോത്തമൻ പലവിധത്തിൽ അന്വേ‌ഷിച്ചുനോക്കീട്ടു മൂക്കുത്തി കണ്ടുകിട്ടിയില്ല.\nഅങ്ങനെ മുപ്പത്തൊമ്പതു ദിവസമായി. മുപ്പത്തൊമ്പതാം ദിവസം രാത്രിയിൽ പിറ്റേദിവസം തന്‍റെ തല പോകുമല്ലോ എന്നു വിചാരിച്ചു വി‌ഷാദിച്ചുകൊണ്ട് അദ്ദേഹം കിടന്നു. കണ്ണടച്ച സമയം ആരോ അദ്ദേഹത്തിന്‍റെ അടുക്കൽ ചെന്ന്, 'അങ്ങിനി ഇവിടെ താമസിച്ചാലാപ ത്തുണ്ടാവും. ഇതാ കാവൽക്കാരെല്ലാം നല്ല ഉറക്കമായിരിക്കുന്നു. ഈ തരത്തിനു പുറത്തിറങ്ങി ഓടിക്കൊള്ളു. എന്നാൽ വല്ല ദിക്കിലും ചെന്നു രക്ഷപ്പെടാം' എന്നു പറഞ്ഞു.\nഉടനെ അദ്ദേഹം കണ്ണുതുറന്നു നോക്കിയപ്പോൾ ആരെയും കണ്ടില്ല. "ഇതാരാണ് ഇങ്ങനെ പറഞ്ഞത്? എന്തോ എനിക്കു മനോരാജ്യംകൊണ്ടു വെറുതെ തോന്നിയതായിരിക്കും" എന്നു വിചാരിച്ച് അദ്ദേഹം പിന്നെയും കണ്ണടച്ചു.\nഅപ്പോൾ പിന്നെയും അങ്ങനെ തന്നെയുള്ള ഉപദേശം കേട്ടു. കണ്ണു തുറന്നു ചുറ്റും നോക്കിയെങ്കിലും ആരേയും കണ്ടില്ല.\nപിന്നെയും അദ്ദേഹം കണ്ണടച്ചപ്പോൾ മൂന്നാമതും മേൽപ്രകാരം ഉപദേശം കേട്ടു. "ഏതായാലും ഈ ഗുണദോ‌ഷവാക്കിനെ നിരസി ക്കുന്നതു യുക്തമല്ല. ഇതു ദേവി അരുളിച്ചെയ്തതുതന്നെ ആയിരിക്കും. അതിനാൽ വേഗത്തിൽ പോവുകതന്നെ" എന്നു വിചാരിച്ചു നിശ്ചയിച്ചിട്ട് അദ്ദേഹം അവിടെനിന്നെണീറ്റു ക്ഷണത്തിൽ പുറത്തിറങ്ങി ഓടിത്തുടങ്ങി.\nഅപ്പോൾ സർവാംഗസുന്ദരിയായ ഒരു ദിവ്യസ്ത്രീ "വളരെക്കാലം എന്നെ സേവിച്ചു കൊണ്ടിരുന്ന അങ്ങു പോവുകയാണെങ്കിൽ ഞാനും പോരികയാണ്" എന്നു പറഞ്ഞുകൊണ്ട് അദ്ദേഹത്തിന്‍റെ പിന്നാലേ ഓടിയെത്തി. കുറച്ചു കഴിഞ്ഞപ്പോൾ ആ സ്ത്രീ മുൻപിൽക്കടന്ന് ഓടിത്തുടങ്ങി. അതു വലിയ കൂരിരുട്ടുള്ള കാലമായിരുന്നുവെങ്കിലും ആ സ്ത്രീയുടെ ശരീരശോഭയും ആഭരണങ്ങളുടെ പ്രകാശവും നിമിത്തം ആ ബ്രാഹ്മണനു വഴിയിൽ നല്ലപോലെ കണ്ണു കാണാമായിരുന്നു.\nഅങ്ങനെ രണ്ടുപേരും കൂടി നാലഞ്ചുനാഴിക ദുരംവരെ ഓടിയപ്പോൾ ആ സ്ത്രീ പെട്ടെന്നു മറഞ്ഞു കളഞ്ഞു. അപ്പോൾ വഴിയും ദിക്കുമെല്ലാം അന്ധകാരമയമായി. കണ്ണു തീരെ കാണാൻ പാടില്ലതെയായതിനാൽ ബ്രാഹ്മണൻ ഓടാനെന്നല്ല, നടക്കാൻപോലും നിവൃത്തിയില്ലാതെയായി.\nഅപ്പോൾ അദ്ദേഹത്തിനു വളരെ ഭയവും വ്യസനവുമുണ്ടായി. എങ്കിലും തപ്പിത്തപ്പി പിന്നെയും കുറേശ്ശ നടന്നുതുടങ്ങി. ക്ഷീണംകൊണ്ടു നടക്കാനും അദ്ദേഹത്തിനു പ്രയാസമായിത്തീർന്നു.\nരാജാവിന്‍റെ ആളുകൾ പിന്നാലേ ഓടിയെത്തി പിടിച്ചെങ്കിലോ എന്നുള്ള ഭയവും അദ്ദേഹത്തിനില്ലായ്കയില്ല. എങ്കിലും ക്ഷീണം നിമിത്തം വല്ല ദിക്കിലൂം കുറച്ചിരിക്കുകയോ കിടക്കുകയോ ചെയ്യാതെ നിവൃത്തിയില്ലെന്ന് അദ്ദേഹത്തിനു തോന്നി.\nഅപ്പോൾ ഇടിമിന്നലിന്‍റെ പ്രകാശംകൊണ്ട് അദ്ദേഹം ആ വഴിക്കു സമീപത്തായി ഉണ്ടായിരുന്ന വഴിയമ്പലം കണ്ടു. തപ്പിത്തടഞ്ഞ് അദ്ദേഹം അവിടെ ചെന്നുകേറി. രണ്ടാംമുണ്ടു വിരിച്ചു കിടന്നു.\nമനസ്സിൽ വളരെ ഭയവും വിചാരങ്ങളുമുണ്ടായിരുന്നുവെങ്കിലും ക്ഷീണം കൊണ്ടോ എന്തോ കിടന്നയുടനെ അദ്ദേഹം ഉറങ്ങിപ്പോവുകയും ചെയ്തു.\nഅക്കാലത്തു കേരളരാജ്യം അടച്ചുവാണിരുന്ന ചേരമാൻ പെരുമാൾ ഒരു ഭഗവതിയെ പ്രതിഷ്ഠിക്കണമെന്നു വിചാരിച്ചു വൈക്കത്ത് ഉദയനാപുരത്തും, ഒരു സുബ്രഹ്മണ്യനെ പ്രതിഷ്ഠിക്കണമെന്നു വിചാരിച്ച് ഇപ്പോൾ കുമാരനല്ലൂരെന്നു പറഞ്ഞുവരുന്ന സ്ഥലത്തും ഓരോ അമ്പലം പണികഴിച്ചു പ്രതിഷ്ഠ്യ്ക്കു മുഹൂർത്തവും നിശ്ചയിച്ച് അതിലേക്കു വേണ്ടുന്നവയെല്ലാം വട്ടംകൂട്ടിക്കൊണ്ടിരിക്കുകയായിരുന്നു.\nവഴിയമ്പല ത്തിൽ കിടന്നുറങ്ങിയ ബ്രാഹ്മണൻ പിറ്റേദിവസം കാലത്തുണർന്നു കണ്ണുതുറന്നു നോക്കിയപ്പോൾ കുമാരസ്വാമിയെ (സുബ്രഹ്മണ്യനെ) പ്രതിഷ്ഠിപ്പിക്കാനായി ചേരമാൻ പെരുമാൾ പണിയിച്ച അമ്പലത്തിലായിരുന്നു. "തെന്തൊരത്ഭുതം" എന്നു വിചാരിച്ച് അദ്ദേഹം ചുറ്റും നോക്കിയപ്പോൾ അവിടെ ശ്രീകോവിലിനകത്തു പീഠത്തിന്മേൽ സർവാംഗ സുന്ദരിയായ ഒരു ദിവ്യസ്ത്രീ ആ ബ്രാഹ്മണന്‍റെ മുൻപിൽ കടന്നോടിയ ആ ദേവി ഇരിക്കുന്നത് അദ്ദേഹം കണ്ടു.\nഅതു സാക്ഷാൽ "മധുര മീനാക്ഷി"യായിരുന്നുവെന്നുള്ളത് വിശേ‌ഷിച്ചു പറയണമെന്നില്ലല്ലോ.\nആ ബ്രാഹ്മണൻ അമ്പലത്തിൽനിന്നു പുറത്തിറങ്ങി അവിടെ കണ്ടവരോടെല്ലാം "ഈ ക്ഷേത്രത്തിൽ മധുരമീനാക്ഷി കുടികൊണ്ടിരിക്കുന്നു" എന്നു പറഞ്ഞു. അതു കേട്ടവരെല്ലാം അമ്പലത്തിൽ ചെന്നു നോക്കി. ഒന്നും കണ്ടില്ല. "എവിടെയിരിക്കുന്നു?" എന്ന് അവർ ചോദിച്ചു.\nബ്രാഹ്മണൻ "ഇതാ ആ ശ്രീകോവിലിനകത്ത്" എന്നു ചൂണ്ടിക്കാണിച്ചു കൊണ്ടു പറഞ്ഞു. ദേവിയെ ആ ബ്രാഹ്മണനു പ്രത്യക്ഷമായി കാണാമായിരുന്നുവെങ്കിലും മറ്റാർക്കും കാൺമാൻ പാടില്ലായിരുന്നു. അതിനാൽ ആ ജനങ്ങൾ "ഇദ്ദേഹം ഒരു ഭ്രാന്തനാണ്; അസംബന്ധം പറയുകയാണ്" എന്നുംമറ്റും പറഞ്ഞു പരിഹസിച്ചു.\nഈ വർത്തമാനം കർണാകർണികയാ ചേരമാൻ പെരുമാളും കേട്ട് അവിടെച്ചെന്നുനോക്കി. ഒന്നും കാണായ്കയാൽ "ഇവിടെ ആരെയും കാണുന്നില്ലല്ലോ" എന്നു ബ്രാഹ്മണനോടു പറഞ്ഞു. ബ്രാഹ്മണൻ "എന്നാൽ എന്നെ തൊട്ടുംകൊണ്ടു നോക്കൂ" എന്നു പറഞ്ഞു.\nചേരമാൻ പെരുമാൾ ആ ബ്രാഹ്മണനെ തൊട്ടുംകൊണ്ടു നോക്കിയപ്പോൾ ദേവി ശ്രീകോവിലിനകത്തു പീഠത്തിന്മേലിരിക്കുന്നതു പ്രത്യക്ഷമായിക്കണ്ടു. പിന്നെ പെരുമാൾ ഇങ്ങനെ വരുവാനുള്ള കാരണമെന്താണെന്ന് ആ ബ്രാഹ്മണനോടു ചോദിക്കുകയും ഉണ്ടായ സംഗതികളെല്ലാം ആ ബ്രാഹ്മണൻ വിസ്തരിച്ചു പറഞ്ഞ് ചേരമാൻ പെരുമാളെ ഗ്രഹിപ്പിക്കുകയും ചെയ്തു.\nസംഗതികളെല്ലാം കേട്ടപ്പോൾ ചേരമാൻപെരുമാൾക്കു വിശ്വാസവും വിസ്മയവുമുണ്ടായെങ്കിലും സ്വല്പം കോപവും ഇച്ഛാഭംഗവുംകൂടി ഉണ്ടാകാതെയിരുന്നില്ല. "ഞാൻ സുബ്രഹ്മണ്യസ്വാമിയെ പ്രതിഷ്ഠിക്കാനായി ഉണ്ടാക്കിച്ച സ്ഥലത്ത് അതിനിടയാകാതെയിരിക്കത്തക്കവണ്ണം മുൻകൂട്ടി കടന്നിരുന്നുകളയാമെന്നു വിചാരിച്ച ഈ തന്‍റെടക്കാരിക്ക് ഇവിടെ ഞാൻ യാതൊന്നും കൊടുക്കുകയില്ല.\nഅത്ര ഊറ്റമുണ്ടെങ്കിൽ വേണ്ടതൊക്കെ സ്വയമേവ ഉണ്ടാക്കിക്കൊള്ളട്ടെ. ഞാൻ വിചാരിച്ച മുഹൂർത്തത്തിൽത്തന്നെ സുബ്രഹ്മണ്യസ്വാമിയെ പ്രതിഷ്ഠിക്കും. അതു ദേവിയെ പ്രതിഷ്ഠിപ്പിക്കേണമെന്നു വിചാരിച്ച സ്ഥലത്തായിക്കളയാം.\nഅത് കേട്ടതും ബ്രാമണന് "ദേവി" അവിടെ ഇരിയ്ക്കട്ടെയെന്നു പറഞ്ഞിട്ട് വൈകത്തിനു യാത്രയായി.\nചേരമാൻപെരുമാൾ അവിടെനിന്നു പോയി ഒരഞ്ചെട്ടു നാഴിക വടക്കായപ്പോൾ ആ പ്രദേശത്തെല്ലാം ആകസ്മികമായി അതികഠിനമായ മഞ്ഞു വന്നുനിറഞ്ഞു. അദ്ദേഹത്തിനും കൂടെയുണ്ടായിരുന്നവർക്കും കണ്ണു തീരെ കാണാൻ പാടില്ലാതെയായി. വഴി തിരിച്ചറിയാൻ പാടില്ലാതെ എല്ലാവരും കുഴങ്ങിവശം കെട്ടു.\nഅപ്പോൾ ചേരമാൻപെരുമാളുടെ ഒരു സേവകൻ "നമുക്കിപ്പോൾ ഈ ആപത്തു നേരിട്ടത് ആ ദേവിയുടെ മായാവൈഭവം കൊണ്ടൂതന്നെയായിരിക്കണം. അല്ലാതെ ഇപ്പോൾ ഇങ്ങനെ വരാനിടയില്ല.\nആ ദേവിയുടെ മാഹാത്മ്യം ഒട്ടും ചില്ലറയല്ല. ആ ദേവിയും ബ്രാഹ്മണനും ഇവിടെ വന്നെത്തിയ കഥകൊണ്ടുതന്നെ ഇതറിയാവുന്നതാണ്. അതിനാൽ നമുക്ക് മടങ്ങിപ്പോയി അവിടേക്കു വേണ്ടതെല്ലാം ചെയ്യുകയാണ് വേണ്ട തെന്നു തോന്നുന്നു" എന്നു പറഞ്ഞു.\nഅതു കേട്ടു ചേരമാൻപെരുമാൾ "ഇത് ആ ദേവിയുടെ മായാ വൈഭവം കൊണ്ടാണെങ്കിൽ നമുക്കിപ്പോൾ കണ്ണുകാണാറാകട്ടെ. അങ്ങനെയാവുകയാണെങ്കിൽ ഇവിടെനിന്നു നോക്കിയാൽ കാണാവുന്ന ദേശമെല്ലാം ആ ദേവിക്ക് കൊടുത്തേക്കാം. അവിടെ വേണ്ടുന്നതെല്ലാം നടത്തുകയും ചെയ്യാം" എന്നു പറഞ്ഞു.\nഉടനെ മഞ്ഞു മാറുകയും എല്ലാവർക്കും കണ്ണു കാണാറാവുകയും ചെയ്തു. ഉടനെ ചേരമാൻപെരുമാൾ ആ ദേശമെല്ലാം ആ ദേവിക്ക് വിട്ടു കൊടുത്തിരിക്കുന്നതായി പറയുകയും തിരിച്ചുപോരികയും ചെയ്തു.\nമഞ്ഞു നിറഞ്ഞ ആ പ്രദേശത്തിന് "മഞ്ഞൂര്" എന്നു നാമം സിദ്ധിച്ചു. അതു ക്രമേണ "മാഞ്ഞൂര്" ആയിത്തീർന്നു. മാഞ്ഞൂരെന്നു പറയുന്ന ദേശമെല്ലാം ഇപ്പോഴും കുമാരനല്ലുർ ഭഗവതിയുടെ വകയായിട്ടു തന്നെയാണിരിക്കുന്നത്.\nഅന്നു രാത്രിയിൽ കിടന്നുറങ്ങിയ സമയം ചേരമാൻപെരുമാൾ, "ഒട്ടും വ്യസനിക്കേണ്ട, ഇവിടെനിന്നു രണ്ടു നാഴിക വടക്കുകിഴക്കായിട്ടുള്ള മലയിൽ ഒരു കിണറ്റിൽ എന്റെ ഒരു ബിംബം കിടക്കുന്നുണ്ട്.\nഅതെടുത്തുകൊണ്ടുവന്നു പ്രതിഷ്ഠ കഴിപ്പിച്ചാൽ മതി" എന്ന് ആരോ തന്‍റെ അടുക്കൽ വന്നു പറഞ്ഞതായി ഒരു സ്വപ്നം കണ്ടു. പിറ്റേ ദിവസം രാവിലെ ഇതു വാസ്തവമാണോ എന്നറിയണമെന്നു നിശ്ചയിച്ചു ചേരമാൻ പെരുമാൾ വളരെ ആളുകളോടുകൂടി ആ മലയിലേക്കു പോയി. അവിടമെല്ലാം വലിയ കാടായിരുന്നു.\nആ കാടെല്ലാം വെട്ടിത്തെളിച്ചു നോക്കിച്ചെന്നപ്പോൾ ഒരു കിണറു കണ്ടു. ആ കിണറ്റിൽ ആളെയിറക്കി നോക്കിയപ്പോൾ യാതൊരു കേടുമില്ലാത്തതും ഏറ്റവും വിശേ‌ഷപ്പെട്ടതും ലക്ഷണമൊത്തതുമായ ഒരു ബിംബം കണ്ടുകിട്ടുകയും ചേരമാൻപെരുമാൾ അതെടുപ്പിച്ചുകൊണ്ടുവന്നു നിശ്ചിതമുഹൂർത്തത്തിൽത്തന്നെ യഥാവിധി പ്രതിഷ്ഠ കഴിപ്പിക്കുകയും കുമാര (സുബ്രഹ്മണ്യ) സ്വാമിയെ പ്രതിഷ്ഠിപ്പിക്കുന്നതിനായി പണികഴിപ്പിച്ചിരുന്ന ആ ക്ഷേത്രത്തിനു മുൻനിശ്ചയപ്രകാരം "കുമാരനല്ലൂർ" എന്നുള്ള പേരുതന്നെ സ്ഥിരപ്പെടുത്തു കയും ചെയ്തു.\nപിന്നീട് ചേരമാൻപെരുമാൾ മാഞ്ഞൂർ ദേശം വിട്ടുകൊടുത്തതിനുപുറമേ അവിടെ നിത്യനിദാനം, മാസവിശേ‌ഷം, ആട്ടവിശേ‌ഷം മുതലായവയ്ക്കെല്ലാം വേണ്ടുന്ന വസ്തുവഹകൾ വെച്ചുകൊടുക്കുകയും പതിവുകൾ നിശ്ചയിക്കുകയും ചെയ്തതിന്‍റെ ശേ‌ഷം ആ ദേവസ്വം ആ ദേശക്കാരായ ചില നമ്പൂരിമാർക്കായി വിട്ടുകൊടുക്കുകയും ചെയ്തു.\nഅങ്ങനെ അതൊരു ഊരാൺമക്ഷേത്രമായിത്തീർന്നു.\nചേരമാൻപെരുമാൾ കുമാരനല്ലൂർ ക്ഷേത്രത്തിൽ തുലാമാസത്തിൽ രോഹിണി മുതൽ വൃശ്ചികമാസത്തിൽ രോഹിണിവരെ ഇരുപത്തെട്ടു ദിവസത്തെ ഉത്സവമാണ് നിശ്ചയിച്ചിരുന്നത്. ആ ക്ഷേത്രം ഊരാൺമക്കാരുടെ വകയായിത്തീർന്നിട്ടും വളരെക്കാലം അങ്ങനെതന്നെ നടന്നിരുന്നു.\nപിന്നീട് അത് കുറച്ച് വൃശ്ചികമാസത്തിൽ കാർത്തിക ഒൻപതാമുത്സവമാകത്തക്കവണ്ണം പത്തുദിവസത്തെ ഉത്സവം മതിയെന്നു നിശ്ചയിച്ചു.\nഇപ്പോഴും അപ്രകാരം നടന്നുവരുന്നു. ദേവിയുടെ മാഹാത്മ്യവും ശക്തിയുംകൊണ്ടു കാലക്രമേണ അവിടെ വസ്തുവഹകൾ വളരെ വർദ്ധിച്ചു. ഇപ്പോഴും ആ ദേവസ്വത്തിൽ അഭിവൃദ്ധിയല്ലാതെ ഒട്ടും ക്ഷയമുണ്ടാകുന്നില്ല.\nസ്ത്രീനായകത്വം സർവത്ര ദോ‌ഷകരമാണെന്നാണല്ലോ പരക്കെ പറഞ്ഞുവരുന്നത്.\nഎന്നാൽ കുമാരനല്ലൂര് അത് വളരെ ഗുണപ്രദമായിട്ടാണ് കണ്ടുവരുന്നത്.\nദേവിയോടുകൂടി മധുരയിൽനിന്നു പോന്ന ബ്രാഹ്മണന്‍റെ വംശജന്മാർ ഇപ്പോഴും കുമാരനല്ലൂരുണ്ട്.\nഅവരുടെ ഇല്ലപ്പേര് "മധുര" എന്നും അവിടെയുള്ളവരെ "മധുരനമ്പൂരിമാർ" എന്നുമാണ് പറഞ്ഞുവരുന്നത്.\nഅടുത്ത ലക്കം : കിടങ്ങൂർ കണ്ടങ്കോരൻ\nബന്ധങ്ങൾ (നോവൽ - 19)\nMetrom Australia Aug. 10, 2020\nപ്രഭാതഭക്ഷണം കഴിക്കുന്ന കാര്യം മറക്കേണ്ട കേട്ടോ, മറിയാമ്മച്ചി അടുക്കളയിലേക്ക് നടക്കുന്നതിനിടയില് എല്ലാവരോടുമായി പറഞ്ഞു.\nഞാന് ഭക്ഷണം എടുത്തു വയ്ക്കാം. ഉമ്മച്ചായന് ഡ്രൈവറെയും, അപ്പച്ചനേയും കൂട്ടി അടുക്കളയിലേക്ക് വന്നേക്ക്. ഉമ്മച്ചന് അഭിമുഖമായി തിരഞ്ഞുകൊണ്ട് അത്രയും പറഞ്ഞിട്ട് അമ്പിളി അമ്മച്ചിയുടെ ഒപ്പം അടുക്കളയിലേക്ക് നടന്നു.\nഉമ്മച്ചന് സാബുവിനെ ഭക്ഷണം കഴിക്കുവാനായി ക്ഷണിച്ചെങ്കിലും ആ ക്ഷണത്തെ അയാള് സ്നേഹപൂര്‍വ്വം നിരസിച്ചുകൊണ്ട് വണ്ടിയില് തന്നെയിരുന്നു.\nഉമ്മച്ചന് അടുക്കളയിലേക്ക് തിരിഞ്ഞു നടക്കുന്നത് കണ്ടപ്പോള് സാബു ആരോടെന്നില്ലാതെ പിറുപിറുത്തു. "ഇവന്‍റെയൊക്കെ ഭക്ഷണം കഴിച്ചാല് തനിക്ക് അജീര്‍ണ്ണം പിടിക്കുക തന്നെ ചെയ്യും".\nഭക്ഷണം കഴിച്ചുകൊണ്ടിരുന്നപ്പോള് അമ്പിളി അപ്പച്ചനോട് തലേന്ന് നല്‍കാമെന്ന് വാഗ്ദാനം ചെയ്ത ഒരു ലക്ഷം രൂപയുടെ കാര്യം ഓര്‍മ്മപ്പെടുത്തുവാന് മറന്നില്ല.\nഓര്‍മ്മയ്ക്ക് അത്ര മങ്ങലൊന്നും ഇതുവരെ വന്നിട്ടില്ല മോളേ. കയ്യില് ഭദ്രമായി സൂക്ഷിച്ചിരിക്കുന്ന കറുത്ത തടിച്ച ബാഗ് കാട്ടികൊണ്ട് ഈപ്പച്ചന് ഒന്ന് കുണുങ്ങി ചിരിച്ചു. പണം ഇതിനുള്ളില് ഭദ്രമായി തന്നെ വെച്ചിട്ടുണ്ട്.\nസ്ഥലപരിമിതി ഒരു വലിയ പ്രശ്നം തന്നെയാണല്ലോ ഉമ്മച്ചായാ. പ്രഭാത ഭക്ഷണം കഴിക്കുന്നതിനിടയില് അമ്പിളി ഓര്‍മ്മപ്പെടുത്തി. എങ്കില് അമ്മയെ അടുത്ത പ്രാവശ്യം കൊണ്ടുപോകാം. അത് കേട്ടു കൊണ്ട് നിന്ന മറിയാമ്മച്ചി ദേഷ്യപ്പെടുക തന്നെ ചെയ്തു. പിന്നെ എന്തിനാ എന്നോട് ഒരുങ്ങി നില്‍ക്കുവാന് പറഞ്ഞത്.\nഅപ്പോഴാണ് അവിടേക്ക് ദുര കടന്നു വന്നത്. ദേ ഈ വാഴക്കുലകള് എടുത്തു വയ്ക്കുവാന് മറന്നു പോയല്ലോ?. അത് ശരിയാണല്ലോ അമ്പിളിയേ. ഉമ്മച്ചന്‍റെ സംസാരം കേട്ടപ്പോള് മറിയാമ്മച്ചിയ്ക്ക് പിന്നെയും ദേഷ്യം കടുത്തു.\nഇവിടെ നിന്ന് ചിലയ്ക്കാതെ അത് വണ്ടിയിലേക്ക് എടുത്ത് കൊണ്ടുപോയി വെക്കാടാ. മറിയാമ്മച്ചിയുടെ സ്വരത്തിലെ താളപ്പിഴകള് ഗ്രഹിച്ചതുപോലെ ദുര ഉടനെ തന്നെ മറുപടിയൊന്നും പറയാതെ വണ്ടിയുടെ അരികിലേക്ക് നടന്നു.\nനാത്തൂനേ കൊണ്ടുപോകുന്നില്ല എന്നറിഞ്ഞപ്പോള് ഏലമ്മച്ചിയ്ക്ക് എന്തെന്നില്ലാത്ത സന്തോഷം തോന്നിയെങ്കിലും അതിന്‍റെ ലാഞ്ചനയൊന്നും പുറമേ പ്രകടിപ്പിക്കാതെ മൌനമായി നിന്നു.\nസങ്കീര്‍ണ്ണമായ മുഹൂര്‍ത്തത്തിലായിരുന്നു സൂസന്നചേടത്തിയുടെ അവിടേക്കുള്ള കടന്നുവരവ്. അമ്പിളിയും , ഉമ്മച്ചനും തിരകെ പോകുന്ന വിവരം പൈലിച്ചേട്ടന് പറഞ്ഞപ്പോഴാണ് ഞാനറിഞ്ഞത്. ആരെങ്കിലും എന്തെങ്കിലും ചോദിക്കുന്നതിന് മുന്‍പേ തന്നെ മുന്‍കൂര് ജാമ്യം എടുക്കുന്നത് പോലെയായിരുന്നു അവര് സംസാരിച്ചത്.\nഅതിന് ഇവിടേക്ക് വരുവാന് നിനക്ക് ആരുടെയെങ്കിലും അനുവാദം വേണമോ?. ഏലമ്മച്ചിയുടെ ആ ചോദ്യം കേട്ടപ്പോള് സൂസന്നചേടത്തി ഒന്ന് കുലുങ്ങിച്ചിരിച്ചു.\nപണ്ടായിരുന്നെങ്കില് അതിന്‍റെയൊന്നും ആവശ്യം ഇല്ലായിരുന്നു. ആ കാലമൊക്കെ എന്നേ പോയി മറഞ്ഞിരിക്കുന്നു ഏലിയാമ്മേ. ആ വിളി കേട്ടപ്പോള് ഏലമ്മച്ചി സന്തോഷത്തോടെ നടുവ് നിവര്‍ത്തിയിരുന്നു.\n"നീ മാത്രമേ അങ്ങെനെയിപ്പോള് എന്നെ വിളിക്കാറുള്ളല്ലോ". നിനക്ക് ഈ വീടുമായിട്ടുള്ള ബന്ധം തുടങ്ങിയത് ഇന്നും ഇന്നലെയുമൊന്നുമല്ലല്ലോ?. ഏലമ്മച്ചിയുടെ വായില് നിന്നും അത്രയും കേട്ടപ്പോള് സൂസന്നച്ചേടത്തിയുടെ മനസ്സ് പഴയ കാലത്തിലൂടെയൊരു ഓട്ടപ്രതിക്ഷണം നടത്താതെയിരുന്നില്ല.\nനിലവിളക്കുമായി ഈ തറവാട്ടിലേക്ക് അവരെ ആനയിച്ചു കയറ്റിയ റാഹേലമ്മയുടെ ഓര്‍മ്മകളെ മനസ്സിനുള്ളിലിട്ടു താലോലിച്ചു കൊണ്ട് അവര് അങ്ങനെതന്നെ നിന്നു. ആ ദിനങ്ങള് സുഖദുഃഖ സമ്മിശ്രമായ ഒത്തിരിയൊത്തിരി കഥകളുടെ ഈറ്റില്ലം തന്നെയാണല്ലോ. ഭര്‍ത്താവായ പൈലിയെ പറ്റിയും അവരുടെ വിവാഹ നാളുകളെ കുറിച്ചുമുള്ള ഓര്‍മ്മകള് കൂടണയും പോലെ അവരുടെ മനസ്സിലേക്ക് ചേക്കേറി.\nസൂസന്നയെ പെണ്ണുകാണാന് പൈലി ചെന്ന കാലത്ത് കൂടെ ഈപ്പച്ചനും , റാഹേലമ്മയും ഉണ്ടായിരുന്നു. അനാഥനാണെന്നുള്ള ചിന്ത പൈലിയെ വേട്ടയാടാതിരിക്കാനായിരുന്നിരിക്കണം അവരുടെയൊപ്പം അന്ന് ഈപ്പച്ചനും അയാളുടെ അമ്മ റാഹേലമ്മയും സൂസന്നയുടെ വീട്ടില് ചെന്നിരുന്നത് . അവര് എല്ലാ കാര്യങ്ങളും സത്യസന്ധമായി അവിടെ അവതരിപ്പിക്കുകയും ചെയ്തിരുന്നു.\n"പൈലി താഴത്ത് വടക്ക് തറവാട്ടില് എത്തിപ്പെടുന്ന കാലത്ത് അയാള്‍ക്ക് വയസ്സ് പത്തോ, പതിനൊന്നോ മാത്രമേ പ്രായം ഉണ്ടായിരുന്നുള്ളൂ". പിന്നീടുള്ള അയാളുടെ വളര്‍ച്ചയുടെ പാതയില് ആ തറവാടുമായുള്ള അഭേദ്യമായ ബന്ധത്തില് ദൃഢത കൈ വരികയും ചെയ്തു.\nഅന്ന് താഴത്ത് വടക്ക് തറവാട്ടില് നിന്നും ദാനം ലഭിച്ച ഭൂമിയില് ചെറിയൊരു വീടുവെച്ച് താമസം തുടങ്ങിയപ്പോള് അവര്‍ക്ക് സഹായഹസ്തവുമായി റാഹേലമ്മയും, ഏലമ്മച്ചിയും ഉണ്ടായിരുന്നു. മക്കളുടെ കാലം വന്നപ്പോള് ആ ബന്ധത്തില് ചെറിയ ചെറിയ വിള്ളലുകള് വീഴുവാന് തുടങ്ങിയെങ്കിലും , ആഴത്തില് പടര്‍ന്നു വ്യാപാരിച്ചിരിക്കുന്ന കടപ്പടുകളുടെ വേരുകള് ആ ബന്ധത്തെ താങ്ങി നിര്‍ത്തുകയായിരുന്നു.\nഎന്താ ഇത്ര വലിയ ആലോചന?.\nകോഴിക്കോടിന് യാത്ര പോകുവാനായി ഒരുങ്ങി വന്ന അമ്പിളിയുടെ വകയായിരുന്നു ആ ചോദ്യം. സൂസന്നച്ചേടത്തി അമ്പിളിയ്ക്ക് നേരെ ദൃഷ്ടിയൂന്നി കൊണ്ടാണ് മറുപടി പറഞ്ഞത്.\nകടന്നു പോയ കാലങ്ങളെ പറ്റിയുള്ള ഓര്‍മ്മകള് മനസ്സിനെ അലട്ടി തുടങ്ങിയപ്പോള് വെറുതെ അങ്ങനെ ഇരുന്നതാ. "സൂസന്നചേടത്തി ഓര്‍മ്മകളുടെ ലോകത്ത് നിന്നും പടിയിറങ്ങിയിട്ട് അമ്പിളിയോടായി പറഞ്ഞു".\nനിങ്ങള് വന്ന വിവരം പൈലിച്ചായന് വന്നു പറഞ്ഞപ്പോള് മുതല് ഇങ്ങോട്ടൊന്ന് ഇറങ്ങണമെന്ന് കരുതാന് തുടങ്ങിയതാ. ഇപ്പോഴാണ് നേരവും കാലവും ഒത്തുകിട്ടിയത്. അത് കേട്ടതും അമ്പിളി നിര്‍വികാരതയോടെ സൂസന്ന\nചേടത്തിയെ നോക്കിയിട്ട് ഒന്ന് കണ്ണുകള് ഇറുക്കിയടച്ചു.\nഉമ്മച്ചായനും, ഞാനും കൂടി അങ്ങോട്ടൊന്നു കയറണമെന്ന് കരുതിയതാ, തിരക്കുകള് കൂടി കൂടി വന്നപ്പോള് അതിനൊട്ട് കഴിഞ്ഞതുമില്ല.\nഅല്ലെങ്കിലും ആരേയും കാത്ത് സമയം ഒരിക്കലും നില്‍ക്കാറില്ല മോളെ. അത് കേട്ടപ്പോള് അമ്പിളി ഒന്ന് ചിരിച്ചു.\nകവർ ചിത്രം : ബിനോയ് തോമസ്\nMetrom Australia Aug. 6, 2020\nതിരുവിതാംകൂറിൽ തിരുവല്ലാ താലൂക്കിൽ ചേർന്ന ആറന്മുളെ മംഗലപ്പിള്ളിയില്ലത്ത് പണ്ടു ജ്യോതിശ്ശാസ്ത്രപാരംഗതനും മഹാവിദ്വാനുമായിട്ട് ഒരു മൂത്തതുണ്ടായിരുന്നു.\nഅദ്ദേഹം, കൂട്ടമ്പേരൂർ നാലേക്കാട്ടിൽ ഇപ്പോഴുള്ള ശങ്കരനാരായണപിള്ള അവർകളുടെ പിതാമഹനും വലിയ വിദ്വാനും പ്രസിദ്ധ ജ്യോത്സ്യനുമായിരുന്നു.\nസമ്പ്രതിപ്പീള്ള അവർകളുടെ സഹപാഠിയും ആപ്തമിത്രവുമായിരുന്നു. ഒരിക്കൽ അദ്ദേഹം എവിടെയോ പോകുംവഴി തന്റെ സ്നേഹിതനെക്കൂടി കണ്ടിട്ടു പോകാമെന്നു വിചാരിച്ചു നാലേക്കാട്ടിൽ കേറി.\nഅപ്പോൾ ഒരു പോറ്റി തനിക്കൊന്നു വേളികഴിക്കണമെന്നു വിചാരിച്ചു പല സ്ത്രീജാതകങ്ങളും തന്റെ ജാതകവും കൊണ്ടു സമ്പ്രതിപ്പിള്ളയെക്കൊണ്ടു നോക്കിക്കാനായി അവിടെ വന്നു കൂടീട്ടുണ്ടായിരുന്നു.\nമൂത്തതു ചെന്നുകേറിയ ഉടനെ സമ്പ്രതിപ്പിള്ള സബഹുമാനം എഴുന്നേറ്റ് ആസനസത്കാരം ചെയ്തിരുത്തി, താനും യഥാസ്ഥാനം ഇരുന്നതിന്റെ ശേ‌ഷം രണ്ടുപേരും പരസ്പരം കുശല പ്രശ്നാദിസംഭാ‌ഷണം ചെയ്തുകൊണ്ടിരുന്നു.\nഅനന്തരം സമ്പ്രതിപ്പിള്ള (പോറ്റിയെ ചൂണ്ടിക്കാണിച്ചിട്ട്) "ഇദ്ദേഹം ഒന്നു വേളികഴിക്കണമെന്നു വിചാരിച്ചു ജാതകങ്ങൾ നോക്കിക്കാനായിട്ടാണു വന്നിരിക്കുന്നത്. സ്ത്രീജാതകങ്ങൾ ഒട്ടുവളരെ കൊണ്ടുവന്നിട്ടുണ്ട്.ഞാനാണെങ്കിൽ ഇതെല്ലാം പരിശോധിച്ച് ഒന്നു തിരഞ്ഞെടുക്കുന്നതിനും വളരെ ദിവസം വേണ്ടി വന്നേക്കും. അവിടുന്നായാൽ എളുപ്പമൂണ്ടല്ലോ.\nഅതിനാൽ അതൊന്നു നോക്കി തീർച്ചപ്പെടുത്തി അദ്ദേഹത്തെ അയച്ചേച്ചാൽ എനിക്കും അദ്ദേഹത്തിനും വലിയ സഹായമാകും. പിന്നെ വർത്തമാനങ്ങൾ പറയുന്നതിനു നമുക്കു മനസ്സിനു സുഖവുമുണ്ടായിരിക്കും" എന്നു പറഞ്ഞു.\nഉടനെ മൂത്തത് "ഓഹോ, ആ ജോലി ഇപ്പോൾ തീർത്തേക്കാമല്ലോ" എന്നു പറഞ്ഞു പോറ്റിയോടു ജാതകങ്ങളെല്ലാം വാങ്ങി. ആകപ്പാടെ തിരിച്ചും മറിച്ചും ഒന്നുനോക്കീട്ട് "ഇതു കൊള്ളുകയില്ല" എന്നു പറഞ്ഞിട്ട് ഓരോന്നായിട്ടു താഴെയിട്ട് ഒടുക്കം ഒരു ജാതകം കയിൽ പിടിച്ചു കൊണ്ട് "ഈ സ്ത്രീജാതകം ശാസ്ത്രപ്രകാരം നോക്കിയാൽ ഇദ്ദേഹത്തിനു നല്ലപോലെ ചേർന്നതായിരിക്കും.\nപക്ഷേ, ഈ കന്യകയെ ഇദ്ദേഹത്തിനു വിവാഹം കഴിക്കാൻ കിട്ടുകയില്ല എന്നേ ഒരു ദോ‌ഷമുള്ളൂ" എന്നു പറഞ്ഞു. മൂത്തതിന്റെ വാക്കു കേട്ട് പോറ്റി ആ ജാതകം എവിടത്തെ പെൺകിടാവിന്റെതാണെന്നു നോക്കീട്ട് "ജാതകം ചേരുമെങ്കിൽ ഈ കന്യകയെ എനിക്കു കിട്ടാതിരിക്കുകയില്ല.\nആ ഇല്ലക്കാരും ഞങ്ങളും തമ്മിൽ പണ്ടേതന്നെ ചാർച്ചക്കാരും സ്നേഹിതരുമാണ്" എന്നു പറഞ്ഞു.\nഉടനെ മൂത്തത് "പോയി പരീക്ഷിചു നോക്കുക. ഒടുവിൽ ഫലം ഞാൻ പറഞ്ഞതുപോലെയായിരിക്കും.\nവേറെ കന്യകയെ ആയിരിക്കുമെന്നേ ഉള്ളൂ. ആ വേളികൊണ്ട് ഫലമൊന്നുമില്ല താനും. പ്രസവിക്കുന്നതിനുമുമ്പ് ആ സ്ത്രീ മരിച്ചുപോകും. സന്തതിയുണ്ടാകണമെങ്കിൽ പിന്നെ ഒന്നുകൂടി വേളി കഴിക്കേണ്ടിവരും" എന്നു പറഞ്ഞു.\nഇതൊക്കെക്കേട്ടിട്ട് പോറ്റിക്ക് ഒട്ടും വിശ്വാസമുണ്ടായില്ല. അദ്ദേഹം "ഞാനൊന്നു പരീക്ഷിച്ചുനോക്കട്ടേ" എന്നു പറഞ്ഞു ജാതകങ്ങളും എടുത്തുകൊണ്ടുപോയി. കുറച്ചുനേരം സമ്പ്രതിപ്പിള്ളയോടു വർത്തമാനങ്ങളും പറഞ്ഞിരുന്നതിന്റെ ശേ‌ഷം യാത്ര പറഞ്ഞു മൂത്തതും പോയി.\nപോറ്റി തനിക്കു നശ്ചയിക്കഒപ്പെട്ട പെണ്കിടാവിന്റെ ഇല്ലത്തോട്ട് ചെന്ന് ഉടമസ്ഥന്മാരോടു വിവരം പറയൂകയും കന്യകയെ കൊടുക്കാമെന്ന് അവർ സസന്തോഷം സമ്മതിക്കുകയും- സ്വജനങ്ങളിൽ ചിലരുടെ ‘മധ്യസ്ഥതയോടു കൂടി സ്ത്രീ ധനത്തുകയും മറ്റും തീ൪ച്ചപെ്പടുത്തുകയും മുഹൂർത്തം നിശ്ചയിക്കുകയും ചെയ്തു.\nപെൺകിടാവിന്റെ ഇല്ലത്ത് വേളിക്കു വേണ്ടുന്ന ക്രിയാദികൾക്ക് വട്ടങ്ങളൊക്കെ കൂട്ടുകയുംവേണ്ടുന്ന ആളുകളെ ക്ഷണിക്കുകയും മുഹൂർത്തദിവസമായപ്പോൾ എല്ലാവരും അവിടെ എത്തുകയും വേളി കഴിക്കാനൂള്ള പോറ്റി അയനിയൂണ് മുതലായവ കുഴിച്ചു സമയത്തിനു ഹാജരാവുകയും ചെയ്തപ്പോൾ അവിടെ ക്കൂടിയിരുന്ന സ്വജനങ്ങള് തമ്മിൽ എന്തോ കാരണവശാൽ വിചാരിക്കാതെ ഒരു വഴക്കും ശണ്ഠയും ഉണ്ടായി തീർന്നു\nശണ്ഠ മുറുകിയപ്പോൾ പോറ്റിമാർ രണ്ട് കക്ഷികളായി പിരിഞ്ഞു ഒടുക്കം ഒരു കൂട്ടർ ഇയ്യാൾക്ക് പെണ്ണിനെ കൊടുക്കുകയാണെങ്കിൽ ഞങ്ങളിവിടെ ഒന്നിനും കൂടുകയില്ല എന്നും മറ്റേ കക്ഷി ഇയാൾക്ക് പെണ്ണിനെ കൊടുക്കാതിരിക്കുകയാണെങ്കിൽ ഞങ്ങളിവിടെ ഒന്നിനും കൂടംകയില്ല എന്നുമായി വഴക്ക് പെണ്ണിന്റെ പിതാവ് ഒരു കക്ഷിയിലും ചേരാൻ നിവൃത്തയില്ലാതെ വല്ലാതെ വിഷമിച്ചു രണ്ടു കക്ഷിയിലും തന്റെ ബന്ധുക്കളും ചർച്ചക്കാരും പ്രബലൻമാരും ഒരുപോലെയുണ്ടായിരുന്നു അതിനാൽ ഒരു കക്ഷിയെയും ഉപേക്ഷിക്കാൻ അദ്ദേഹത്തിന് തൽക്കാലം ധൈര്യമുണ്ടായിരുന്നില്ല.\nഒടുവിൽ അദേഹം സംഘബലം അധികമുള്ള കക്ഷിയെ സ്വീകരിക്കയെന്നു നിശ്ചയിച്ചിട്ട് നിങ്ങൾ രണ്ടു കൂട്ടക്കാരും വാശിപിടിച്ച് വഴക്ക് തുടങ്ങിയാൽ ഞാനെന്താണ് വേണ്ടത് എനിക്ക് പെണ്ണിനെ ഏതു വിധവും കൊടുക്കേണ്ടത് അത്യാവശ്യമാണല്ലൊ അതിനുകൂടി നിങ്ങളൊരു നിവൃത്തി മാർഗം പറഞ്ഞ് തരണം എന്ന് പറഞ്ഞു.\nഉടനെ ഒരു പോറ്റി, "അതിനെക്കുറിച്ച് അങ്ങൊട്ടും വ്യസനിക്കേണ്ട. എനിക്കു സ്ത്രീധനമായി ഒരു കാശുപോലും തരികയും വേണ്ടാ, എന്നാലും ഈ പെണ്ണിനെ ഇയ്യാൾക്കു കൊടുക്കാൻ പാടില്ല.\nഅങ്ങേക്കു സമ്മതമുണ്ടെങ്കിൽ പറയണം. ഞാനിപ്പോൾ കുളിച്ചു വന്നേയ്ക്കാം" എന്നു പറഞ്ഞു. വേറെ നിവൃത്തിയൊന്നും കാണായ്കയാൽ അച്ഛൻപോറ്റി അതിനെസ്സമ്മതിച്ചു.\nവേളി കഴിക്കാമെന്നു പറഞ്ഞ പോറ്റി കുളിച്ചുവരികയും അച്ഛൻപോറ്റി കന്യാദാനം ചെയ്യുകയും ചെയ്തു. അപ്പോൾ പോറ്റി രുഗ്മിണീസ്വയംവരത്തിലെ ശിശുപാലനെപ്പോലെ ഏറ്റവും വി‌ഷണ്ണനായിത്തീർന്നു.\nഅതു കണ്ടു മറ്റേ കക്ഷിയിലുള്ള ഒരു പോറ്റി "അങ്ങ് ഇതുകൊണ്ടൊട്ടും വ്യസനിക്കേണ്ടാ. ഈ മുഹൂർത്തത്തിൽത്തന്നെ അങ്ങേക്കൊണ്ടു ഞാൻവേളി കഴിപ്പിക്കാം. എന്റെ കൂടെ വന്നോളൂ. എന്റെ മകളെ ഞാൻ അങ്ങേക്കു തരാമെന്നു നിശ്ചയിച്ചു.\nഇവിടെത്തരാമെന്നു പറഞ്ഞതിൽ ഇരട്ടി സ്ത്രീധനം തരാനും ഞാൻ തയ്യാറുണ്ട്" എന്നുപറഞ്ഞു. അത് അദ്ദേഹവും സമ്മതിച്ചു.\nആ കക്ഷിക്കാരെല്ലാംകൂടി ഇറങ്ങി മറ്റേ പോറ്റിയുടെ മഠത്തിലേക്കു പോവുകയും ആ മുഹൂർത്തത്തിനുതന്നെ രണ്ടു സ്ഥലത്തും വേളി നടക്കുകയും ചെയ്തു.\nഈ ഭവി‌ഷ്യത്ഫലങ്ങളെല്ലാം മംഗലപ്പിള്ളി മൂത്തതു മുമ്പേതന്നെ പറഞ്ഞിരുന്നതാണല്ലോ. എങ്കിലും അപ്പോഴത്തെ വാശിയും വഴക്കുംകൊണ്ടു തത്കാലം അതൊന്നും ആരുമോർത്തില്ല.\nവേളി കഴിഞ്ഞ ശേ‌ഷം, താൻ ജാതകം നോക്കിക്കാനായി ചെന്നപ്പോൾ നാലേക്കാട്ടിൽവെച്ചു മൂത്തതു പറഞ്ഞതെല്ലാം ആ പോറ്റിക്ക് ഓർമ്മവരികയും മനസ്സുകൊണ്ടുമൂത്തതിനെ വളരെ ബഹുമാനിക്കുകയും ചെയ്തു.\nഎങ്കിലും ശേ‌ഷംകൂടി ഒക്കുമോ എന്നറിയട്ടെ എന്നു വിചാരിച്ച് അദ്ദേഹം സ്വസ്ഥമായിരുന്നു. ആറു മാസം കഴിയുന്നതിനുമുമ്പേ ആ പോറ്റിയുടെ അന്തർജനം മരിച്ചു. അപ്പോൾ മൂത്തതു പറഞ്ഞിരുന്നതു മുഴുവനും ഓർത്തതിനാൽ മൂത്തതിന്റെ പ്രശ്നത്തിൽ പോറ്റിക്കു വളരെ വിശ്വാസമായി.\nഅനന്തരം പോറ്റി ഒന്നുകൂടി വേളികഴിക്കണമല്ലോ എന്നു വിചാരിച്ചിട്ട് ഒട്ടുവളരെ സ്ത്രീജാതകങ്ങൾ ശേഖരിച്ചു.\n"ഇനി മൂത്തതിനെക്കൊണ്ടുതന്നെ ജാതകം നോക്കിച്ചു നിശ്ചയിച്ചിട്ടു വേണം വേളി കഴിക്കാൻ" എന്നു വിചാരിച്ചു പോറ്റി ജാതകങ്ങളുംകൊണ്ട് ആറന്മുള മൂത്തതിന്റെ ഇല്ലത്തെത്തി. അപ്പോൾ മൂത്തത് അമ്പലത്തിൽ തൊഴാൻ പോയിരികുകയായിരുന്നു. മൂത്തതു തൊഴീലും കഴിഞ്ഞ് ഇല്ലത്തു ചെന്നപ്പോൾ ജാതകക്കെട്ടുമായി പോറ്റി വന്നിരിക്കുനന്തു കണ്ടിട്ട് "എന്താ ഞാൻപറഞ്ഞിരുന്നതൊക്കെ ഒത്തില്ലേ?\nഇനി ഒന്നു വേളി കഴിക്കണം. അല്ലേ?" എന്നു ചോദിച്ചു. അപ്പോൾ പോറ്റി "പറഞ്ഞിരുന്നതുപോലെ എല്ലാം സംഭവിച്ചു. ഇനി വേണ്ടതിനെ പറഞ്ഞുതരണം.\nസ്ത്രീജാതകങ്ങൾ പത്തുമുപ്പതെണ്ണം കൊണ്ടുവന്നിട്ടുണ്ട്. ഊണു കഴിഞ്ഞ് ഇതെല്ലാമൊന്നു പരിശോധിച്ച്, ഇതിൽ വല്ലതും കൊള്ളാവുന്നതുണ്ടെങ്കിൽ നിശ്ചയിച്ചു പറഞ്ഞയയ്ക്കണം" എന്നു പറഞ്ഞു.\nഉടനെ മൂത്തത് "എനിക്ക് പരിശോധിക്കാനും ആലോചിക്കാനുമൊന്നുമില്ല. വല്ലതും മനസ്സിൽ തോന്നുന്നതിനെ പറയുക എന്നേയുള്ളൂ. ഈശ്വരകാരുണ്യംകൊണ്ടും ഗുരുകടാക്ഷംകൊണ്ടും പറഞ്ഞാലധികം തെറ്റാറില്ല.\nഅതിനാൽ ഇതും ഇപ്പോൾത്തന്നെ പറഞ്ഞേക്കാം. ആ ജാതകക്കെട്ടിൽനിന്നും രണ്ടെണ്ണം മാറ്റീട്ടു മൂന്നാമതിരിക്കുന്ന ജാതകം കാർത്തികനക്ഷത്രം ജനിച്ച ഒരു കന്യകയുടേതായിരിക്കും.\nഅത് അങ്ങേക്കു ചേരും. ആ കന്യകയെ വിവാഹം കഴിച്ചോളൂ. ദോ‌ഷം വരികയില്ല. ആ ഭാര്യയിൽ അങ്ങേക്കു രണ്ടുണ്ണികളും ഒരു പെൺകിടാവും ഉണ്ടാകും.\nനാലാമത്തെ ഗർഭം അലസിപ്പോകും. പിന്നെ ആ അന്തർജനം പ്രസവിക്കുകയുമില്ല.\nഇതിലധികമൊന്നും ഇപ്പോൾ അറിയണമെന്നില്ലല്ലോ. ഇനി പോകുന്നെങ്കിൽ പോകാം. ഇരിക്കുന്നെങ്കിൽ ഇവിടെയിരിക്കാം.\nഞാൻ ഊണു കഴിച്ചു വേഗം വരാം" എന്നു പറഞ്ഞു. പോറ്റി പിന്നെ അവിടെ താമസിച്ചില്ല. അപ്പോൾത്തന്നെ സസന്തോ‌ഷം യാത്രപറഞ്ഞുപോയി.\nമൂത്തത് ഉണ്ണാനായി അകത്തേക്കും പോയി. പോറ്റി പോയി മൂത്തതു പറഞ്ഞ കന്യകയെത്തന്നെ വിവാഹം കഴിക്കുകയും രണ്ടുണ്ണികളും ഒരു പെൺകിടാവും ഉണ്ടാവുകയും അന്തർജനത്തിന്റെ നാലാമത്തെ ഗർഭം അലസുകയും ചെയ്തു.\nഇത്രയും കഴിഞ്ഞപ്പോൾ പോറ്റിക്കു മൂത്തതിനെക്കുറിച്ചുള്ള ബഹുമാനവും സന്തോ‌ഷവും സഹിക്കവഹിയാതെയായി. പിന്നെ അദ്ദേഹം കേമമായിട്ട് ഒരു സദ്യയ്ക്കു വേണ്ടുന്ന വട്ടങ്ങളുംകൂട്ടി ഒട്ടുവളരെ മുണ്ടുകളും പണവുമൊക്കെക്കൊണ്ടു കിടാങ്ങളോടുകൂടി ആറന്മുളെ മൂത്തതിന്റെ ഇല്ലത്തു ചെന്നു.\nഅന്നുതന്നെ അദ്ദേഹം കിടാങ്ങളെയൊക്കെ അമ്പലത്തിൽ കൊണ്ടുപോയി തൊഴീക്കുകയും താൻ തൊഴുകയും വളരെ വഴിപാടുകൾ കഴിക്കുകയും ചെയ്തു.\nപിറ്റേ ദിവസം മൂത്തതിനെ സത്കരിക്കുന്നതിനായി ഇല്ലത്തുവെച്ച് അതികേമമായി ഒരു സദ്യ നടത്തുകയും മൂത്തതിനും ഇല്ലത്തുള്ള സകലർക്കും ആബാലവൃദ്ധം വാലിയക്കാർ, അച്ചിമാർ മുതലായവർ വരെ ഓണപ്പുടവ കൊടുക്കുകയും മറ്റും ചെയ്തു മൂത്തതിനെ വളരെ സന്തോ‌ഷിപ്പിച്ചുപോരികയും ചെയ്തു.\nകുമരനല്ലൂർക്കടുത്തു നെട്ടാശ്ശേരി എന്ന ദിക്കിൽ "പുന്നയിൽ" എന്നൊരു ശൂദ്രഭവനം ഇപ്പോഴുമുണ്ട്.\nആ വീട്ടിൽ മഹാവിദ്വാനും പ്രസിദ്ധ ജ്യോത്സ്യനുമായിട്ട് ഒരാൾ മുമ്പൊരിക്കലുണ്ടായിരുന്നു.\nആ തറവാട്ടേക്കു പണിക്കർസ്ഥാനമുള്ളതിനാൽ അവിടെയുള്ള പുരു‌ഷന്മാരെ പണിക്കന്മാരെന്നാണു പറയുക പതിവ്.\nഅതിനാൽ നമ്മുടെ കഥാനായകനായ ജ്യോത്സ്യനെയും പുന്നയിൽ പണിക്കരെന്നാണ് പറഞ്ഞുവന്നിരുന്നത്.\nകുമരനല്ലൂർ ഗ്രാമത്തിലുള്ള ഒരു നമ്പൂരി തന്റെ പുത്രനെ ഉപനയിക്കുന്നതിന് ഒരു മുഹൂർത്തം പറഞ്ഞുകൊടുക്കണമെന്നു പല ജ്യോത്സ്യന്മാരോടും ആവശ്യപ്പെട്ടിട്ടും ആരും മുഹൂർത്തം പറഞ്ഞു കൊടുത്തില്ല.\nഅക്കാലത്തു തെക്കുംകൂറിൽ ഉൾപ്പെട്ട ചില തമ്പുരാക്കന്മാർ, വട്ടപ്പിള്ളി ശങ്കുമൂത്തതു മുതലായി ആ ദിക്കുകളിൽത്തന്നെ പല ജ്യോത്സ്യന്മാരുണ്ടായിരുന്നു. അവരെല്ലാം നോക്കീട്ടു ആ കൊല്ലത്തിൽ ആ ഉണ്ണിയെ ഉപനയിക്കാൻ കൊള്ളാവുന്ന മുഹൂർത്തമില്ലെന്നു പറയുക കൊണ്ടും ഉണ്ണിയെ ഉപനയിക്കുന്നതിനുള്ള കാലമായിരുന്നതുകൊണ്ടും നമ്പൂരി ഒടുക്കം പുന്നയിൽ പണിക്കരുടെ അടുക്കൽ ചെന്ന് ഒരു മുഹൂർത്തമുണ്ടാക്കിക്കൊടുക്കണമെന്ന് അപേക്ഷിച്ചു.\nപണിക്കർ ഉടനെ ഒരു പ്രയാസവും സംശയവും കൂടാതെ മുഹൂർത്തം ചാർത്തിക്കൊടുക്കുകയും ചെയ്തു. നമ്പൂരി ആ മുഹൂർത്തച്ചാർത്തുംകൊണ്ടു തെക്കുംകൂർ തമ്പുരാക്കന്മാർ മുതലായവരുടെ അടുക്കൽ ചെന്ന് "നിങ്ങളൊക്കെ മുഹൂർത്തമില്ലെന്നു പറഞ്ഞുവെങ്കിലും പുന്നയിൽ പണിക്കർ ഒരു മുഹൂർത്തമുണ്ടാക്കിത്തന്നു" എന്നു പറഞ്ഞു. ഉടനെ അവർ "അതുവ്വോ? എന്നാൽ ആ ചാർത്തൊന്നു കാണണമല്ലോ" എന്നു പറഞ്ഞ് അവർ ആ ചാർത്തു വാങ്ങി നോക്കി.\nഅപ്പോൾ പണിക്കർ ചാർത്തിക്കൊടുത്തിരിക്കുന്ന മുഹൂർത്തം ഉപനയിക്കാനുള്ള ഉണ്ണിയുടെ അഷ്ടമരാശിക്കൂറു സമയത്തായിരുന്നതിനാൽ തമ്പുരാൻ ആളയച്ച് പണിക്കരെ അവിടെ വരുത്തി.\nപണിക്കർ അന്നുണ്ടായിരുന്ന ജ്യോത്സ്യന്മാരെ എല്ലാവരെയും ഓരോ വിധത്തിൽ ജയിച്ചിരുന്നതിനാൽ എല്ലാവർക്കും പണിക്കരുടെ പേരിൽ കിടമത്സരവും അസൂയയുമുണ്ടായിരുന്നു.\nഅതിനാൽ ഈ അവസരത്തിൽ പണിക്കരെ ഒന്നു മധ്യമമാക്കാമെന്നു നിശ്ചയിച്ചുകൊണ്ടു ശങ്കു മൂത്തതു മുതലായവരും അവിടെക്കൂടി. എല്ലാവരും വന്നപ്പോഴേക്കും പണിക്കരും വന്നുചേർന്നു.\nഉടനെ എല്ലാവരുംകൂടി "അഷ്ടമരാശിക്കൂറു സമയത്ത് ഉപനയനം കഴിക്കാമെന്ന് എന്തു പ്രമാണമാണുള്ളത്? എന്നു പണിക്കരോട് ചോദ്യമായി.\nഅപ്പോൾ പണിക്കർ "അഷ്ടമരാശിക്കൂറു മുഹൂർത്തങ്ങൾക്കു വർജ്യമാണെന്നാണ് പ്രമാണം. എങ്കിലും ഈ ഉണ്ണിയെ ഇക്കൊല്ലം ഉപനയിക്കാഞ്ഞാൽ വേറെ തരക്കേടു വരാനുള്ളതുകൊണ്ടും ഇക്കൊല്ലത്തിൽ ഉപനയനത്തിന് ഈയൊരു മുഹൂർത്തമല്ലാതെ ഇല്ലാത്തതുകൊണ്ടും ഇങ്ങനെ ചാർത്തിക്കൊടുത്തതാണ്" എന്നു പറഞ്ഞു.\nഉടനെ മറ്റവർ "ഈ ഉണ്ണിയെ ഇക്കൊലത്തിൽത്തന്നെ ഉപനയിച്ചില്ലെങ്കിൽ എന്തു തരക്കേടാണു വരാനുള്ളത്?" എന്നു ചോദിച്ചു.\nഅപ്പോൾ പണിക്കർ "അടുത്ത കൊല്ലത്തിൽ ഉണ്ണിക്ക് അമ്മ മരിച്ച് ദീക്ഷയായിരിക്കും. പിന്നത്തെ കൊല്ലത്തിൽ ഉപനയനത്തിനു മുഹൂർത്തം തന്നെയില്ല.\nഅതിന്റെ പിന്നത്തെ കൊല്ലത്തിൽ ഉണ്ണിയുടെ അച്ഛൻ മരിച്ച് ആ ദീക്ഷയുമായിരിക്കും. ദീക്ഷക്കാലത്ത് ഉപനയനം പാടില്ലല്ലോ.\nഇങ്ങനെ മൂന്നു കൊല്ലം കഴിയുമ്പോൾ ഉപനയനത്തിന്റെ കാലവും കഴിയും. കാലം കഴിയുന്നതിനു മുമ്പ് ഉപനയിക്കാഞ്ഞാൽ ഉണ്ണി ബ്രാഹ്മണാചാരപ്രകാരം ഭ്രഷ്ടനായിപ്പോവുകയും ചെയ്യുമല്ലോ.\nഅതിൽ ഭേദം അഷ്ടമരാശിക്കൂറു സമയത്ത് ഉപനയിക്കുന്നതല്ലയോ?" എന്നു ചോദിച്ചു. "അങ്ങനെയൊക്കെ വരുമെങ്കിൽ ഈ മുഹൂർത്തത്തിനുതന്നെ ഉപനയിക്കുകയാണു വേണ്ടത്" എന്ന് എല്ലാവരും സമ്മതിക്കുകയും ഉണ്ണിയെ ആ മുഹൂർത്തത്തിനുതന്നെ ഉപനയിക്കുകയും പണിക്കർ പറഞ്ഞിരുന്നതുപോലെ ആ കൊല്ലങ്ങളിൽ ഉണ്ണിയുടെ മാതാപിതാക്കന്മാർ മരിക്കുകയും ചെയ്തു.\nഅക്കാലം മുതൽ മറ്റുള്ള ജ്യോത്സ്യന്മാർക്കു പണിക്കരോടുള്ള മൽസരവും അസൂയയും അസ്തമിക്കുകയും എലാവർക്കും പൂർവ്വാധികം ബഹുമാനമുദിക്കുകയും ചെയ്തു.\nഅടുത്ത ലക്കം : കാലടിയിൽ ഭട്ടതിരി.\nവേലിക്കെട്ടുകൾ (നീണ്ടകഥ) - 7\nMetrom Australia Aug. 4, 2020\nഉസ്മാന് രാത്രി വളരെ വൈകിയാണ് വീട്ടിലെത്തിയത്, ആരെയും വിളിക്കാതെ പുറത്തെ ബഡാപുറത്ത് കയറി കിടന്നു.\nഉറക്കം വരുന്നില്ല, എങ്കിലും ചിന്തകള് പലതും പാതിവഴിയില് ഉടഞ്ഞും പുതിയവ മെനഞ്ഞും രാത്രി യുടെ യാമങ്ങള് കടന്നു പോയി, പുലരാന് നാലു നാഴിക ബാക്കി യുള്ളപ്പോള് വീട്ടില് നിന്നിറങ്ങി, പുറത്ത് അയലില് വിരിച്ചിരുന്ന തന്റെ പഴയ വസ്ത്രങ്ങള് കൂടി ചുരുട്ടി യെടുത്തു.\nഎങ്ങോട്ട് പോകണം എന്ന് ലക്ഷ്യമില്ലായിരുന്നു\nനടന്നെത്തിയത് കുന്നിന് മുകളിലെ തന്റെ പത്ത് സെന്റ് വസ്തുവിലാണ്.\nപണ്ട് ചിട്ടി കിട്ടയപ്പോള് വാങ്ങിയിട്ടതാണീ തരിശ് സ്ഥലം,\nവെറും തരിശല്ല, കുറച്ച് കാട്ടുമരങ്ങളും മരുതും ഇരൂളുമൊക്കെയുണ്ട്, മറ്റ് ആദായങ്ങളൊന്നുമില്ല\nഎന്തെങ്കിലും മാനസിക വിഷമം വരുമ്പോള് ഉസ്മാന് ഇവിടെ വന്നിരിക്കും\nകുട്ടകല്ലുകളടങ്ങിയ കറുത്ത മണ്ണ് കിളച്ച് മറിച്ച് തെങ്ങും, കുരുമുളക് വള്ളിയും വെക്കുന്നതിനെ പറ്റി മനകോട്ട കെട്ടും\nഒരു ചെറിയ തറകെട്ടി മണ്‍കട്ട കൊണ്ട് ചുമര് തീര്‍ത്ത് ഓല മേഞ്ഞ ഒരു കൊച്ചു വീട് മനസില് രൂപകല്‍പന ചെയ്യും അവിടെ ഞാനും മൈമൂനയും മാത്രം,,,, മൈമൂന ,,\nഎന്തായി പോയ കാര്യം,,,, വീട്ടില് നിന്നെ കാണാഞ്ഞപ്പോള് എനിക്ക് തോന്നി നീ ഇവിടെ തന്നെ കാണുമെന്ന് യൂസപ്പാണ്,, തന്റെ അടുത്തു വന്ന് ഒരു വട്ടയില പറിച്ച് നിലത്തിട്ട് ഇരുന്നു.\nഇന്നലെ രാത്രിമുതല് മഴ പെയ്തതേ ഇല്ല അല്ലേ\nഉസ്മാന് ഒന്നും മിണ്ടുന്നില്ല എന്ന് കണ്ടപ്പോള് യൂസഫ് വെറുതെഎന്നോണം ചോദിച്ചു.\nഇന്നലെ മൈമൂന യുടെ അമ്മാവന്റെ വീട്ടില് ആളൊഴിയും വരെ ഉസ്മാന് അടുത്തുള്ള നമസ്കാരപള്ളിയുടെ വരാന്തയിലിരുന്നു.\nഅസര് നമസ്കാരത്തിന് വന്ന അമ്മവനും ബന്ധുക്കളും ഉസ്മാനെ കണ്ട് അത്ഭുതത്തോടെ ചോദിച്ചു അല്ലാ ഇതാര് പുത്യാപ്ലയോ\nഎന്തേ ഇവിടെ ?\nഉസ്മാന്, മുഖവുരയില്ലാതെ പറഞ്ഞു, ഞാന് എന്റെ ഭാര്യയെ വിളിച്ചു കൊണ്ടുപോകാന് വന്നതാ,\nപൊന്നിന്റെയും പണത്തിന്റെയുമൊന്നും കണക്ക് എനിക്ക് നോക്കേണ്ടതില്ല,മൈമൂന ഞാന് നിക്കാഹ് ചെയ്ത പെണ്ണാ,,\nങാഹാ അത് തരക്കേടില്ലാലോ,, അപ്പോള് നീ എന്റെ മരുമകളെ തിരിച്ച് കൊണ്ടോകാന് വന്നതാണ് അല്ലേ\nഅമ്മവന് കുഞ്ഞിപോക്കര് സ്വല്‍പം ഗൗരവത്തില് ചോദിച്ചു .\nനീ ഇപ്പോള് കുട്ടിയേം കൊണ്ടു പോയാല് നിന്റെ ബാപ്പ രണ്ടിനേം വീട്ടില് നിന്നും അടിച്ചിറക്കും, അപ്പോള് ഈ പ്രായ പൂര്‍ത്തിയായ പെണ്ണിനേം കൊണ്ട് നീ ബസ്റ്റോപ്പില് കിടക്കുമോ?\nഉത്തരവാദിത്ത പെട്ടവര് വരട്ടെ , പെണ്ണിനെ ഞങ്ങള് കൂടെ വിടാം,, പിന്നെ അന്നവിടെ വച്ച് നിന്റെ ബാപ്പ പറഞ്ഞ കുറേ വാക്കുകള് ഉണ്ടല്ലോ അതിനും സമാധാനം പറഞ്ഞിട്ട് മതി നന്നാവലൊക്കെ പുത്യാപ്ല നേരം വൈകണ്ട വേഗം പോകാന് നോക്ക് മൈമൂന യുടെ അമ്മവന്റെ വാക്കുകള്‍ക്ക് അപ്പുറം മറുത്തൊരു വാക്ക് പറയാനുള്ള ത്രാണി അവളുടെ ബാപ്പാക്കും, ഇല്ലായിരുന്നു.\nഇനിയിപ്പോള് എന്താ നിന്റെ തീരുമാനം ?\nയൂസഫ് ചോദിച്ചു ,, ഉസ്മാന് കുറച്ചു നേരം ഒന്നും മിണ്ടിയില്ല.\nഉസ്മാന്റെ വീട്ട് കാര് ത്വലാഖ് ചൊല്ലിക്കണമെന്ന വാശിയിലാണ്,\nഇന്നലെ നിന്റെ ബാപ്പയെ അങ്ങാടിയില് വച്ച് കണ്ടിരുന്നു.\nയൂസഫേ ഞാനിന്ന് കൂപ്പിലേക്ക് പണിക്ക് പോവുകയാ, എനിക്ക് ഈ കുന്നിന് മുകളിലെ എന്റെ മാത്രം സ്വന്തമായ ഈ മണ്ണില് ഒരു കൂര വെക്കണം, അതിനുള്ള പൈസ വേണം\nകൂപ്പീലെ ജോലി കഴിഞ്ഞ് രാത്രി മരം ലോഡ് ചെയ്യാം ഒരു മാസം കൊണ്ട് ഞാനീ മണ്ണില് ഒരു കൂര പണിയും.\nപാവം ഉസ്മാന്,,യൂസഫ് ഓര്‍ത്തു. മനസിന്റെ ഭാരം മറ്റൊരു പ്രതീക്ഷ കൊണ്ട് നേരിടാനുള്ള ശ്രമത്തിലാണവന്,\nഇന്നലെ വരേയുള്ള സര്‍വ്വ പ്രതീക്ഷയും നഷ്ടമായിട്ടും, ഈ ലോകത്തെ തന്നെ വെല്ലുവിളിക്കാനുള്ള ധൈര്യം, അല്ലെങ്കില് ബാക്കി ജീവിതം ഒറ്റക്ക് ജീവിച്ച് വീട്ടുകാരോട് പകവീട്ടാനുള്ള വാശി,,,,എന്തോ ആകാം ഇപ്പോള് അവന്റെ മനസില്,\nഒരു മാസം കഴിഞ്ഞ് കൂപ്പില് നിന്നു വന്ന ഉസ്മാന്\nകമ്പിയും കൈക്കാട്ടുമായി അവന്റെ സ്വന്തം ഭൂമിയില് കൂരയുടെ പ ണി തുടങ്ങി,\nഇടക്ക് ചില ദിവസങ്ങളില് യൂസഫും വന്ന് സഹായിച്ചു\nകട്ട കൊണ്ട് തീര്‍ത്ത രണ്ടു മുറി വീട്ടില് ചുവന്ന മണ്ണു കൊണ്ട് തറയുടെ വശം തേച്ച് ഭംഗിയാക്കുമ്പോളാണ്,, ഉസ്മാന്റെ അമ്മാവന് പറഞ്ഞു വിട്ടിട്ട് അനാദി പീടികയില് ചില്ല്വാനം കെട്ടുന്ന ചേക്കൂട്ടി, അവിടേക്ക് വന്നത്\nഇന്ന് രാത്രി മൈമൂന യുടെ അമ്മാവന്റെ വീട്ടില് വച്ച് ഒരു മധ്യസ്ഥ, മുണ്ട് പോകണം, പറ്റിയാല് ത്വലാഖ് ചൊല്ലി കാര്യം തീര്‍ക്കണം,അമ്മാവന്റെ കല്‍പനയാണ് പോകാതെ പറ്റില്ലെല്ലോ, ഇപ്പോള് ഉസ്മാന്റെ മനസില് ഒരു മരവിപ്പാണ്,,എന്ത് കേട്ടാലും ഞെട്ടല് തോന്നാത്ത ഒരു തരം മരവിപ്പ്.\nബന്ധങ്ങൾ (നോവൽ - 18)\nMetrom Australia Aug. 3, 2020\nമറിയാമ്മച്ചി അമ്പിളിയെ ആശ്വസിപ്പിക്കുവാനായി ലേശം മന്ദമായി ഇങ്ങനെ പ്രതികരിച്ചു. " നീ ഈ കാര്യങ്ങള് ഒന്നും ആരോടും പറയാനൊന്നും നില്‍ക്കേണ്ട" അപ്പച്ചന് തരാമെന്ന് പറഞ്ഞ തുക കയ്യില് വാങ്ങിയിട്ട് കോഴിക്കോടിന് പോകുമ്പോള് കൊണ്ടുപോയാല് പോരേ.\nമറിയാമ്മച്ചിയുടെ പ്രതികരണം കേട്ടപ്പോള് അമ്പിളിയുടെ മനസ്സിലെ ചിന്തകള്‍ക്കൊരു മൃദുത്വം കൈവന്നു. അമ്മച്ചി പറയുന്നതെല്ലാം ശ്രദ്ധിക്കുന്നത് പോലെ കാതുകള് കൂര്‍പ്പിച്ച് സെറ്റിയില് തന്നെ ഇരുന്നു.\nമറിയാമ്മച്ചിയ്ക്ക് അമ്പിളിയുടെ ഉപചാരത്തോടെയുള്ള ആ ഇരുപ്പ് ഇഷ്ടപ്പെടുക തന്നെ ചെയ്തു. അതിന്‍റെ പ്രത്യുപകാരമെന്നവണ്ണം സംസാരം വീണ്ടും തുടര്‍ന്നു.\nമാത്തുകുട്ടി ഈ പണം ചോദിക്കാന് വരുമെന്ന് നീ കരുതുന്നുണ്ടോ?.\nഉണ്ടെന്നോ ഇല്ലെന്നോ അമ്പിളി മറുപടി പറഞ്ഞില്ല. മറുപടിയൊന്നും അമ്പിളിയില് നിന്നും കിട്ടാതായപ്പോള് മറിയാമ്മച്ചി പിന്നെയും അധരങ്ങള് ചലിപ്പിച്ചു.\nസ്വതവേ പൊങ്ങച്ചക്കാരനായ എന്‍റെ മൂത്ത മകന് മാത്തുകുട്ടിയെ എനിക്കറിയാവുന്നത് പോലെ നിങ്ങള്‍ക്ക് ആര്‍ക്കും അറിയില്ലല്ലോ. മനസ്സില് തന്ത്രങ്ങളുടെ പത്മവ്യൂഹം ചമയ്ക്കുന്നതിനിടയില് അമ്പിളി ഒഴുക്കന് മട്ടില് അത് ശരിയാണെന്ന് സമ്മതിച്ചിട്ട് സെറ്റിയില് നിന്നും മെല്ലെ എഴുനേറ്റു.\nനാളെ രാവിലെ നമ്മള്‍ക്ക് യാത്ര ചെയ്യുവാനുള്ളതല്ലേ അമ്മച്ചീ, അമ്പിളിയുടെ ഓര്‍മ്മപ്പെടുത്തല് മറിയാമ്മച്ചിയില് ആകുലചിന്തകളുടെ പ്രളയം രൂപപ്പെടുത്തി.\nഅത് ശരിയാണല്ലോ മോളെ. എന്നാല് നീ പോയി കിടന്ന് ഉറങ്ങുവാന് നോക്ക്. അത്രയും കേട്ടപാടെ അമ്പിളി കിടപ്പ് മുറി ലക്ഷ്യമാക്കി നടന്നു.\nകിടക്കുവാന് ഒരുങ്ങിയപ്പോഴാണ് ഉമ്മച്ചന് ഉറങ്ങിയിട്ടില്ലെന്ന്‍അമ്പിളിയ്ക്ക് ബോധ്യമായത്. ഉമ്മച്ചായന് ഇതുവരെ ഉറങ്ങിയില്ലേ?\nഅമ്പിളിയുടെ ചോദ്യം കേട്ടപ്പോള് ഉമ്മച്ചന് ഒന്ന് ചിരിച്ചിട്ട് പ്രത്യുത്തരം പറഞ്ഞു. ഭാവി ചിന്തകള് മനസ്സിനെ അലോരസപ്പെടുത്തുമ്പോള് എനിക്കെങ്ങനെ ശീഘ്രമായി ഉറങ്ങുവാന് കഴിയും.\nനിദ്രാവിഹീനനായി ഉമ്മച്ചന് കിടക്കുന്നതിന്‍റെ കാരണം ഇതൊന്നുമല്ലെന്ന് അറിയാമായിരുന്ന അമ്പിളിയുടെ ഉള്ളിന്‍റെയുള്ളില് നിന്നും നിഗൂഡമായൊരു പുഞ്ചിരി വിടര്‍ന്നു.\nഎന്നാല് എന്‍റെ കുട്ടന് ഉറങ്ങാന് നോക്കിക്കേ. അമ്പിളി മെല്ലെ മൊഴിഞ്ഞു.\nകോഴിക്കോടിന് പോകുന്നതിനെ കുറിച്ച് സംസാരിക്കുവാന് അമ്പിളി സമയം കണ്ടെത്തി. എല്ലാം കേട്ടുകൊണ്ട് ഭാര്യയോട് ഒട്ടിച്ചേര്‍ന്ന് കിടന്നിരുന്ന ഉമ്മച്ചന് അവളെ തൊടുവാന് ശ്രമിച്ചു.\n"ഓണത്തിന് ഇടയ്ക്കാണ് നിങ്ങളുടെ പുട്ട് കച്ചവടം".\nനേരം വെളുത്താല് ഉടനെ തന്നെ നമ്മള്‍ക്ക് കോഴിക്കോടിന് പോകുവാനുള്ളതാ മനുഷ്യനേ. മര്യാദയ്ക്ക് കിടന്നുറങ്ങുവാന് നോക്ക്.\nഅമ്പിളിയുടെ ഇരട്ടതാപ്പ് നയം ഇഷ്ടപ്പെടാത്ത രീതിയില് ഉമ്മച്ചന് തിരിഞ്ഞു കട്ടിലില് കിടന്ന് ഉറങ്ങി.\nപിറ്റേന്ന് രാവിലെ തന്നെ ഡ്രൈവര് സാബു വണ്ടിയുമായി അവിടെ എത്തിയിരുന്നു.\nപ്രഭാതത്തില് കോഴിക്കോടിന് പോകുവാനായി ഈപ്പച്ചന് ഒഴികെ ബാക്കിയെല്ലാവരും എഴുനേറ്റിരുന്നു. അന്തരീക്ഷത്തില് ഘനീഭവിച്ചു നിന്നിരുന്ന തണുപ്പ് സമ്മാനിച്ച ആലസ്യവും, പ്രായത്തിന്‍റെ അവശതയും സമ്മിശ്രമായി ഈപ്പച്ചനെ പുണര്‍ന്നു നിന്നിരുന്നതിനാല് എഴുനേല്‍ക്കുവാന് ഏറെ വൈകി.\nഅമ്പിളിയും, ഉമ്മച്ചനും കൊണ്ടുപോകുവാനുള്ള സാധനങ്ങള് വണ്ടിയില് കയറ്റി വയ്ക്കുന്നതിന്‍റെ തിരക്കിലായിരുന്നു. കൊണ്ടുപോകുവാനുള്ള സാധങ്ങളുടെ ആധിക്യം മൂലമുള്ള സ്ഥലപരിമിതിയെ ചൂണ്ടി കാട്ടിയപ്പോള് ഉമ്മച്ചന് സാബുവിനോട് കയര്‍ത്തു.\nവണ്ടിയില് യാത്രക്കാരെ മാത്രമേ കയറ്റുകയുള്ളൂ എന്ന് നിനക്ക് വല്ല നേര്‍ച്ചയും ഉണ്ടോ? . ഉമ്മച്ചന്‍റെ ആ ചോദ്യം സാബുവിനെ ചൊടിപ്പിച്ചെങ്കിലും ദീര്‍ഘദൂര യാത്രയെ പറ്റി ഓര്‍ത്തപ്പോള് അവന് മൌനംഭജിച്ചു.\nമറിയാമ്മച്ചി കോഴിക്കോടിന് കൊണ്ടുപോകുവാനുള്ള തുണിത്തരങ്ങള് എല്ലാം പെട്ടിയില് ഭദ്രമായി ഉണ്ടോയെന്നു പരിശോധിച്ച് ഉറപ്പുവരുത്തിക്കൊണ്ട് ചാവടിയില് തന്നെയിരുന്നു. അന്നമ്മയ്ക്ക് കൊടുക്കുവാനായി അമ്പിളി ഏല്‍പിച്ച പൊതിയുടെ കാര്യം മറിയാമ്മച്ചിയ്ക്ക് അപ്പോഴാണ് ഓര്‍മ്മവന്നത്. അത് ഏലമ്മയെ ഏല്പിക്കുവാനായി അലമാരയില് നിന്നും പുറത്തെടുത്ത് കയ്യില് കരുതുകയും ചെയ്തു.\nഏലമ്മച്ചി അടുക്കളയില് തിരക്കിലായിരുന്നു. പ്രഭാത ഭക്ഷണമായി ഏത്തയ്ക്കായും, മുട്ട പുഴുങ്ങിയതും വെവ്വേറെ പാത്രത്തിലാക്കി മേശമേല് നിരത്തി വയ്ക്കുന്നതിനിടയിലാണ് കാപ്പി അടുപ്പില് വെച്ചില്ലെന്നുള്ള ചിന്ത ഏലമ്മച്ചിയുടെ മനസ്സില് ആധിയുടെ നോവുകള് സമ്മാനിച്ചത്.\nബലഹീനമായ കാലിന്‍റെ സ്വാധീനകുറവിനെ ത്രിണവത്ഗണിച്ചു കൊണ്ട് ഏലമ്മച്ചി അടുപ്പിന് ചുവട്ടിലേക്ക് നടന്നു.\nഡ്രൈവര് സാബു അക്ഷമയോടെ ഉമ്മനോടായി തിരക്കി. നിനക്കെന്നാ ഇത്രയും ധൃതി?. പറഞ്ഞ കാശ് അവിടെ ചെല്ലുമ്പോള് കയ്യില് തരണമെങ്കില് മര്യാദയ്ക്ക് നില്‍ക്കുവാന് നോക്കടാ. ആ വിരട്ടല് സാബുവിനെ തെല്ലും അലോരസപ്പെടുത്തിയില്ല.\nഉമ്മച്ചന്‍റെ ആ ഭീക്ഷണിയ്ക്ക് വഴിപ്പെടാതെ സാബു ഉടനടി ഉമ്മച്ചന് തക്കതായ മറുപടി കൊടുക്കുകയും ചെയ്തു.\n"ഇങ്ങനെ എത്രയോ ആളുകളുടെ വിരട്ടലുകള് കേട്ടു വളര്‍ന്നവനാ ഈ സാബു. സമയം കിട്ടുമ്പോള് ബേബിച്ചായനോട് ഉടുമ്പ് തങ്കയുടെ മകന് സാബുവിനെ പറ്റിയൊന്നു തിരക്കുന്നത് നല്ലതാണ്".\nഅത്രയും കേട്ടപ്പോള് ഉമ്മച്ചന് തെല്ലൊന്ന് അയഞ്ഞു. നീ ഉടുമ്പ് തങ്കയുടെ മകനാണെന്ന് നേരത്തേ പറയേണ്ടായിരുന്നോ. ഉമ്മച്ചന്‍റെ മുഖത്തെ ജാള്യത കണ്ടപ്പോള് സാബു ഉള്ളില് ചിരിച്ചിട്ട് പറഞ്ഞു.\nപേടിത്തൊണ്ടനായ ഉമ്മച്ചാ. സാബുവിന്‍റെ കണ്ഠത്തില് നിന്നും ഉത്ഭവിച്ച സാരഗര്‍ഭമായ ആ വാക്ക് ഉമ്മച്ചന് കേട്ടെങ്കിലും മറുപടിയൊന്നും പറയാതെ മുറിക്കുള്ളിലേക്ക് പിന്‍വാങ്ങി.\nസാബു വണ്ടിയില് ഇരുന്ന് ഉമ്മച്ചനെ പറ്റി ആലോചിച്ചുനോക്കി.\nചുമ്മാതല്ല ഇയാളെക്കുറിച്ച് ഈ നാട്ടുകാര്‍ക്ക് വലിയ മതിപ്പില്ലാത്തത്.\nസാബു പ്രകടമായ ദേഷ്യം തീര്‍ക്കാനെന്നവണ്ണം വണ്ടിയില് തൂക്കി ഇട്ടിരിക്കുന്ന കരടിയ്ക്കിട്ട് രണ്ട് അടി കൊടുത്തു.\nആരെയും ആശ്രയിക്കാതെ അധ്വാനിച്ച് ജീവിക്കുവാനായി സ്വയംതൊഴില് പോലെ കണ്ടെത്തിയ ഈ ഡ്രൈവര് ജോലിയില് നിന്നും കിട്ടുന്ന വരുമാനം കൊണ്ടുവേണം തന്‍റെ ചെറിയ കുടുംബം പുലരേണ്ടത്. ആ ചിന്ത സാബുവിന്‍റെ മനസ്സിലൂടെ കൊള്ളിമീന് പോലെ മിന്നിമറഞ്ഞപ്പോള്, തികട്ടി വന്ന കോപത്തെ അയാള്‍ക്ക് നിയന്ത്രിക്കുവാനും ശ്രമിച്ചു.


പുരോഗമന ചിന്താഗതിക്കാരെ കൊലപ്പെടുത്തുന്നത് അപകടകരമായ പ്രവണത; ഗൗരി ലങ്കേഷ് കൊലപാതകത്തില് ബോംബേ ഹൈക്കോടതി\nFri Jul 20 2018 21:54:07 GMT+0530 (IST)\nNarada Desk| Updated On: 2017-10-13 07:52:02.0 | Location : മുംബെെ\nഈ കേസുകള് ഓരോ തവണ മാറ്റിവെക്കുമ്പോഴും ഓരോ വിലപ്പെട്ട ജീവിതങ്ങള് നഷ്ടപ്പെട്ടുകൊണ്ടിരിക്കുകയാണ്. ഒരു മാധ്യമപ്രവര്‍ത്തകയുടെ വിലപ്പെട്ട ജീവിതം നഷ്ടപ്പെട്ടിരിക്കുകയാണ്, ഒരു സ്വതന്ത്ര ചിന്താഗതിക്കാരിയായ മാധ്യമപ്രവര്‍ത്തകയാണ് കൊലചെയ്യപ്പെട്ടിരിക്കുന്നത്. ഗൗരിയുടെ കൊലപാതകത്തെപ്പറ്റി ജസ്റ്റിസ് ധര്‍മാധികാരി പറഞ്ഞു\nസ്വതന്ത്ര ചിന്താഗതിക്കാരായ എതിരാളികളെ കൊലപ്പെടുത്തുന്നത് അപകടകരമായ പ്രവണതയാണെന്ന് ബോംബേ ഹൈക്കോടതി. യുക്തിവാദികളായ നരേന്ദ്ര ധബോല്‍ക്കര്, ഗോവിന്ദ് പന്‍സാരെ എന്നിവരുടെ കൊലപാതകത്തെക്കുറിച്ചുള്ള വാദം കേള്‍ക്കുന്നതിനിടെ, നരേന്ദ്ര ധബോല്‍ക്കര്, ഗോവിന്ദ് പന്‍സാരെ, എംഎം കല്‍ബുര്‍ഗി എന്നിവര്‍ക്ക് ശേഷം സമാനമായ രീതിയില് ഗൗരി ലങ്കേഷും കൊലചെയ്യപ്പെട്ടു എന്ന് നിരീക്ഷിച്ചുകൊണ്ടാണ് കോടതിയുടെ പരാമര്‍ശം.\nസ്വതന്ത്ര -പുരോഗമന ചിന്താഗതിക്കാരെ കൊലപ്പെടുത്തുന്നത് അവരുടെ നിലപാടിന്റെ പേരിലുള്ള വേട്ടയാടലാണ്. തനിക്കെതിരെ ആരെങ്കിലും നിലനില്‍ക്കുന്നുവെങ്കില് അയാളെ ഇല്ലാതാക്കുക എന്ന പതിവാണ് ഇന്ത്യയില് നിലനില്‍ക്കുന്നത്. രാജ്യത്തിന് ദുഷ്‌പേരുണ്ടാക്കുന്ന അപകടകരമായ പതിവായി മാറിയിരിക്കുകയാണ് ഇത്തരം കൊലപാതകങ്ങള്, ജസ്റ്റിസ് ധര്‍മാധികാരി നിരീക്ഷിച്ചു.\nജസ്റ്റിസ് ധര്‍മാധികാരിയുടെ അധ്യക്ഷതയിലുള്ള ബെഞ്ചാണ് ധബോല്‍ക്കര്, പന്‍സാരെ കൊലപാതകക്കേസുകള് പരിഗണിക്കുന്നത്. ദേശീയ അന്വേഷണ ഏജന്‍സികളെല്ലാം കേസില് അന്വേഷണം നടത്തുന്നുണ്ടെങ്കിലും ഗൗരി ലങ്കേഷിന്റെ കൊലപാതകികളെക്കുറിച്ച് വ്യക്തമായ തെളിവുകള് ലഭിക്കുന്നില്ലെന്നും കോടതി നിരീക്ഷിച്ചു. വ്യാഴാഴ്ച ധബോല്‍ക്കര് കൊലപാതകക്കേസില് സിബിഐ സ്റ്റാറ്റസ് റിപ്പോര്‍ട്ട് സമര്‍പ്പിച്ചിരുന്നു. ഗോവിന്ദ് പന്‍സാരെ കേസില് സിഐഡിയും സ്റ്റാറ്റസ് റിപ്പോര്‍ട്ട് സമര്‍പ്പിച്ച സാഹചര്യത്തിലാണ് കോടതിയുടെ നിരീക്ഷണം.\nഅന്വേഷണ ശ്രമങ്ങള് ആത്മാര്‍ത്ഥമായിരിക്കുമ്പോഴും, പ്രധാന കുറ്റവാളികള് ഇപ്പോഴും ഒളിവില് തുടരുകയാണ്. ഈ കേസുകള് ഓരോ തവണ മാറ്റിവെക്കുമ്പോഴും ഓരോ വിലപ്പെട്ട ജീവിതങ്ങള് നഷ്ടപ്പെട്ടുകൊണ്ടിരിക്കുകയാണ്. ഒരു മാധ്യമപ്രവര്‍ത്തകയുടെ വിലപ്പെട്ട ജീവിതം നഷ്ടപ്പെട്ടിരിക്കുകയാണ്, ഒരു സ്വതന്ത്രചിന്താഗതിക്കാരിയായ മാധ്യമപ്രവര്‍ത്തകയാണ് കൊലചെയ്യപ്പെട്ടിരിക്കുന്നത്. ഗൗരിയുടെ കൊലപാതകത്തെപ്പറ്റി ജസ്റ്റിസ് ധര്‍മാധികാരി പറഞ്ഞു.\nഎംഎം കല്‍ബുര്‍ഗിയുടെ കൊലപാതകവും ധബോല്‍ക്കര്-പന്‍സാരെ കൊലപാതകങ്ങളും സനാതന് സന്‍സ്ഥ എന്ന തീവ്ര വലതുപക്ഷ സംഘടനയാണ് നടത്തിയത്. ഈ ബന്ധം സിബിഐ അന്വേഷിച്ച് കണ്ടെത്തിയതാണ്. ഇവരെല്ലാം കൊല്ലപ്പെട്ടത് വീടിനു മുന്നില് വെച്ചാണ്. ഇവരുടെ കൊലപാതകങ്ങളും ഗൗരിയുടെ കൊലപാതകവും തമ്മിലുള്ള സമാനതകളും പരിശോധിച്ചിട്ടുണ്ട്.\nധബോല്‍ക്കറുടെ കൊലപാതകക്കേസിലെ പ്രതിപ്പട്ടികയില് സനാതന് സന്‍സ്ഥ അംഗങ്ങളായ വീരേന്ദ്ര താവ്‌ഡേയെ ആണ് മുഖ്യ ആസൂത്രകനായി സിബിഐ പ്രതിചേര്‍ത്തിരിക്കുന്നത്. സാരംഗ് അകോല്‍ക്കര്, വിനയ് പവാര് എന്നിവരെയും പ്രതിചേര്‍ത്തിട്ടുണ്ട്. ധബോല്‍ക്കറെ കൊലപ്പെടുത്തിയത് ഇവരാണ്.\nഗോവിന്ദ് പന്‍സാരെയെ കൊലപ്പെടുത്തിയ സമീര് ഗെയ്ക്ക്വാദ് ഇപ്പോള് ജാമ്യത്തിലിറങ്ങിയിരിക്കുകയാണ്. അന്വേഷണ ഏജന്‍സികള് വേണ്ടവിധത്തില് സനാതന് സന്‍സ്ഥയെപ്പറ്റി അന്വേഷണം നടത്തുന്നില്ലെന്ന് പന്‍സാരെയുടെയും ധബോല്‍ക്കറുടെയും കേസില് അവരുടെ കുടുംബങ്ങളെ പ്രതിനിധീകരിക്കുന്ന അഭയ് നെവ്ഗി പറയുന്നു. എന്‍ഐഎ കേസില് കക്ഷി ചേരണമെന്നും നെവ്ഗി ആവശ്യപ്പെട്ടു. സ്വതന്ത്ര ചിന്താഗതിക്കാരായവരെ കൊലപ്പെടുത്തുന്നത് അപകടകരമായ പ്രവണതയെന്ന് ബോംബേ ഹൈക്കോടതി.\nഎന്നാല്, നെവ്ഗിയുടെ ആവശ്യം കോടതി തള്ളി. സനാതന് സന്‍സ്ഥയെപ്പറ്റി മതിയായ അന്വേഷണം നടക്കുന്നില്ലെന്ന് നെവ്ഗി തെറ്റിദ്ധരിച്ചിരിക്കുകയാണ് എന്നാണ് ജസ്റ്റിസ് ധര്‍മാധികാരി മറുപടി നല്‍കിയത്.


സെന്റ് പോള്‍സ് മാര്‍ത്തോമാ യുവജനസഖ്യം കണ്‍വെന്‍ഷന് ജനു.4 മുതല് - Malayalam Daily News\nSpeaker : Rev.George Varghese (Punnackadu)\nഡാളസ്: ഡാളസ് സെന്റ് പോള്‍സ് മാര്‍ത്തോമ്മ യുവജനസഖ്യത്തിന്റെ ആഭിമുഖ്യത്തില് ഈ വര്‍ഷത്തെ കണ്‍വെന്‍ഷന് ജനുവരി4മുതല് നടത്തപ്പെടുന്നു..\nസെന്റ് പോള്‍സ് മാർത്തോമാ ദേവാലയത്തില് (1002, Barnes Bridge Rd, Mesquite, TX 75150) വച്ച് ജനുവരി 4,5,6 (വെള്ളി, ശനി, ഞായര്) തീയതികളില് നടത്തപ്പെടുന്ന കണ്‍വെന്‍ഷന് യോഗങ്ങളില് മാത്തോമ്മ സഭയിലെ സീനിയര് വൈദികരിലൊരാളും, മാർത്തോമാ സുവിശേഷ പ്രസംഗ സംഘം മുന് ജനറല് സെക്രട്ടറിയും, പ്രഗത്ഭ കണ്‍വെന്‍ഷന് പ്രസംഗകനുമായ റവ.ജോര്‍ജ് വര്‍ഗീസ് (പുന്നയ്ക്കാട്) തിരുവചന പ്രഘോഷണം നടത്തും.\nവെള്ളിയാഴ്ച വൈകുന്നേരം7മണിക്കും ശനിയാഴ്ച വൈകുന്നേരം 6:30 നും യോഗങ്ങള് ഗാനശുശ്രൂഷയോടുകൂടി ആരംഭിക്കും. ഞായറാഴ്ച രാവിലെ 10:15 നു ആരംഭിക്കുന്ന വിശുദ്ധ കുര്‍ബാന മദ്ധ്യേ കണ്‍വെന്‍ഷന്റെ കടശ്ശി പ്രസംഗവും ഉണ്ടായിരിക്കുന്നതാണ്.\nകണ്‍വെന്‍ഷന് യോഗങ്ങളില് കടന്നു വന്ന് തിരുവചനത്തിന്റെ ആഴമേറിയ മര്‍മ്മങ്ങള് ഗ്രഹിച്ചു അനുഗ്രഹം പ്രാപിയ്ക്കുവാന് എവരെയും യോഗങ്ങളിലേക്ക് ക്ഷണിക്കുന്നുവെന്നു സഖ്യം ഭാരവാഹികള് അറിയിച്ചു.\nകൂടുതൽ വിവരങ്ങൾക്ക്: റവ. മാത്യു ജോസഫ് (വികാരി) 469 964 7494, അലക്സ് ജേക്കബ് (സെക്രട്ടറി) 610 618 2368.


ജയറാമും അത് പറഞ്ഞ് കളിയാക്കുമ്പോള് എനിക്ക് സങ്കടം വരും; പാര്‍വ്വതി വെളിപ്പെടുത്തുന്നു | What Jayaram makes Parvathy to grief - Malayalam Filmibeat\n» ജയറാമും അത് പറഞ്ഞ് കളിയാക്കുമ്പോള് എനിക്ക് സങ്കടം വരും; പാര്‍വ്വതി വെളിപ്പെടുത്തുന്നു\nജയറാമും അത് പറഞ്ഞ് കളിയാക്കുമ്പോള് എനിക്ക് സങ്കടം വരും; പാര്‍വ്വതി വെളിപ്പെടുത്തുന്നു\nPublished: Monday, September 11, 2017, 9:15 [IST]\nമലയാള സിനിമയിലെ മാതൃകാ ദമ്പതികളാണ് ജയറാമും പാര്‍വ്വതിയും. ഇന്നലെ, സെപ്റ്റംബര് പത്തിന് വിവഹാ വാര്‍ഷികമായിരുന്നു. കാല് നൂറ്റാണ്ട് കാലമായി ജയറാമും പാര്‍വ്വതിയും ഇണങ്ങിയും പിണങ്ങിയും പ്രണയിച്ചും ജീവിയ്ക്കുന്നു.\nഒരു ദിവസം 100 സിഗരറ്റ് വലിക്കുന്ന മമ്മൂട്ടി, പാര്‍വ്വതിയെ സിഗരറ്റ് വലിക്കാന് പഠിപ്പിച്ചു!!\nസംഭവ ബഹുലമായ ഒരു പ്രണയമായിരുന്നു ജയറാമിന്റെയും പാര്‍വ്വതിയുടേയും. ആ പ്രണയം വിവാഹത്തോടെ വീണ്ടും മധുരിച്ചു.. ഇരുപത്തിയഞ്ചാം വിവാഹ വാര്‍ഷികം ആഘോഷിക്കുന്ന വേളയില് പാര്‍വ്വതി കുടുംബത്തിനൊപ്പമുള്ള ചില സുന്ദര നിമിഷങ്ങള കുറിച്ച് പങ്കുവയ്ക്കുന്നു.\nവിവാഹം കഴിഞ്ഞതോടെ സിനിമയോടൊപ്പം കുട്ടിക്കാലം മുതലേ ഉണ്ടായിരുന്ന വായന ശീലവും ഉപേക്ഷിച്ചു എന്ന് പാര്‍വ്വതി പറയുന്നു. പക്ഷെ മക്കള് വളര്‍ന്നതോടെ ആ ശീലം വീണ്ടും തുടങ്ങി.\nവായന, നൃത്തം, യാത്ര എന്നിവയാണ് പാര്‍വ്വതിയ്ക്ക് ഏറ്റവും ഇഷ്ടമുള്ള മൂന്ന് കാര്യങ്ങള്. ഓരോ യാത്രകള് ഓരോ നിമിഷത്തിലും പുതിയ അനുഭവങ്ങള് സമ്മാനിക്കുന്നു എന്നാണ് പാര്‍വ്വതി പറയുന്നത്.\nയാത്രയ്ക്കിടയില് ഞാന് പ്രകൃതിയെ കുറിച്ച് വര്‍ണ്ണിയ്ക്കുമ്പോള് മക്കള് കളിയാക്കും. മക്കള്‍ക്കൊപ്പം ജയറാമും കൂടി കളിയാക്കുമ്പോള് എനിക്ക് സങ്കടം തോന്നു. പക്ഷെ അതൊക്കെ ഞാന് ആസ്വദിക്കാറുണ്ട്- പാര്‍വ്വതി പറഞ്ഞു.\nപാര്‍വ്വതി - ജയറാം പ്രണയം\nസംഭവ ബഹുലായ പ്രണയമായിരുന്നു പാര്‍വ്വതിയുടെയും ജയറാമിന്റെയും. സെറ്റുകളില് നിന്ന് സെറ്റുകളിലേക്ക് പടര്‍ന്ന പ്രണയകഥ പാട്ടായതോടെ ജയറാം ചിത്രത്തില് അഭിനയിക്കുന്നത് പാര്‍വ്വതിയുടെ അമ്മ വിലക്കി. പരസ്പരം കാണാനും സംസാരിക്കാനുമുള്ള എല്ലാ വഴികളും അടച്ചു. അപ്പോഴൊക്കെ ആ പ്രണയം കൂടുതല് ശക്തി പ്രാപിയ്ക്കുകയായിരുന്നു.\nപാര്‍വ്വതിയുടെ വീട്ടുകാര്‍ക്ക് ഒട്ടും താത്പര്യമുണ്ടായിരുന്നില്ല. ഒടുവില് വിലക്കുകള് മറികടന്ന് നാല് വര്‍ഷത്തെ പ്രണയം 1992 ല് വിവാഹത്തിലേക്ക് കടന്നു. വിവാഹ ശേഷം കുട്ടികളൊക്കെ ഉണ്ടായതിന് ശേഷമാണത്രെ പാര്‍വ്വതിയുടെ വീട്ടുകാരുടെ പരിഭവം കുറച്ചു കുറച്ചായി മാറിയത്.\nജയറാമുമായുള്ള വിവാഹത്തിന് ശേഷം പൂര്‍ണമായും പാര്‍വ്വതി സിനിമ ഉപേക്ഷിച്ചു. എന്നാല് കുട്ടിക്കാലം മുതലേ കൂടെ കൊണ്ട് നടക്കുന്ന നൃത്തത്തിന് വേണ്ടി സമയം കണ്ടെത്തി. അതിന് ജയറാമിന്റെ പൂര്‍ണ പിന്തുണയും ഉണ്ടായിരുന്നു.\nഅഭിനയിക്കാനില്ല എന്ന് പറഞ്ഞത് പാര്‍വ്വതി തന്നെയാണ്. അഭിനയിക്കുന്ന കാലത്ത് തന്നെ നടിയ്ക്ക് മടിയായിരുന്നു എന്ന് അമ്മ പറഞ്ഞിട്ടുണ്ട്. അച്ഛന്റെയും അമ്മയുടെയും ആഗ്രഹപ്രകാരമാണ് അഭിനയിച്ചത് എന്നാണ് പാര്‍വ്വതിയും പറഞ്ഞത്. അതുകൊണ്ട് വിവാഹ ശേഷം സിനിമ ഉപേക്ഷിക്കാന് പാര്‍വ്വതിയ്ക്ക് രണ്ടാമതൊന്ന് ആലോചിക്കേണ്ടിയിരുന്നില്ല.\nRead more about: parvathy jayaram parvathy jayaram malayalam film malayalam movie malayalam cinema പാര്‍വ്വതി ജയറാം മലയാളം സിനിമ\nWhat Jayaram makes Parvathy to grief\nStory first published: Monday, September 11, 2017, 9:15 [IST]


കേരളം വീണ്ടും ഭ്രാന്താലയമാകുന്നു: കെ.പി. ശശികല :: Janmabhumi Daily\nSunday2June 2013 11:03 pm IST\nബംഗളൂരു: സ്വാമി വിവേകാനന്ദന് വീണ്ടും കേരളത്തില് എത്തുകയാണെങ്കില് പഴയ മതഭ്രാന്തുള്ള കേരളത്തെയാണ് കാണുക എന്ന് ഹിന്ദു ഐക്യവേദി അധ്യക്ഷ ശശികല ടീച്ചര് പറഞ്ഞു. ബാംഗ്ലൂര് യശ്വന്തപുരം അയ്യപ്പക്ഷേത്രത്തില് നടന്ന സ്വാമിയുടെ 150-ാ‍ം വാര്‍ഷിക ആഘോഷ പരിപാടികളില് പങ്കെടുക്കുകയായിരുന്നു ടീച്ചര്. ഇന്ന് കേരളം ന്യൂനപക്ഷ മതഭ്രാന്തിന്റെ പരമോച്ചത്തിലാണ്. സര്‍ക്കാര് സ്പോണ്‍സേഡ് മതപ്രചാരണവും മതംമാറ്റവും ആണ് നടക്കുന്നത്. കോഴിക്കോട്ട് അഞ്ചാം മന്ത്രിയുടെ സ്ത്രീശാക്തീകരണ പരിപാടി അതില് ശ്രദ്ധേയമാണ്. രണ്ടരലക്ഷം രൂപ സൗജന്യ ഗ്രാന്‍ഡ് കിട്ടണമെങ്കില് കുടുംബശ്രീയില് എഴുപതുശതമാനവും ന്യൂനപക്ഷക്കാരാകണം എന്ന വ്യവസ്ഥയുണ്ട്. ഒരു കുടുംബശ്രീയൂണിറ്റിലെ പത്തുപേരില് ഏഴുപേര് ന്യൂനപക്ഷക്കാരായലെ ഗ്രാന്‍ഡ് കിട്ടൂ എന്നതിനാല് എണ്ണം തികയ്ക്കാന് മതം മാറിയേ പറ്റൂ എന്ന നിലയ്ക്കാണ് കാര്യങ്ങള് പോകുന്നത്.\nതികച്ചും മതേതരമായി നടക്കേണ്ട കുടുംബശ്രീയെപോലും മതവത്കരണത്തിലേക്ക് നയിക്കുകയാണ്. ഒരു അടിയന്തര സാഹചര്യമില്ലാഞ്ഞിട്ടും അടിയന്തരമായി ഓര്‍ഡിനന്‍സ് ഇറക്കി തട്ടിക്കൂട്ടിയ ന്യൂനപക്ഷവികസന കോര്‍പ്പറേഷനും മതവത്കരണത്തിനു ചൂട്ടു പിടിക്കാന് വേണ്ടിയാണ്. പാവപ്പെട്ട ഹിന്ദു മാനേജ്മെന്റ് സ്കൂളുകള്‍ക്ക് ഏതാനും ആയിരം ഗ്രാന്‍ഡ് നല്‍കുമ്പോള് കോര്‍പറേഷന് ന്യൂനപക്ഷപദവിയുള്ള സ്കൂളുകള്‍ക്ക് നല്‍കുന്നത് അമ്പതുലക്ഷം രൂപയാണ്. ഭൂരിപക്ഷം എയിഡഡ് സ്കൂളുകളും അന്യമതസ്ഥരുടെ കയ്യിലായിക്കഴിഞ്ഞു. ടീച്ചര് പറഞ്ഞു.\nന്യൂനപക്ഷ ശാക്തീകരണത്തിനു നല്‍കിയ മുഴുവാന് തുകയും ചെലവഴിച്ചതിന് കേന്ദ്രസര്‍ക്കാരിന്റെ അവാര്‍ഡ് ലഭിച്ച സംസ്ഥാനത്ത് ആദിവാസി ക്ഷേമത്തിന് നല്‍കിയ തുക പൂര്‍ണമായും പാഴായി. ഒരിറ്റുമുലപ്പാല് പോലും നല്‍കാനാകാതെ അമ്മമാര് നോക്കി നില്‍ക്കെ അട്ടപ്പാടിയില് പിഞ്ചു കുഞ്ഞുങ്ങള് ചത്തുവീഴുന്നു.\nഹിന്ദുക്കളായി ജനിച്ചു പോയി എന്ന ഒറ്റ തെറ്റേ അവര് ചെയ്തുള്ളൂ. ആദിവാസികള്‍ക്ക് മുന്‍തൂക്കമുള്ള വയനാടിനെ നാം നിരന്തരം ആവശ്യപ്പെട്ടിട്ടും ന്യൂനപക്ഷ ജില്ലയായാണ് സര്‍ക്കാര് പ്രഖ്യാപിച്ചത്. അവിടെ ന്യൂനപക്ഷങ്ങള്‍ക്ക് വേണ്ടതിലും അധികം സഹായങ്ങള് കിട്ടുമ്പോള് ഒരു ആദിവാസിമന്ത്രി ഉണ്ടായിട്ടും ആ വനവാസികള്‍ക്ക് ആവശ്യത്തിനു ആഹാരംപോലും കിട്ടുന്നില്ല. ബംഗളൂരിലെ സാംസ്കാരിക സംഘടനയായ ?സമന്വയ?സംഘടിപ്പിച്ച ചടങ്ങില് രക്ഷാധികാരിയും ശാസ്ത്രജ്ഞനും സാംസ്കാരിക പ്രവര്‍ത്തകനുമായ ഡോ. കെ.എ. വാസു, ക്ഷേത്രം പ്രസിഡന്റ് സി.വി നായര് എന്നിവര് പങ്കെടുത്തു.\nവര്‍ഗ്ഗീയ വിരുദ്ധ ബില് ജനങ്ങളെ ആശങ്കയിലാക്കുന്നു: കെ.പി. ശശികല


ആ ചതി വേണ്ടിയിരുന്നില്ല; ദിലീപ് ഞങ്ങളെ ചതിച്ചു, മേജർ രവിയുടെ ഞെട്ടിക്കുന്ന വെളിപ്പെടുത്തൽ - metromatinee.com Lifestyle Entertainment & Sports\nമലയാളി പ്രേക്ഷകർക്ക് മികച്ച പട്ടാള ചിത്രങ്ങൾ സമ്മാനിച്ച സംവിധായകനാണ് മേജർ രവി. തന്റെ അനുഭവങ്ങൾ ഉൾപ്പെടുത്തിയുള്ള പട്ടാള കഥകളാണ് മേജർ രവി ഒരുക്കാറുള്ളത്. അതോടൊപ്പം തന്നെ സംവിധാനത്തോടൊപ്പം തന്നെ അഭിനയത്തിലും തന്റെ മികവ് തെളിയിച്ചു. മിലിട്ടറി പശ്ചാത്തലത്തില് നിന്നും മാറിയുള്ള ചിത്രങ്ങളെക്കുറിച്ച് ആലോചിക്കുന്നുണ്ടെന്നും അദ്ദേഹം പറഞ്ഞിരുന്നു. തന്റെ പുതിയ സിനിമയെക്കുറിച്ച് തുറന്നുപറയുന്ന മേജര് രവിയുടെ അഭിമുഖം ശ്രദ്ധേയമായിക്കൊണ്ടിരിക്കുകയാണ്.\nകൗമുദി ചാനലിന് നല്‍കിയ അഭിമുഖത്തിനിടയിലായിരുന്നു സംവിധായകന് വിശേഷങ്ങള് പങ്കുവെച്ചത്.\nപ്രണയചിത്രത്തിന്റെ പ്രഖ്യാപനം നടന്നിട്ട് നാളുകളേറെയായി. നിവിന് പോളി ചെയ്യേണ്ടതായിരുന്നു ആ ചിത്രം. ഒന്നര വര്‍ഷത്തിന് ശേഷമാണ് നിവിന് ആ ചിത്രത്തില് നിന്നും മാറിയത്. ഹീറോയിസം ഹൈലൈറ്റ് ചെയ്യുന്ന തരത്തിലുള്ള ക്ലൈമാക്‌സല്ല സിനിമയുടേത്. ബെന്നിയും ഞാനും കൂടിയാണ് തിരക്കഥ പൂര്‍ത്തിയാക്കിയത്. പഞ്ചാബില് നടക്കുന്നൊരു പ്രണയകഥയാണ്. ദിലീപിനേയും ഈ ചിത്രത്തിനായി സമീപിച്ചിരുന്നു. ഇപ്പോള് ദിലീപിന്റെയും വിവരമില്ല. ഈ കഥയില് തനിക്ക് ആത്മവിശ്വാസമുണ്ട്. ആവശ്യപ്പെടുന്ന പ്രതിഫലം നല്‍കാനും തയ്യാറാണ്. ഏത് താരത്തെ വെച്ചും ഈ ചിത്രം ചെയ്യാനാവും. ഇതിനിടയിലായിരുന്നു മറ്റൊരു ആശയം മനസ്സിലേക്ക് വന്നത്.\nമിലിട്ടറി പശ്ചാത്തലത്തില് ആരും പറയാത്തൊരു കഥയായിരുന്നു സംവിധായകന്റെ മനസ്സിലേക്കെത്തിയത്. പൃഥ്വിരാജുമായി ഇതേക്കുറിച്ച് സംസാരിച്ച് വരികയാണ്. രാജുവിനെ പിക്കറ്റ് 43 ല് നിര്‍ത്തിയാല് ശരിയാവില്ല. അതൊരു ഭയങ്കര കോംപിനേഷനായിരുന്നു. 22 ദിവസമായിരുന്നു ആ ചിത്രത്തിന്റെ ഷൂട്ടിംഗ്. 10 ദിവസം മഞ്ഞിലായിരുന്നു ഷൂട്ടുംഗ്. നിവിനും ദിലീപുമല്ല പൃഥ്വിരാജായിരിക്കുമോ മേജര് രവിയുടെ അടുത്ത ചിത്രത്തിലെ നായകനെന്നാണ് ആരാധകര് ചോദിക്കുന്നത്.\nRelated Topics:Dileep, Major Ravi\nഫിലിം യൂണിലുള്ളവർക്ക് കോവിഡ്; മമ്മൂട്ടി നായകനായ ‘ദ’ പ്രീസ്റ്റിന്റെ ചിത്രീകരണം നിർത്തിവെച്ചു


Amal Krishna's dead body found out after6months | ബാങ്കിലേക്ക് പോകുമ്പോൾ അമ്മ കൂടെ കൂട്ടിയത് എടിഎം പ്രശ്‌നം പരിഹരിക്കാൻ; അമലിനെ കാണാതായത് ശ്രദ്ധയിൽപ്പെട്ടത് ഇടപാടുകൾ തീർത്ത് അമ്മ മടങ്ങാനായി ഇറങ്ങിയപ്പോൾ; ആറൂമാസങ്ങൾക്ക് മുൻപ് കാണാതായ അമലിന്റെ മൃതദേഹം ആളൊഴിഞ്ഞ വീട്ടിൽ ; മൃതദേഹം തിരിച്ചറിഞ്ഞറിത് സമീപത്തെ ഫോട്ടോയും വിലാസവും നോക്കി; മാസങ്ങൾ പഴക്കമുള്ളതിനാൽ ഡിഎൻഎ പരിശോധനയ്ക്ക് പൊലീസും - MarunadanMalayalee.com\nബാങ്കിലേക്ക് പോകുമ്പോൾ അമ്മ കൂടെ കൂട്ടിയത് എടിഎം പ്രശ്‌നം പരിഹരിക്കാൻ; അമലിനെ കാണാതായത് ശ്രദ്ധയിൽപ്പെട്ടത് ഇടപാടുകൾ തീർത്ത് അമ്മ മടങ്ങാനായി ഇറങ്ങിയപ്പോൾ; ആറൂമാസങ്ങൾക്ക് മുൻപ് കാണാതായ അമലിന്റെ മൃതദേഹം ആളൊഴിഞ്ഞ വീട്ടിൽ ; മൃതദേഹം തിരിച്ചറിഞ്ഞറിത് സമീപത്തെ ഫോട്ടോയും വിലാസവും നോക്കി; മാസങ്ങൾ പഴക്കമുള്ളതിനാൽ ഡിഎൻഎ പരിശോധനയ്ക്ക് പൊലീസും\nSeptember 15, 202106:06 AM IST Permalink\nതൃശ്ശൂർ: ആറുമാസം മുൻപ് കാണാതായ പതിനേഴുകാരന്റെ മൃതദേഹം സ്വന്തം വീടിന് പത്ത് കിലോമീറ്റർ അകലെ ആളൊഴിഞ്ഞ വീട്ടിൽ കണ്ടെത്തി.പ്രവാസി മലയാളി ചേറ്റുവ ഏങ്ങണ്ടിയൂർ ചാണാശേരി സനോജിന്റെയും ലൈബ്രേറിയൻ ശിൽപയുടെയും മൂത്ത മകനും പാവറട്ടി സെന്റ് ജോസഫ്‌സ് സ്‌കൂളിലെ പ്ലസ് വൺ വിദ്യാർത്ഥിയുമായ അമലിന്റെ മൃതദേഹമാണ് കണ്ടെത്തിയത്. തളിക്കുളം ഹൈസ്‌കൂൾ ഗ്രൗണ്ടിനു സമീപം പാടൂർ സ്വദേശിയായ പ്രവാസിയുടെ 15 വർഷത്തിലേറെയായി അടഞ്ഞുകിടന്ന വീട്ടിലായിരുന്നു മൃതദേഹം.\nവളപ്പിലെ കാടു വെട്ടാറുണ്ടായിരുന്നെങ്കിലും ആറു മാസത്തിലേറെയായി വീട്ടിൽ ആരും കയറിയിട്ടില്ല. ഹോട്ടൽ നടത്തുന്നതിന് സ്ഥലംനോക്കിയെത്തിയ വ്യാപാരിയാണ് മൃതദേഹം കണ്ടത്.കാണാതാകുമ്പോൾ കൈവശം ഉണ്ടായിരുന്ന എടിഎം കാർഡും മൊബൈൽ ഫോണും അമലിന്റെ ഫോട്ടോകളും ഇതിനൊപ്പം കണ്ടെത്തിയിട്ടുണ്ട്. സിം കാർഡ് ഒടിച്ചു മടക്കിയതും ഫോട്ടോ പ്ലാസ്റ്റിക് കവറിൽ പൊതിഞ്ഞ നിലയിലുമായിരുന്നു. ചുമരിലെ ഫോൺ നമ്പറും വിലാസവും അമൽ എഴുതിയതാണെന്നു ബന്ധു തിരിച്ചറിഞ്ഞു.\nകയറിലൂടെ തല ഊർന്നു തുടങ്ങിയ നിലയിലുള്ള മൃതദേഹത്തിന്റെ കഴുത്തിനു താഴെയുള്ള ഭാഗം കിടക്കുന്ന നിലയിലായിരുന്നു.ജീൻസും ഷർട്ടും ധരിച്ചിട്ടുണ്ട്.മരിച്ചത് അമൽ തന്നെയാണെന്ന് തെളിവുകളുടെ അടിസ്ഥാനത്തിൽ പൊലീസ് കണ്ടെത്തിയെങ്കിലും ഡിഎൻഎ പരിശോധനയ്ക്കു ശേഷമേ ഔദ്യോഗികമായി സ്ഥിരീകരിക്കൂ. മെഡിക്കൽ കോളജിലേക്കു മാറ്റിയ മൃതദേഹം ഇന്നു പോസ്റ്റ്‌മോർട്ടം ചെയ്യും. കാണാതായ സ്ഥലത്ത് നിന്ന് നാലുകിലോ മീറ്റർ അകലെയാണ് മൃതദേഹം കണ്ടെത്തിയത്.\nമാർച്ച് 18ന് ആണു അമലിനെ കാണാതായത്. എടിഎം കാർഡിനു തകരാർ ഉണ്ടെന്നു പറഞ്ഞതിനെ തുടർന്ന് അതു പരിഹരിക്കാൻ അമ്മ ഒപ്പം കൂട്ടുകയായിരുന്നു. അമ്മയുടേയും അമലിന്റെയും അക്കൗണ്ടുകൾ രണ്ടു ബാങ്കുകളിലായിരുന്നു.സ്വന്തം അക്കൗണ്ടുള്ള ബാങ്കിലെ ഇടപാടു തീർത്ത് അമ്മ അടുത്ത ബാങ്കിലേക്കു പോകാനായി എത്തിയപ്പോഴാണു പുറത്തു നിന്നിരുന്ന അമലിനെ കാണാതായത്.\nഅതിന് ആഴ്ചകൾക്കു മുൻപ് അമലിന്റെ അക്കൗണ്ടിൽ നിന്ന്2വട്ടമായി 10,000 രൂപ ഓൺലൈൻ പേയ്‌മെന്റ് ആപ്ലിക്കേഷൻ വഴി പിൻവലിച്ചതായി കണ്ടെത്തിയിരുന്നു.\nമതികെട്ടാനിലെ കുടിയിറക്ക് ദുരിതം ഉറ്റവർ കരഞ്ഞു പറയുമ്പോൾ


ഒറ്റക്ലിക്കില് 'പോണ്' ഇരയായി മാറും; ലോകത്തെ ഏറ്റവും അപകടകാരിയായ സൈറ്റ് ഇതായിരിക്കും.! | New AI App Puts Women's Faces Into Porn Videos With A Simple Click\nഒറ്റക്ലിക്കില് 'പോണ്' ഇരയായി മാറും; ലോകത്തെ ഏറ്റവും അപകടകാരിയായ സൈറ്റ് ഇതായിരിക്കും.!\nപ്രതികാര പോണ് ആക്രമണങ്ങള്‍ക്കും മറ്റും വലിയ സാധ്യത തുറന്നിടുന്ന തരത്തിലാണ് ഈ സൈറ്റിന്‍റെ പ്രവര്‍ത്തനം എന്നാണ് റിപ്പോര്‍ട്ട്. ഡീപ്പ് ഫേക്ക് അനുവദിക്കുന്ന വിനോദ സൈറ്റുകള് പലതും നിലവിലുണ്ട്.\nM.I.T, First Published Oct 2, 2021, 7:54 PM IST\nന്യൂയോര്‍ക്ക്: ഒരു വ്യക്തിയുടെ ഫോട്ടോ ലഭിച്ചാല് ഒറ്റക്ലിക്കില് അത് ഏത് പോണ് വീഡിയോയില് ഉള്ളയാളുടെ മുഖമായി മാറ്റാന് കഴിയുന്ന സൈറ്റ് രംഗത്ത്. ഡീപ്പ് ഫേക്ക് (Deep Fake) രംഗത്തെ ഏറ്റവും അപകടകാരിയായ സൈറ്റിനെക്കുറിച്ചുള്ള മുന്നറിയിപ്പ് ആദ്യമായി നല്‍കുന്നത് എംഐടി ടെക്നോളജി റിവ്യൂ (MIT Technology Review) ആണ്. എന്നാല് സുരക്ഷ മുന്നില് കണ്ട് പേര് അടക്കമുള്ള കാര്യങ്ങള് ഇവര് വെളിപ്പെടുത്തുന്നില്ല.\nപ്രതികാര പോണ് ആക്രമണങ്ങള്‍ക്കും മറ്റും വലിയ സാധ്യത തുറന്നിടുന്ന തരത്തിലാണ് ഈ സൈറ്റിന്‍റെ പ്രവര്‍ത്തനം എന്നാണ് റിപ്പോര്‍ട്ട്. ഡീപ്പ് ഫേക്ക് അനുവദിക്കുന്ന വിനോദ സൈറ്റുകള് പലതും നിലവിലുണ്ട്. അതില് വീഡിയോ ചെയ്യാന് പലരും താല്‍പ്പര്യം പ്രകടിപ്പിക്കാറുണ്ട്. പലപ്പോഴും സോഷ്യല് മീഡിയയില് അമേരിക്കന് പ്രസിഡന്‍റിന് പകരം ഒരു അപ്രധാന വ്യക്തി പ്രസംഗിക്കുന്ന തമാശ വീഡിയോകള് കാണാറുണ്ട്. ഇത്തരം തമാശങ്ങള് ഒപ്പിക്കാന് ഇത്തരം സൈറ്റുകള് ഉപകാരപ്പെടും. പക്ഷെ എല്ലാ ധാര്‍മ്മിക വേലികളും തകര്‍ക്കുന്നതാണ് പുതിയ അപകടകാരിയായ എഐ സൈറ്റിന്‍റെ പ്രവര്‍ത്തനം എന്നാണ് റിപ്പോര്‍ട്ട്.\nപ്രധാനമായും ഈ സൈറ്റ് ലക്ഷ്യം വയ്ക്കുന്ന 'സെക്സ് ഫാന്‍റസി സൈറ്റ്' എന്ന നിലയിലാണ്. പലര്‍ക്കും നിറവേറാത്ത സെക്സ് ഫാന്‍റസികള് എഐ സഹായത്തോടെ നടത്താം. എന്നാല് ഇത് അപകടം ക്ഷണിച്ചുവരുത്തും എന്ന് വിദഗ്ധര് പറയുന്നു. ആരെയും ലളിതമായി ഒരു പോണ് വീഡിയോയില് ഉള്‍പ്പെടുത്താന് സാധിക്കുന്ന രീതിയിലാണ് ഇതിന്‍റെ പ്രവര്‍ത്തനം. അതിനാല് തന്നെ വലിയ തോതില് ദുരുപയോഗം സംഭവിക്കാന് ഇടയുണ്ട്. ഇതുവഴി ഉണ്ടാക്കുന്ന വീഡിയോകള് പിന്നീട് സോഷ്യല് മീഡിയകളിലും മറ്റും പരക്കാനും സാധ്യത ഏറെയാണ്. ബ്ലാക്ക് മെയിലിനും മറ്റും ഇത്തരം വീഡിയോകള് ഉപയോഗിക്കാനും സാധ്യതിയില്ലാതില്ല.\nഇത് ഉപയോഗിക്കുന്ന വ്യക്തിയുടെ മാത്രം അല്ല, തങ്ങള്‍ക്ക് തോന്നുന്ന ഏത് വ്യക്തിയുടെയും ഫോട്ടോ ഉപയോഗിച്ചും വീഡിയോ നിര്‍മ്മിക്കാന് ഈ ആര്‍ട്ടിഫിഷന് ഇന്‍റലിജന്‍സ് സൈറ്റ് അനുവാദം നല്‍കുന്നു എന്നത് പേടിപ്പെടുത്തുന്ന കാര്യമാണെന്ന് ഗവേഷകര് പറയുന്നു. ഇത്തരത്തിലുള്ള വീഡിയോകള് ഒന്നോ രണ്ടോ ക്ലിക്കില് നിമിഷങ്ങള്‍ക്കുള്ളില് തയ്യാറാകും. അതിനാല് തന്നെ പ്രിവ്യൂ കാണാനും, ഓണ്‍ലൈനില് പ്ലേ ചെയ്യാനും സാധിക്കും. പെയിഡായി ഇത് ഡൗണ്‍ലോഡ് ചെയ്യാനും സൈറ്റ് അവസരം നല്‍കുന്നു എന്നാണ് എംഐടി ടെക് റിവ്യൂ റിപ്പോര്‍ട്ട് പറയുന്നത്. പ്രധാനമായും ഇന്‍വിറ്റേഷനിലൂടെയാണ് ഇപ്പോള് ഈ സൈറ്റ് ആളുകളെ ആകര്‍ഷിക്കുന്നത്.\nഇതിലെ ഡീപ്പ് ഫേക്ക് അത്രത്തോളം യാഥാര്‍ത്ഥ്യം തോന്നുന്നത് അല്ലെന്ന് റിപ്പോര്‍ട്ട് പറയുന്നു. എന്നാല് തെറ്റിദ്ധാരണയും ആശങ്കയും ഉണ്ടാക്കാന് ഇവ ധാരളമാണെന്നും റിപ്പോര്‍ട്ട് സൂചിപ്പിക്കുന്നു. പോണ് വീഡിയോകളുടെ വലിയ ലൈബ്രറി തന്നെ ഈ സൈറ്റിനുണ്ടെന്നാണ് റിപ്പോര്‍ട്ട് സൂചിപ്പിക്കുന്നത്.\nLast Updated Oct 2, 2021, 7:54 PM IST\ndeepfake website was found inviting visitors\nface to turn them into porn stars in videos\nഡീപ്പ് ഫേക്ക് സൈറ്റ്\nആര്‍ക്കും മാനസിക പ്രയാസം ഉണ്ടാകരുതെന്നാണ് ആഗ്രഹമെന്ന് മുരളീധരന്; മേയര്‍ക്ക് എതിരായ പരാമര്‍ശത്തില് ഖേദം


astrology by jayashree | ഓഗസ്റ്റ് അവസാനവാരഫലവുമായി നിങ്ങളുടെ ഈ ആഴ്ചയിൽ ജയശ്രീ - MarunadanMalayali.com\nരാഹുൽ ഗാന്ധിയുടെ പരിപാടിക്ക് തലേ ദിവസം പ്രമുഖ നേതാവിനോട് പാസ് വിവരം ചോദിച്ചപ്പോൾ കാറ്റഗറി നോക്കിയാണ് പ്രവേശനമെന്ന് മറുപടി; പരിപാടി കഴിഞ്ഞപ്പോഴാണ് ഉദ്ദേശിച്ച കാറ്റഗറി ജാതിയാണെന്ന് മനസ്സിലായത്; കോൺഗ്രസ് അദ്ധ്യക്ഷന്റെ പരിപാടിയിൽ ദളിത് നേതാക്കളെ വിലക്കിയെന്ന ആരോപണവുമായി യൂത്ത് കോൺഗ്രസ് നേതാവ്; ജാതീയത ഗ്രസിക്കുന്ന പ്രസ്ഥാനമായി കോൺഗ്രസ് കേരളത്തിലും അധ:പതിച്ചോയെന്ന് കോടിയേരി; വി ടി ബൽറാമിന്റെ മണ്ഡലത്തിൽ കോൺഗ്രസിനെ പിടിച്ചുലച്ച് ജാതി വിവാദം\nആലുവയിൽ കുട്ടിയെ അമ്മ മർദ്ദിച്ച സംഭവം: മൂന്നു വയസ്സുകാരന്റെ നില അതീവ ഗുരുതരം; മരുന്നുകളോട് പ്രതികരിക്കുന്നില്ല; വലത് മസ്തിഷ്‌കത്തിനേറ്റിരിക്കുന്നത് മാരകമായ പരിക്ക്\nഎംപിയായാൽ മരംമുറിക്ക് അനുവാദം വാങ്ങിത്തരുമോ? സ്ഥാനാർത്ഥിയെ ചോദ്യത്താൽ കുഴക്കി സ്ത്രീകൾ; ഇടുക്കി അഞ്ചുനാട്ടിലെ പര്യടനത്തിനിടെ യുഡിഎഫ് സ്ഥാനാർത്ഥിയെ കാത്തിരുന്നത് അടിയന്തര പരിഹാരം കിട്ടേണ്ട പ്രശ്‌നങ്ങൾ: ഡീൻ കുര്യാക്കോസിന്റെ റോഡ് ഷോയിൽ വൻജനപങ്കാളിത്തം\nരണ്ടാം ഘട്ട വോട്ടെടുപ്പിന് സമ്മിശ്ര പ്രതികരണം; പശ്ചിമബംഗാളിൽ അക്രമവും ബൂത്തുപിടിത്തവും; റായ്ഗഞ്ചിൽ പിബി അംഗം മുഹമ്മദ് സലീമിന് നേരെ അക്രമം; 76.42 ശതമാനവുമായി പോളിങ് നിരക്കിൽ ബംഗാൾ മുന്നിൽ; മുഴുവൻ മണ്ഡലങ്ങളിലും തെരഞ്ഞെടുപ്പ് നടന്ന തമിഴ്‌നാട്ടിൽ വരിനിന്ന് വോട്ടു ചെയ്ത് സൂപ്പർതാരങ്ങളും; മൂന്നാം ഘട്ടത്തിൽ കേരളമുൾപ്പടെ ചൊവ്വാഴ്ച പോളിങ് ബൂത്തിലേക്ക്\nസെൻട്രൽ സ്റ്റേഡിയത്തിൽ ഇരുന്ന് വെന്തുരുകി ടിപി സെൻകുമാർ; മുൻ ഡിജിപിയെ വേദിയിലിരുത്തി വീണ്ടും നമ്പി നാരായണനെ വാനോളം പുകഴ്‌ത്തി പ്രധാനമന്ത്രി നരേന്ദ്ര മോദിയുടെ പ്രസംഗം; മഹാനായ ശാസ്ത്രജ്ഞനെ അപമാനിച്ചത് കോൺഗ്രസ് സർക്കാരെന്ന് പറയുമ്പോഴും കൊള്ളുന്നത് മുൻ പൊലീസ് മേധാവിക്ക്; പത്മപുരസ്‌കാരം ലഭിച്ചപ്പോൾ മഹാനായ ശാസ്ത്രജ്ഞനെ ഇകഴ്‌ത്തിയ സെൻകുമാർ മോദിക്ക് അപ്രിയനോ?\nമേടച്ചൂടിൽ ഊണും ഉറക്കവും ഉപേക്ഷിച്ച് നെട്ടോട്ടം; പ്രചാരണത്തിലും പ്രസംഗത്തിലും തന്ത്രങ്ങൾ പയറ്റാൻ തലപുകയ്ക്കാതെ വയ്യ; മാധ്യമപ്രവർത്തകർക്കും ഇവരെ കണ്ടുകിട്ടാൻ പ്രയാസം; കണ്ണൂർ ചുവപ്പുകോട്ടയായി ഉറപ്പിക്കാൻ പി.കെ.ശ്രീമതിയും കോട്ട പിടിക്കാൻ കെ.സുധാകരനും ബലാബലം നോക്കുമ്പോൾ ജില്ലാത്തലവന്മാർക്ക് ടെൻഷനോടുടെൻഷൻ; എംവി ജയരാജനും സതീശൻ പാച്ചേനിക്കും ഇത് പ്രസ്റ്റീജ് പോരാട്ടം\nഓഗസ്റ്റ് അവസാനവാരഫലവുമായി നിങ്ങളുടെ ഈ ആഴ്ചയിൽ ജയശ്രീ\nAugust 27, 2018 | 11:52 AM IST | Permalink\nജോലി സ്ഥലം, സഹ പ്രവര്ത്തകര്, ദിവസേന ഉള്ള ജീവിതം, വളര്ത്തു മൃഗങ്ങൾ ,ബാധ്യതകള്, ആരോഗ്യം എന്നാ മേഖലിൽ ഈ ആഴ്ച പല നീക്കങ്ങളും ഉണ്ടാകും. പുതിയ ജോലിയെ കുറിച്ചുള്ള ചർച്ചകൾ, നിലവിൽ ഉള്ള ജോലിയിൽ പുന പരിശോധന , സഹ പ്രവര്തക് രുമായുള്ള ചർച്ചകൾ, പുതിയ ജോലിക്ക് വേണ്ടി ഉള്ള ചർച്ചകൾ, എന്നിവ പ്രതീക്ഷിക്കുക . ആരോഗ്യ സംരക്ഷണം, പുതിയ ഡയറ്റ് , എന്നിവയും ഉണ്ടാകും. ക്രിയേറ്റീവ് ജോലികളിൽ നിന്നുള്ള അവസരങ്ങളും ഈ സമയം ലഭിക്കുന്നതാണ്. പ്രേമ ബന്ധങ്ങളെ കുറിച്ചുള്ള പുതിയ കാഴ്ചപ്പാടുകൾ, പുതിയ പ്രേമ ബന്ധങ്ങൾക്കുള്ള അവസരം, എന്നിവയും ഉണ്ടാകും. സ്വന്തം സംരംഭങ്ങളെ വികസിപ്പിച്ചെടുക്കാനുള്ള ശ്രമം, പുതിയ കൂട്ടുകെട്ടുകൾ വരാം. വിനോദ [പരിപാടികളിൽ പങ്കെടുക്കേണ്ട അവസരങ്ങൾ ഉണ്ടാകും. കുട്ടികൾ യൂത്ത് ഗ്രൂപ്പുകൾ എന്നിവയിലും നിങ്ങൾ പ്രവർത്തിക്കാം. പുതിയ പ്രേമ ബന്ധങ്ങൾക്കുള്ള അവസരങ്ങൾ ഉണ്ടാകാം. നെറ്റ് വർക്കിങ് അവസരങ്ങൾ, നിരവധി പുതിയ തുടക്കങ്ങൾ ഈ അവസരം പ്രതീക്ഷിക്കാം. സ്വന്തം സംരംഭങ്ങളിൽ കൂടുതൽ ശ്രദ്ധ ഉണ്ടാകും.\nദൂര യാത്രകൾ , ആത്മീയത, വിദേശ ബന്ധം, ഉയര്ന്നപഠനം, എഴുത്ത്, പ്രസിദ്ധീകരണം,ധ്യാനം, ഭാഗ്യം, നിയമം, തീര്ത്ഥാടനം എന്നാ വിഷയങ്ങളിലെ പ്രാധാന്യം ഈ ആഴ്ച കൂടുതൽ വര്ധിക്കുന്നതാണ്. ആത്മീയ വിഷയങ്ങളെ കുറിച്ചുള്ള ആലോചന, തത്വ ചിന്തയുമായി ബന്ധപെട്ടാ വിഷയങ്ങൾ പഠിക്കാനുള്ള അവസരം, ദൂര യാത്രകൾ പ്രതീക്ഷിക്കാം. ആത്മീയ വിഷയങ്ങളോടുള്ള കൂടുതൽ താല്പര്യം, തീര്ഥാടനം പുണ്യ പ്രവർത്തികൾ എന്നിവയ്ക്ക് വേണ്ടി ഉള്ള സമയം, എന്നിവ ഉണ്ടാകും. വിദേശത്ത നിന്നുള്ള വാർത്തകൾ ലഭിക്കാം., വിദേശത്ത നിന്നുള്ള വ്യക്തികളുമായുള്ള സംവാദം, ഉപരി പഠനത്തെ കുറിച്ചുള്ള ആലോചന , എഴുത്ത് , പ്രസിദ്ധീകരണം എന്നീ മേഖലകളിൽ നിന്നുള്ള അവസരങ്ങൾ എന്നിവയും പ്രതീക്ഷിക്കുക. മാതാപിതാക്കൾ,സ്വത്ത്, ബന്ധുക്കൾ, സന്തോഷം, വളർച്ച,ഉപജീവനം, വീട്, കുടുംബം,ജീവിത സൗകര്യങ്ങൾ, എന്നാ നാലാം ഭാവത്തിൽ നിങ്ങളുടെ ശ്രദ്ധ ആവശ്യമാകും. വീട് മാറ്റം, വില്പന , വാങ്ങൽ, റീ പെയരിങ് എന്നിവയുടെ സാധ്യതകൾ അന്വേഷിക്കും. ഈ ഡീലുകളിൽ നിങ്ങളുടെ ശ്രദ്ധ കൂടുതൽ ആവശ്യമാകും.. വ്യക്തി ജീവിതവും, ഔദ്യോഗിക ജീവിതവും തമ്മിൽ ഒരു ബാലന്സിങ്ങിന്റെ വേണ്ടി വരും. . മാതാവിനോടുള്ള ശ്രദ്ധ, ബന്ധു ജന സമാഗമം, കുടുംബ യോഗങ്ങൾ, പൂർവ്വികരെ സ്മരിക്കൽ എന്നിവയും പ്രതീക്ഷിക്കുക. ജമിനി (മെയ് 21 - ജൂൺ 20)\nസെക്സ്, തകര്ച്ചകള്, പാര്ട്ണര്ഷിപ്പുകള്, ആയുര്ദൈര്ഖ്യം നിഗൂഡ വിഷയങ്ങള്, ഭൗതികവും,ആത്മീയവുമായുള്ളരൂപാന്തരം, നിക്ഷേപങ്ങള്, ജോയിന്റ് സ്വത്തുക്കള്, ടാക്സ് , ഇന്ഷുറന്സ്, ലോണുകള്,എന്നാ വിഷയങ്ങളിൽ വളരെ അധികം നീക്കങ്ങൾ നടക്കുന്നു. ഇനി വരുന്ന ദിവസങ്ങളിൽ ഈ വിഷയങ്ങളുടെ പ്രാധാന്യം വര്ധിക്കാം. വൈകാരിക ബന്ധങ്ങളിൽ നിന്ന് നല്ല അനുഭവങ്ങൾക്കായി വളരെ അധികം ത്യാഗമനസ്ഥിതി ഉണ്ടാകേണ്ടി വരും. ലോണുകൾ ലഭിക്കാനോ കൊടുക്കാനോ ഉള്ള ആലോചന ഉണ്ടാകും. നിക്ഷേപങ്ങൾ, ടാക്സ് ഇന്ഷുറന്സ് എന്നിവയിൽ നടത്തുന്ന തിരുത്തലുകൾ, പാർട്ണർ ഷിപ്പുകളെ കുറിച്ചുള്ള കടുത്ത ആലോചന, ഇവയിൽ പുതിയ സംഭവ വികാസങ്ങൾ , വൈകാരിക ബന്ധങ്ങളിൽ പുതിയ വഴിതിരുവകൾ, ജോയിന്റ് സ്വത്തുക്കളിൽ മേൽ നടത്തുന്ന പുതിയ ചർച്ചകൾ, എന്നിവ ഉണ്ടാകും. ധൈര്യ൦, ശൗര്യം, സഹോദരങ്ങള്, ആശയവിനിമയം, എലെക്ട്രോനിക്സ്, ടെക്നോളജി. ചെറുയാത്രകള്, ചെറുകോഴ്സുകള്, വിഷയങ്ങളിലും കൂടുതൽ നീക്കങ്ങൾ ഉണ്ടാകും.. കൂടുതൽ ആശയ വിനിമയങ്ങൾ, സഹോദരങ്ങൾ സഹോദര തുല്യരായ വ്യക്തികൾ എന്നിവരോടുള്ള സീരിയസ് ചർച്ചകൾ പ്രതീക്ഷിക്കാം. അവരെ സഹായിക്കാൻ ഉള്ള ശ്രമം ഉണ്ടാകും. മീഡിയയിൽ കൂടുതൽ നീക്കങ്ങൾ നടത്താനുള്ള അവസരം, എഴുത്ത് എഡിറ്റിങ് എന്നിവയിലെ നിരവധി നീക്കങ്ങൾ, കൂടുതൽ ആശയ വിനിമായം കൊണ്ടുള്ള ജോലികൾ, ചെറു കോഴ്സുകൾ ചെയ്യാനുള്ള സാധ്യത, ചെറു യാത്രകളിൽ ഉള്ള താല്പര്യം എന്നിവയും പ്രതീക്ഷിക്കുക. ബൗദ്ധികമായ കൂടുതൽ പ്രോജക്ക്ടുകൾ ഏറ്റെടുക്കും. കാൻസർ (ജൂൺ 21 - ജൂലൈ 22)\nവിവാഹം, പങ്കാളി , നിയമപരമായബന്ധങ്ങാൾ, ബിസിനാസ്ബന്ധങ്ങൾ,തെളിഞ്ഞുനിൽക്കുന്നശത്രുക്കൾ,എഗ്രീമെന്റുകൾ, കൊണ്ട്രാക്ട്ടുകൾഎന്നാ വിഷയങ്ങൾ ഈ ദിവസങ്ങളിൽ വളരെ അധികം ശ്രദ്ധ നേടും. സാമൂഹിക ബന്ധങ്ങളിൽ തിരുത്തലുകൾ വേണ്ടി വന്നേക്കാം. വ്യക്തി ബന്ധങ്ങളിലും ബിസിനസ് ബന്ധങ്ങളിലും പല നീക്കങ്ങളും ഉണ്ടാകും. നിലവിൽ ഉള്ള ബന്ധങ്ങളെ ശക്തിപ്പെടുത്താനുള്ള തീരുമാനങ്ങൾ പ്രതീക്ഷിക്കുക. ചില ബന്ധങ്ങൾ വേണമോ എന്ന് തന്നെയുള്ള ആലോചനകളും ഉണ്ടാകും. പുതിയ ബന്ധങ്ങൾ രൂപീകരിക്കാനുള്ള ശ്രമം തുടരും. പതിയ എഗ്രീമെന്റുകൾ, കൊന്റ്രാക്ക്ട്ടുകൾ എന്നിവയ്ക്കും ഉള്ള അവസരമാണ് . ധനം വസ്തു വകകൾ, നിങ്ങളുടെ മൂല്യം എന്നാ രണ്ടാം ഭാവത്തിൽ ധനം , നിങ്ങളുടെ മൂല്യം എന്നീ വിഷയങ്ങളും ഈ അവസരം ശക്തി നേടും. പുതിയ ധന സമ്പാദന മാർഗങ്ങളെ കുറിച്ചുള്ള ആലോചന , ചർച്ചകൾ എന്നിവ പ്രതീക്ഷിക്കാം. അധിക ചെലവ് തടയാനുള്ള ആഗ്രഹം, അതിനു വേണ്ടി ഉള്ള ഫിനാന്ഷ്യൽ പ്ലാനിങ്, നിങ്ങളുടെ മൂല്യ വർധനയെ കുറിച്ചുള്ള ആലോചന, . പുതിയ പാർട്ട് ടൈം ജോലികൾക്ക് വേണ്ടി ഉള്ള ശ്രമം, അതിനു വേണ്ടി ഉള്ള ചർച്ചകൾ , മറ്റുള്ളവരെ വെല്ലുവിളിക്കേണ്ട അവസ്ഥ എന്നിവയും പ്രതീക്ഷിക്കുക . ലിയോ (ജൂലായ് 23 - ഓഗസ്റ്റ് 22)\nജോലി സ്ഥലം, സഹ പ്രവര്ത്തകര്, ദിവസേന ഉള്ള ജീവിതം, വളര്ത്തു മൃഗങ്ങൾ ,ബാധ്യതകള്, ആരോഗ്യം എന്നാ വിഷയങ്ങളുടെ പ്രാധാന്യം കൂടുതൽ ഉണ്ടാകും ആരോഗ്യം മെച്ചപ്പെടുത്താനുള്ള പരിശ്രമം പ്രതീക്ഷിക്കാം. പുതിയ ഭക്ഷണ ക്രമം, ഡയറ്റ് എന്നിവയെ കുറിച്ചുള്ള റിസേർച് [പ്രതീക്ഷിക്കുക. ജോലിയിൽ ചില പ്രോജക്ക്ട്ടുകളുടെ പൂർത്തീകരണം, പുതിയ ജോലിയെ കുറിച്ചുള്ള ആലോചന, സഹ പ്രവര്തകരോടുള്ള സീരിയസ് ചർച്ചകൾ എന്നിവ പ്രതീക്ഷിക്കുക, ബാധ്യതകളെ കുറിച്ചുള്ള ആലോചനകൾ, അവയെ ലഘുകരിക്കാനുള്ള ആഗ്രഹം, അതിനു വേണ്ടി ഉള്ള നടപടികൾ എന്നിവയും ഉണ്ടാകാ൦. ക്രിയേറ്റീവ് ജോലികളിൽ നിന്നുള്ള അവസരങ്ങൾ, ആശയ വിനിമയം, ടെക്നോളജി എന്നിവയിൽ നിന്നുള്ള അവസരങ്ങളും പ്രതീക്ഷിക്കുക. നിങ്ങളുടെ വ്യക്തിത്വംലുക്സ്, വീക്ഷണകോണ്, മനോഭാവം, വിചാര ധാര , ആരോഗ്യം, ഊര്ജ്ജസ്വലത,എന്നാ വിഷയങ്ങളുടെ മേലും ശ്രദ്ധ ആവശ്യമായി വരും. ആരോഗ്യം, സൗന്ദര്യം എന്നിവ മെച്ചപ്പെടുത്താൻ ഉള്ള ശ്രമം, വ്യക്തി ജീവിതത്തിലും സാമൂഹിക ജീവിതത്തിലും ഉണ്ടാകുന്ന പുതിയ തുടക്കങ്ങൾ, കൂടുതൽ ആശയ വിനിമയം , ഒരേ സമയം പല ജോലികൾ ചെയ്തു തീർക്കേണ്ട അവസ്ഥ എന്നിവയും ഉണ്ടാകും. വിർഗൊ ( ഓഗസ്റ്റ് 22 - സെപ്റ്റംബർ 22)\nബുദ്ധി, പ്രേമം, കുട്ടികള്, ക്രിയേറ്റീവ് കഴിവുകള്, ഊഹ ക്കച്ചവടം, സെല്ഫ് പ്രൊമോഷന്, നെത്വര്ക്കിങ്, ഹോബികള്എന്നാ വിഷയങ്ങളുടെ പ്രാധാന്യം വർധിക്കുന്ന അവസരമാണ്. തിരുത്തലുകൾ ഉണ്ടാകും. ഈ വിഷയങ്ങളിൽ നിന്ന് പുതിയ അവസരങ്ങൾ ഉണ്ടായി എന്ന് വരാം , . സ്വന്തം സംരംഭങ്ങളെ കുറിച്ചുള്ള കൂടുതൽ ആലോചന ഉണ്ടാകും. നിങ്ങളുടെ വരുമാന മാർഗങ്ങല്കെ സ്വന്തം സംരംഭങ്ങൾ കൊണ്ട് മെച്ചപ്പെടുതാൻ ഉള്ള ശ്രമമങ്ങൾ ഉണ്ടാകാം. പ്രേമ ബന്ധങ്ങളിൽ പുതിയ തീരുമാനങ്ങൾ നടപ്പിലാക്കാൻ അല്പം സാവധാനം നീങ്ങുക. ക്രിയേറ്റീവ് ജോലികളിൽ നിങ്ങളുടെ കൂടുതൽ ശ്രദ്ധ ഉണ്ടാകും.ഈ ജോലികളിൽ റീ വർക്ക് വേണ്ടി വന്നേക്കാം. സ്വന്തം സംരംഭങ്ങൾ തുടങ്ങാനുള്ള അവസരങ്ങളും പ്രതീക്ഷിക്കുക. പുതിയ ഹോബികളെ കുറിച്ചുള്ള ആലോചന, ഈ ഹോബികളിൽ നിന്ന് ലാഭം കണ്ടെത്താനുള്ള നടപടികൾ സ്വീകരിക്കൽ എന്നിവ പ്രതീക്ഷിക്കുക. കുട്ടികൾ യൂത്ത് ഗ്രൂപ്പുകൾ എന്നിവയിൽ ഉള്ള നിങ്ങളുടെ ഇടപെടലുകൾ ശക്തമാകും. രഹസ്യ മോഹങ്ങള്, ഒളിഞ്ഞിരിക്കുന്ന ശത്രുക്കള്, ഒളിപ്പിച്ചു വെച്ച കഴിവുകള്, ബെഡ് പ്ലെഷേഴ്സ് ഒറ്റപ്പെടല്, ദൂര ദേശ സം,നഷ്ടങ്ങള്, പ്രാര്ത്ഥന ധ്യാനം, ചാരിറ്റി, നിഗൂഡത എന്നീ വിഷയങ്ങളിലും ശ്രദ്ധ ഉണ്ടാകും. . ഈ മേഖല മാനസിക സംമാർദ്ടങ്ങളുടെത് ആയതിനാൽ ആ വിഷയങ്ങളിൽ നല്ല ശ്രദ്ധ വേണ്ടി വരും. ഭൂത കാലത്തെ കുറിച്ചുള്ള ആലോചന, ആരോഗ്യം എമ്ച്ചപ്പെടുത്താനുള്ള അവസരങ്ങൾ . യോഗ പ്രാർത്ഥന , ധ്യാനം എന്നിവയെ കുറിച്ചുള്ള റിസേർച് , സ്വന്ത ജീവിതത്തിലേക്കുള്ള തിരിഞ്ഞു നോട്ടം, എന്നിവ പ്രതീക്ഷിക്കുക. ഏകാന്തനായി തീരാനുള്ള ആഗ്രഹം, ചാരിറ്റി പ്രവർത്തനങ്ങൾക്ക് വേണ്ടി ഉള്ള ആഗ്രഹം. എന്നിവ യും പ്രതീക്ഷിക്കുക. ലിബ്ര (സെപ്റ്റംബർ 23 - ഒക്ടോബർ 22)\nമാതാപിതാക്കൾ,സ്വത്ത്, ബന്ധുക്കൾ, സന്തോഷം, വളർച്ച,ഉപജീവനം, വീട്, കുടുംബം, ജീവിത സൗകര്യങ്ങൾ, എന്നാ നാലാം ഭാവത്തിൽ ഇപ്പോഴുള്ള നീക്കങ്ങൾ തുടരും. വീടിനോട് സംബന്ധിച്ച പല ജോലികളും ഉണ്ടാകും, റീ പെയരിങ്, വീട് വില്പന, വാങ്ങൽ, മാറ്റം തുങ്ങി മറ്റു പല റിയൽ എസ്റ്റേറ്റ് ഡീലുകളും പ്രതീക്ഷിക്കാം. വീടുമായി ബന്ധപ്പെട്ട പ്രധാന സംഭവങ്ങൾ, ബന്ധു ജനങ്ങളിൽ നിന്നുള്ള വാർത്തകൾ, കുടുംബ യോഗങ്ങൾ, പൂർവിക സ്മരണ എന്നിവയും പ്രതീക്ഷിക്കുക മോഹങ്ങള്, പ്രതീക്ഷകള്, ലോങ്ങ്‌ടേം പ്രോജക്ക്ട്ടുകൾസുഹൃത്തുക്കള്, മുതിര്ന്ന സഹോദരങ്ങള്, കൂട്ടായ്മകള്, ടീംജോലികള്,ഗ്രൂപ്പുകള്എന്നാ പവിഷയങ്ങളിലും വളരെ അധികം ശ്രദ്ധ വേണ്ടി വരും. . പാർട്ണർ ഷിപ്പുകളെ കുറിച്ചുള്ള കടുത്ത ആലോചന, പാർട്ണർ ഷിപ്പ് പ്രോജക്ക്ടുകളിൽ തിരുത്തലിനുള്ള ആലോചനകൾ, ലോങ്ങ് ടേം ജോലികളെ കുറിച്ചുള്ള യഥാർത്ഥ അവസ്ഥയുടെ തിരിച്ചറിവ്, പുതിയ ഗ്രൂപുകളിൽ ചേരാൻ ഉള്ള ആഗ്രഹം, ചില കൂട്ട്ടു കെട്ടുകളിൽ നിന്നുള്ള പിന്മാറ്റം, എന്നിവയും ഉണ്ടാകാം. സ്‌കോർപിയോ (ഒക്ടോബർ 23 - നവംബർ 21)\nധൈര്യ൦, ശൗര്യം, സഹോദരങ്ങള്, ആശയവിനിമയം, എലെക്ട്രോനിക്സ്, ടെക്നോളജി. ചെറുയാത്രകള്, ചെറുകോഴ്സുകള്, അയല്ക്കാര്എന്നാ വിഷയങ്ങളുടെ പ്രാധാന്യം ഈ ദിവസങ്ങളിൽ വളരെ അധികം വര്ധിക്കുന്നതാണ് . സഹോദരങ്ങൾ സഹോദര തുല്യരായ വ്യക്തികൾ എന്നിവരോടുള്ള സീരിയസ് ചർച്ചകൾ പ്രതീക്ഷിക്കാം. അവരെ സഹായിക്കാൻ ഉള്ള ശ്രമം ഉണ്ടാകും. മീഡിയയിൽ കൂടുതൽ നീക്കങ്ങൾ നടത്താനുള്ള അവസരം, എഴുത്ത് എഡിറ്റിങ് എന്നിവയിലെ നിരവധി നീക്കങ്ങൾ, കൂടുതൽ ആശയ വിനിമായം കൊണ്ടുള്ള ജോലികൾ, ചെറു കോഴ്സുകൾ ചെയ്യാനുള്ള സാധ്യത, ചെറു യാത്രകളിൽ ഉള്ള താല്പര്യം എന്നിവയും പ്രതീക്ഷിക്കുക. ബൗദ്ധികമായ കൂടുതൽ പ്രോജക്ക്ടുകൾ ഏറ്റെടുക്കും. ജോലി, സമൂഹത്തിലെവില , മാതാപിതാക്കൾ, അധികാരികൾ, ജീവിതാ മാര്ഗം, എംപ്ലോയർ ,സമൂഹതിലെ വില എന്നീ വിഷയങ്ങളിലും ശ്രദ്ധ ആവശ്യമായി വരും. പുതിയ ബിസിനസ് അവസരങ്ങൾ, ജോലിയിൽ ഉള്ള പുതിയ നീക്കങ്ങൾ, നിലവിൽ ഉള്ള ജോലിയിൽ കൂടുതൽ അവസരങ്ങൾ, ഈ അവസരങ്ങളെ കുറിച്ചുള്ള റിസേർച്, അധികാരികളുടെ വക ഉപദേശ൦ , ഈ ഉപദേശം സ്വീകരിക്കാൻ നിങ്ങൾ കാണിക്കുന്ന വൈമനസ്യം, അവരെ തിരുത്താനുള്ള നിങ്ങളുടെ വ്യഗ്രത, എന്നിവയും ഈ അവസരം ഉണ്ടാകാം. സാജിറ്റേറിയസ് (നവംബർ 22 - ഡിസംബർ 21)\nധനം വസ്തു വകകൾ, നിങ്ങളുടെ മൂല്യം, കുടുംബം, സംസാരം എന്നാ വിഷയങ്ങൾക്ക് ഇനിയും അൽപ കാലത്തേക്ക് കൂടി വളരെ പ്രാധാന്യം ഉണ്ടാകും. ധനം , നിങ്ങളുടെ മൂല്യം എന്നീ വിഷയങ്ങളിൽ ശ്രദ്ധിക്കാൻ ഇട വരും. പുതിയ ധന സമ്പാദന മാർഗങ്ങളെ കുറിച്ചുള്ള ആലോചന , ചർച്ചകൾ എന്നിവ പ്രതീക്ഷിക്കാം. അധിക ചെലവ് തടയാനുള്ള ആഗ്രഹം, അതിനു വേണ്ടി ഉള്ള ഫിനാന്ഷ്യൽ പ്ലാനിങ്, നിങ്ങളുടെ മൂല്യ വർധനയെ കുറിച്ചുള്ള ആലോചന, നിങ്ങളെ ആരും ചോദ്യം ചെയ്യുന്നത് ഇഷ്ടപ്പെടാത്ത അവസ്ഥ, കുടുംബാംഗങ്ങൾ, സഹ പ്രവർത്തകർ എന്നിവരോടുള്ള ശക്തി പ്രകടനവും പ്രതീക്ഷിക്കുക. ദൂരയാത്രകള്, ആത്മീയത, വിദേശബന്ധം, ഉയര്ന്നപഠനം, എഴുത്ത്, പ്രസിദ്ധീകരണം,ധ്യാനം, ഭാഗ്യം, നിയമം, തീര്ത്ഥാടനം എന്നാ വിഷയങ്ങളും സജീവമാണ്. ദൂര യാത്രകൾ പ്രതീക്ഷിക്കാം. ആത്മീയ വിഷയങ്ങളോടുള്ള കൂടുതൽ താല്പര്യം, തീര്ഥാടനം പുണ്യ പ്രവർത്തികൾ എന്നിവയ്ക്ക് വേണ്ടി ഉള്ള സമയം, എന്നിവ ഉണ്ടാകും. വിദേശത്ത നിന്നുള്ള വാർത്തകൾ ലഭിക്കാം., വിദേശത്ത നിന്നുള്ള വ്യക്തികളുമായുള്ള സംവാദം, ഉപരി പഠനത്തെ കുറിച്ചുള്ള ആലോചന , എഴുത്ത് , പ്രസിദ്ധീകരണം എന്നീ മേഖലകളിൽ നിന്നുള്ള അവസരങ്ങൾ എന്നിവയും പ്രതീക്ഷിക്കുക. കാപ്രിക്കോൺ (ഡിസംബർ 22 - ജനുവരി 19)\nനിങ്ങളുടെ വ്യക്തിത്വംലുക്സ്, വീക്ഷണകോണ്, മനോഭാവം, വിചാര ധാര , ആരോഗ്യം, ഊര്ജ്ജസ്വലത,എന്നാ മേഖല വളരെ ഏറെ പ്രാധാന്യം നേടും. പുതിയ ബന്ധങ്ങളുടെ ആഗമനം, നിലവിൽ ഉള്ള പ്ലാനുകളിൽ മാറ്റങ്ങൾ, ആരോഗ്യവും, സൗന്ദര്യവും മെച്ചപ്പെടുത്താനുള്ള ആഗ്രഹം, പുതിയ കാഴ്ചപ്പാടുകൾ എന്നിവ പ്രതീക്ഷിക്കുക. ഇവരണ്ടുംവിവാഹം, പങ്കാളി , നിയമപരമായബന്ധങ്ങാൾ, ബിസിനാസ്ബന്ധങ്ങൾ,തെളിഞ്ഞുനിൽക്കുന്നശത്രുക്കൾ,എഗ്രീമെന്റുകൾ, കൊണ്ട്രാക്ട്ടുകൾഎന്നാ വിഷയങ്ങളും ഈ അവസരം വളരെ പ്രധാനമാണ്. പുതിയ എഗ്രീമെന്റുകൾ ഉണ്ടാകാൻ ഉള്ള അവസരങ്ങൾ, പങ്കാലിഹ ബന്ധങ്ങളെ കുറിച്ചുള്ള പുതിയ തീരുമാനങ്ങൾ എന്നിവയും പ്രതീക്ഷിക്കുക. സെക്സ്, തകര്ച്ചകള്, പാര്ട്ണര്ഷിപ്പുകള്, ആയുര്ദൈര്ഖ്യം നിഗൂഡ വിഷയങ്ങള്, ഭൗതികവും,ആത്മീയവുമായുള്ളരൂപാന്തരം, നിക്ഷേപങ്ങള്, ജോയിന്റ് സ്വത്തുക്കള്, ടാക്സ് , ഇന്ഷുറന്സ്, ലോണുകള്,എന്നാ വിഷയങ്ങളിൽ വളരെ ശ്രദ്ധ വേണ്ടി വരും. പാർട്ണർ ഷിപ്പുകളെ ചൊല്ലി ഉള്ള ചർച്ചകൾ, പുതിയ ജോയിന്റ് പദ്ധതികൾക്ക് വേണ്ടി ഉള്ള തീരുമാനം, നിക്ഷേപങ്ങളുടെ സ്ഥിരതയെ കുറിച്ചുള്ള ചർച്ചകൾ, ലോണുകൾ ലഭിക്കാനും നൽകാനും ഉള്ള വ്യഗ്രത,. വൈകാരിക ബന്ധങ്ങളിൽ നിങ്ങൾക്കുള്ള കഠിനമായ നിലപാടുകൾ, അവ വരുത്തി വെക്കുന്ന ആശങ്ക, എന്നിവ പ്രതീക്ഷിക്കുക .ഇന്ഷുറൻസ് , ടാക്സ് എന്നിവയിൽ തിരുത്തലുകൾ നടത്തും. നിഗൂഡ വിഷയങ്ങലോടുള്ള താല്പര്യം, പങ്കാളിയുമായുള്ള വാഗ്വാദം എന്നിവയും പ്രതീക്ഷിക്കുക. അക്വേറിയസ് (ജനുവരി 20- ഫെബ്രുവരി 18)\nരഹസ്യ മോഹങ്ങള്, ഒളിഞ്ഞിരിക്കുന്ന ശത്രുക്കള്, ഒളിപ്പിച്ചു വെച്ച കഴിവുകള്, ബെഡ് പ്ലെഷേഴ്സ് ഒറ്റപ്പെടല്, ദൂര ദേശ സം,നഷ്ടങ്ങള്, പ്രാര്ത്ഥന ധ്യാനം, ചാരിറ്റി, നിഗൂഡത എന്നീ വിഷയങ്ങളിലും ശ്രദ്ധ ഉണ്ടാകും. . ഈ മേഖല മാനസിക സംമാർദ്ടങ്ങളുടെത് ആയതിനാൽ ആ വിഷയങ്ങളിൽ നല്ല ശ്രദ്ധ വേണ്ടി വരും. ഭൂത കാലത്തെ കുറിച്ചുള്ള ആലോചന, ആരോഗ്യം എമ്ച്ചപ്പെടുത്താനുള്ള അവസരങ്ങൾ . യോഗ പ്രാർത്ഥന , ധ്യാനം എന്നിവയെ കുറിച്ചുള്ള റിസേർച് , സ്വന്ത ജീവിതത്തിലേക്കുള്ള തിരിഞ്ഞു നോട്ടം, എന്നിവ പ്രതീക്ഷിക്കുക. ഏകാന്തനായി തീരാനുള്ള ആഗ്രഹം, ചാരിറ്റി പ്രവർത്തനങ്ങൾക്ക് വേണ്ടി ഉള്ള ആഗ്രഹം. എന്നിവ യും പ്രതീക്ഷിക്കുക. വിവാഹം, പങ്കാളി , നിയമപരമായബന്ധങ്ങാൾ, ബിസിനാസ്ബന്ധങ്ങൾ,തെളിഞ്ഞുനിൽക്കുന്നശത്രുക്കൾ,എഗ്രീമെന്റുകൾ, കൊണ്ട്രാക്ട്ടുകൾഎന്നാ വിഷയങ്ങൾ ഈ ദിവസങ്ങളിൽ വളരെ അധികം ശ്രദ്ധ നേടും. സാമൂഹിക ബന്ധങ്ങളിൽ തിരുത്തലുകൾ വേണ്ടി വന്നേക്കാം. വ്യക്തി ബന്ധങ്ങളിലും ബിസിനസ് ബന്ധങ്ങളിലും പല നീക്കങ്ങളും ഉണ്ടാകും. നിലവിൽ ഉള്ള ബന്ധങ്ങളെ ശക്തിപ്പെടുത്താനുള്ള തീരുമാനങ്ങൾ പ്രതീക്ഷിക്കുക. ചില ബന്ധങ്ങൾ വേണമോ എന്ന് തന്നെയുള്ള ആലോചനകളും ഉണ്ടാകും. പുതിയ ബന്ധങ്ങൾ രൂപീകരിക്കാനുള്ള ശ്രമം തുടരും. പതിയ എഗ്രീമെന്റുകൾ, കൊന്റ്രാക്ക്ട്ടുകൾ എന്നിവയ്ക്കും ഉള്ള അവസരമാണ് . പയ്സീസ് (ഫെബ്രുവരി 19 - മാർച്ച് 20)\nമോഹങ്ങള്, പ്രതീക്ഷകള്, ലോങ്ങ്‌ടേം പ്രോജക്ക്ട്ടുകൾസുഹൃത്തുക്കള്, മുതിര്ന്ന സഹോദരങ്ങള്, കൂട്ടായ്മകള്, ടീംജോലികള്,ഗ്രൂപ്പുകള്എന്നാ പവിഷയങ്ങളിലും വളരെ അധികം ശ്രദ്ധ വേണ്ടി വരും. . പാർട്ണർ ഷിപ്പുകളെ കുറിച്ചുള്ള കടുത്ത ആലോചന, പാർട്ണർ ഷിപ്പ് പ്രോജക്ക്ടുകളിൽ തിരുത്തലിനുള്ള ആലോചനകൾ, ലോങ്ങ് ടേം ജോലികളെ കുറിച്ചുള്ള യഥാർത്ഥ അവസ്ഥയുടെ തിരിച്ചറിവ്, പുതിയ ഗ്രൂപുകളിൽ ചേരാൻ ഉള്ള ആഗ്രഹം, ചില കൂട്ട്ടു കെട്ടുകളിൽ നിന്നുള്ള പിന്മാറ്റം, കുട്ടികൾ യൂത്ത് ഗ്രൂപ്പുകൾ എന്നിവയിൽ നടത്തുന്ന പുതിയ നീക്കങ്ങൾ എന്നിവയും പ്രതീക്ഷിക്കുക. ജോലി സ്ഥലം, സഹ പ്രവര്ത്തകര്, ദിവസേന ഉള്ള ജീവിതം, വളര്ത്തു മൃഗങ്ങൾ ,ബാധ്യതകള്, ആരോഗ്യം എന്നാ വിഷയങ്ങളുടെ പ്രാധാന്യം കൂടുതൽ ഉണ്ടാകും ആരോഗ്യം മെച്ചപ്പെടുത്താനുള്ള പരിശ്രമം പ്രതീക്ഷിക്കാം. പുതിയ ഭക്ഷണ ക്രമം, ഡയറ്റ് എന്നിവയെ കുറിച്ചുള്ള റിസേർച് [പ്രതീക്ഷിക്കുക. ജോലിയിൽ ചില പ്രോജക്ക്ട്ടുകളുടെ പൂർത്തീകരണം, പുതിയ ജോലിയെ കുറിച്ചുള്ള ആലോചന, സഹ പ്രവര്തകരോടുള്ള സീരിയസ് ചർച്ചകൾ എന്നിവ പ്രതീക്ഷിക്കുക, ബാധ്യതകളെ കുറിച്ചുള്ള ആലോചനകൾ, അവയെ ലഘുകരിക്കാനുള്ള ആഗ്രഹം, അതിനു വേണ്ടി ഉള്ള നടപടികൾ എന്നിവയും ഉണ്ടാകാ൦. ക്രിയേറ്റീവ് ജോലികളിൽ നിന്നുള്ള അവസരങ്ങൾ, ആശയ വിനിമയം, ടെക്നോളജി എന്നിവയിൽ നിന്നുള്ള അവസരങ്ങളും പ്രതീക്ഷിക്കുക.\nചിങ്ങംരാശി ശക്തമല്ലാത്തവർക്ക് ഊരിപ്പിടിച്ച വാളുകൾക്ക് ഇടയിലൂടെ ഊളിയിട്ടിറങ്ങാൻ സാധിക്കില്ല; വ്യാഴവും ബുധനും ശുക്രനും ലഗ്നത്തിൽ; ഒരേസമയം ബ്യൂറോക്രാറ്റും രാഷ്ട്രീയപാർട്ടിയുടെ സ്ഥാപക നേതാവും മുഖ്യമന്ത്രിയുമായി അദ്ദേഹം വിലസുന്നു; ഇപ്പോൾ വ്യാഴദശയിലൂടെ നീങ്ങുന്ന അരവിന്ദ് കെജ്രിവാളിന്റെ രാഷ്ട്രീയ ഭാവി പ്രവചിച്ച് ജ്യോതിഷി ജയശ്രീ\nനാദാപുരത്ത് കോൺഗ്രസിനെതിരെ ആഞ്ഞടിച്ച് മുഖ്യമന്ത്രി; മോദി തുടങ്ങിയത് മന്മോഹൻ സിങ് അവസാനിപ്പിച്ചിടത്ത് നിന്ന്; മഴയിലും ആവേശം ചോരാതെ പ്രവർത്തകർ; പിണറായിക്ക് മറുപടിയുമായി കെ.എം.ഷാജി എംഎൽഎ നാദാപുരത്ത് അതേ വേദിയിൽ; ചെലവ് ചുരുക്കലിന്റെ ഭാഗമെന്ന് യു.ഡി.എഫ്.\nഅമേഠിയിലും സോളാർ കത്തിക്കാനൊരുങ്ങി സരിത നായർ; കോൺഗ്രസ് നേതാക്കൾക്കെതിരായ പരാതിയിൽ രാഹുൽ ഗാന്ധി ഇടപെടാത്തതിന്റെ പ്രതിഷേധവുമായി മണ്ഡലത്തിൽ പത്രിക നൽകി; അമേഠിക്ക് വണ്ടി കയറിയത് വയനാട്ടിലെയും എറണാകുളത്തെയും പത്രികകൾ തള്ളിയതോടെ; കോൺഗ്രസ് നേതാക്കളെ വിടാതെ പിന്തുടർന്ന് സോളാർ നായിക\nഎ ക്ലാസ് മണ്ഡലത്തിൽ പ്രചാരണം കൊഴുപ്പിക്കാൻ മോദി തന്നെ എത്തിയതോടെ ആർപ്പും ആരവവും ചടുലനൃത്തവുമായി ബിജെപി പ്രവർത്തകർ; നമോ എഗെയിൻ ടീഷർട്ട് ധരിച്ച യുവാക്കളും കുട്ടികളും സ്ത്രീകളുമെല്ലാം പതാക വീശി ഉറച്ചുപറയുന്നു ശബരിമല മുഖ്യവിഷയം തന്നെ; ഇത്തവണ തിരുവനന്തപുരത്ത് വോട്ട് മറിച്ചാലും കുമ്മനത്തെ കീഴടക്കാനാവില്ല; തരൂർ വാഗ്ദാനങ്ങൾ പാലിച്ചില്ലെന്നും സി ദിവാകരന് ബെന്നറ്റിന് കിട്ടിയ വോട്ടുകൾ പോലും കിട്ടില്ലെന്നും ആവേശത്തോടെ അണികൾ\nഞാൻ അക്രമരാഷ്ട്രീയത്തിന്റെ ജീവിക്കുന്ന രക്തസാക്ഷി; വെട്ടേറ്റ് തുന്നിച്ചേർത്തതിനാൽ നിശ്ചലമായ വലതുകൈക്ക് പകരം ഇടതുകൈ ഉയർത്തി പി ജയരാജൻ സംസാരിക്കുമ്പോൾ കൈയടിച്ച് ജനം; ആർഎസ്എസും കോൺഗ്രസും നടത്തിയ അക്രമങ്ങൾ മറന്നുപോകരുത്; യുഡിഎഫ് കൊലയാളി രാഷ്ട്രീയം പറഞ്ഞ് വോട്ട് പിടിക്കുന്നതിനെതിരെ ശക്തമായി പ്രതികരിച്ചാണ് വടകരയിൽ എൽഡിഎഫും മുന്നേറുന്നത്; പി. ജയരാജന്റെ പ്രചാരണത്തിൽ നിറയുന്നത് വൻ ജനാവലി\nകഞ്ചാവ് കൈമാറുന്നതിനിടെ എക്‌സൈസ് സംഘം വളഞ്ഞപ്പോൾ വാഹനങ്ങൾ ഉപേക്ഷിച്ച് കടന്നു; ഒരാഴ്ചത്തെ അന്വേഷണത്തിന് ശേഷം നാലുയുവാക്കൾ പിടിയിൽ; കോതമംഗലത്തെ കഞ്ചാവ് കടത്തിന് ഉപയോഗിച്ച ഇന്നോവ കാറും ബൈക്കും കസ്റ്റഡിയിൽ\nലോകത്തിലെ ഏറ്റവും വലിയ പ്രതിമ എന്ന് ഗൂഗിളിൽ സെർച്ച് ചെയ്യുമ്പോൾ ഗുജറാത്തിന്റെ പേര് കാണുന്നത് അഭിമാനമല്ലേയെന്ന് മോദി; പട്ടേൽ പ്രതിമ നെഹ്‌റുവിനെ താഴ്‌ത്തിക്കെട്ടാനല്ല; പട്ടേലിനെ അവകാശപ്പെടുന്നവരാരും ഇതുവരെ പ്രതിമ കാണാനെത്തിയില്ല; മൂന്ന് ജില്ലകളിൽ മാത്രമായി തീവ്രവാദം ഒതുക്കിയത് കേന്ദ്രസർക്കാരിന്റെ വിജയമെന്നും പ്രധാനമന്ത്രി\nഇടതുമുന്നണി കൺവീനർക്ക് തെരഞ്ഞെടുപ്പ് കമ്മീഷന്റെ താക്കീത്; രമ്യ ഹരിദാസിനെതിരായ വിജയരാഘവന്റെ പ്രസ്താവന സ്ത്രീത്വത്തെ അപമാനിക്കുന്നതെന്ന് ടീക്കാറാം മീണ; പെരുമാറ്റച്ചട്ടത്തിന്റെ ലംഘനമാണെന്നും വിലയിരുത്തൽ; ഇത്തരം പരാമർശങ്ങൾ ആവർത്തിച്ചാൽ നടപടിയെന്നും മുന്നറിയിപ്പ്\nയുവതി ഭർത്താവിനെ ചുട്ടുകൊന്നത് നിറം പോരെന്ന പേരിൽ; ഭർത്താവിനെ പെട്രോളൊഴിച്ച് കത്തിച്ചത് അഞ്ചുമാസം പ്രായമുള്ള മകളുടെ മാതാവ്; സത്യവീർ സിംഗിനെ കൊലപ്പെടുത്താൻ ഭാര്യ പ്രേംശ്രീ തീരുമാനിച്ചത് വളരെ നേരത്തേതന്നെ\nലോകസഭാ തെരഞ്ഞെടുപ്പ്: എപി സുന്നികളുടെ നിലപാട് കീഴ്ഘടകങ്ങൾ വഴി അറിയിച്ചതായി സ്ഥിരീകരിച്ച് കാന്തപുരം; പിന്തുണ എൽ.ഡി.എഫിന് തന്നെ, എൻ.ഡി.എ സ്ഥാനാർത്ഥി വിജയിക്കാതിരിക്കാൻ തിരുവനന്തപുരത്ത് മാത്രം യു.ഡി.എഫിനൊപ്പം; രാജ്യത്തെ 23 സംസ്ഥാനങ്ങളിലും കൃത്യമായ കാഴ്ചപ്പാടുണ്ടെന്നും കാന്തപുരം; എപി സുന്നികളുടെ നിലപാട് ആഴ്‌ച്ചകൾക്ക് മുമ്പെ റിപ്പോർട്ട് ചെയ്ത് മറുനാടൻ മലയാളി\nആദ്യം കെ സുരേന്ദ്രൻ വന്നു മടങ്ങി; പിന്നാലെ വീണ ജോർജ്ജ് എത്തിയപ്പോൾ വെള്ളാപ്പള്ളി നൽകിയത് 'ബല്ലാത്ത' പരിഗണന; തിരുവല്ല മനയ്ക്കച്ചിറയിൽ എസ്എൻഡിപി യൂണിയൻ കൺവൻഷനിൽ യോഗത്തിൽ ജനറൽ സെക്രട്ടറിയുടെ ഇടതു പ്രീണനമെന്ന് ആക്ഷേപം; ശരണം വിളിയുമായി ശാഖാ പ്രവർത്തകരുടെ പ്രതിഷേധം; ഈഴവ സമുദായക്കാരനായ സുരേന്ദ്രന് ഇല്ലാത്ത എന്തു പരിഗണനയാണ് വീണയ്ക്കെന്ന ചോദ്യത്തിന് മുന്നിൽ ഉത്തരം മുട്ടി വെള്ളാപ്പള്ളിയും\nശബരിമലയുടെ പേര് പരാമർശിക്കാതെ നാമജപത്തിലെ ലാത്തിച്ചാർജിനെ കുറിച്ച് എടുത്ത് പറഞ്ഞു; കോടതിയിലും പാർലമെന്റിലും ആചാരങ്ങൾ ബിജെപി സംരക്ഷിക്കുമെന്നും വാഗ്ദാനം; സന്ദേശം നൽകാനെത്തിയ രാഹുൽ ഗാന്ധി എന്തേ തിരുവനന്തപുരത്തോ പത്തനംതിട്ടയിലോ മത്സരിക്കാത്തത് എന്ന് പരിഹാസം; സെൻകുമാറിനെ വേദിയിലിരുത്തി വീണ്ടും നമ്പി നാരായണനെ വാനോളം പുകഴ്‌ത്തി; പിണറായി വിജയൻ ലാവ്‌ലിൻ കേസിലെ പ്രതിയാണെന്നും കേരളം അഴിമതിയിൽ മുങ്ങിയെന്നും പറഞ്ഞ് കോൺഗ്രസിനേയും സിപിഎമ്മിനേയും കടന്നാക്രമിച്ച് മോദി


Muslim Youth League National General Secretary CK Subair resigns | കത്വ ഫണ്ട് തട്ടിപ്പിന് പിറകെ യുവതിയുടെ പരാതിയും; യൂത്ത് ലീഗ് ദേശീയ ജനറല് സെക്രട്ടറി രാജിവച്ചു, വിവാദം - Malayalam Oneindia\nയൂത്ത് ലീഗിന്റെ വാദത്തിന് ബലം ലഭിക്കുന്നു; മുബീന് ഫാറൂഖ് കേസില് സഹായം നല്‍കിയെന്ന് പ്രോസിക്യൂട്ടര്\n4 min ago അജിത് ഡോവല് ഇടപെട്ടു; വെടി നിര്‍ത്തല് പ്രഖ്യാപിച്ച് ഇന്ത്യ-പാക് സേനകള്, സ്വാഗതം ചെയ്ത് യുഎന്\n15 min ago സംസ്ഥാനത്ത് കോവിഡ് പരിശോധന വേഗത്തിലാക്കാന് മൊബൈല് ലാബുകള്; പരിശോധന നിരക്ക് കുറയും\nPublished: February 22 2021, 23:46 [IST]\nമലപ്പുറം: തിരഞ്ഞെടുപ്പ് പടിവാതിലില് എത്തിനില്‍ക്കെ മുസ്ലീം ലീഗിനേയും മുസ്ലീം യൂത്ത് ലീഗിനേയും വീണ്ടും പ്രതിസന്ധിയിലാക്കുന്ന വാര്‍ത്തകളാണ് പുറത്ത് വരുന്നത്. കത്വ ഫണ്ട് തട്ടിപ്പ് കേസില് ആരോപണ വിധേയനായ യൂത്ത് ലീഗ് ദേശീയ ജനറല് സെക്രട്ടറി സികെ സുബൈര് രാജിവച്ചു.\nഒരു യുവതിയുടെ പരാതിയുടെ അടിസ്ഥാനത്തിലാണ് സുബൈറിന്റെ രാജി എന്നാണ് വിവരം. യൂത്ത് ലീഗോ മുസ്ലീം ലീഗോ ഇത് സംബന്ധിച്ച് ഔദ്യോഗികമായി പ്രതികരിച്ചിട്ടില്ല. വിശദാംശങ്ങളും വിലയിരുത്തലുകളും...\nകത്വ സംഭവത്തില് വലിയ തോതില് പിരിച്ച പണം തിരിമറി നടത്തി എന്ന ഞെട്ടിപ്പിക്കുന്ന ആരോപണം ആയിരുന്നു ദിവസങ്ങള്‍ക്ക് മുമ്പ് യൂത്ത് ലീഗിനെതിരെ ഉയര്‍ന്നത്. മുന് യൂത്ത് ലീഗ് നേതാവ് തന്നെ ആയിരുന്നു ആരോപണം ഉന്നയിച്ചത്.\nമുന് യൂത്ത് ലീഗ് നേതാവ് യൂസഫ് പടനിലം ആയിരുന്നു കത്വ ഫണ്ട് തട്ടിപ്പ് സംബന്ധിച്ച ആരോപണം ഉന്നയിച്ചത്. ഇദ്ദേഹത്തിന്റെ പരാതിയില് യൂത്ത് ലീഗ് ദേശീയ ജനറല് സെക്രട്ടറി സികെ സുബൈറിനും സംസ്ഥാന ജനറല് സെക്രട്ടറി പികെ ഫിറോസിനും എതിരെ പോലീസ് കേസ് എടുത്തിട്ടുണ്ട്.\nസഹപ്രവര്‍ത്തകയായ യുവതിയോട് അപമര്യാദയായി പെരുമാറി എന്നാണ് സികെ സുബൈറിനെതിരെയുള്ള പരാതി. യുവതി തന്നെയാണ് പരാതി ഉന്നയിച്ചത് എന്നാണ് വിവരം. കത്വ കേസുമായി ബന്ധപ്പെട്ടാണ് സുബൈര് രാജിവച്ചത് എന്നായിരുന്നു ആദ്യം വന്ന വാര്‍ത്തകള്.\nയുവതിയുടെ പരാതിയെ തുടര്‍ന്ന് മുസ്ലീം ലീഗ് തന്നെയാണ് സികെ സുബൈറിന്റെ രാജി ആവശ്യപ്പെട്ടത് എന്നാണ് റിപ്പോര്‍ട്ടുകള്. അഖിലേന്ത്യാ പ്രസിഡന്റ് ഖാദര് മൊയ്തീന് ആണ് രാജിക്കത്ത് സമര്‍പ്പിച്ചിട്ടുള്ളത്. യുവതിയുടെ പരാതി പുറത്തെത്തും മുമ്പേ സുബൈറിനെ നീക്കാനായിരുന്നു ലീഗിന്റെ തീരുമാനം.\nകത്വ ഫണ്ട് തട്ടിപ്പ് കേസില് യൂത്ത് ലീഗിനെതിരെ അടിത്തട്ടില് വലിയ പ്രതിഷേധമുണ്ട്. കത്വ, ഉന്നാവ് കേസുകളിലെ ഇരകളുടെ കുടുംബത്തെ സഹായിക്കാന് വേണ്ടിയായിരുന്നു യൂത്ത് ലീഗ് പണം പിരിച്ചെടുത്തത്. ഈ പണം തിരിമറി നടത്തി എന്നാണ് ആരോപണം.\nഇതിനിടെയാണ് ഏഷ്യാനെറ്റ് ന്യൂസ്- സി ഫോര് പ്രീ പോള് സര്‍വ്വേ ഫലവും പുറത്ത് വരുന്നത്. ഇത് പ്രകാരം വടക്കന് കേരളത്തില് മുസ്ലീം സമുദായവുമായി സിപിഎമ്മും എല്‍ഡിഎഫും കൂടുതല് അടുക്കുകയാണ്. ബിജെപിയെ പ്രതിരോധിക്കാന് എല്‍ഡിഎഫ് ആണ് മികച്ചത് എന്ന അഭിപ്രായ രൂപീകരണവും വടക്കന് കേരളത്തില് രൂപപ്പെടുന്നുണ്ട് എന്നാണ് വിവരം.\nഇത്തവണ വലിയ പ്രതീക്ഷയോടെ ആണ് മുസ്ലീം ലീഗ് തിരഞ്ഞെടുപ്പിനെ സമീപിക്കുന്നത്. കൂടുതല് സീറ്റുകള് ലഭിക്കുമെന്ന പ്രതീക്ഷയും ഉണ്ട്. യുവാക്കള്‍ക്ക് കൂടുതല് പ്രാതിനിധ്യം ലഭിക്കുമെന്നായിരുന്നു റിപ്പോര്‍ട്ടുകള്. എന്നാല് കത്വ വിവാദത്തിന് പിറകെ, സികെ സുബൈര് വിവാദവും കൂടി ആയതോടെ ലീഗ് നേതൃത്വം എന്ത് നിലപാട് സ്വീകരിക്കും എന്ന് കാത്തിരുന്ന് കാണേണ്ടി വരും. സ്ഥാനാര്‍ത്ഥി സാധ്യത കല്‍പിക്കുന്ന മറ്റൊരു യൂത്ത് ലീഗ് നേതാവിനെതിരേയും ചില ആരോപണങ്ങള് ഉയരുന്നുണ്ട്.\nകൂടുതൽ youth league വാർത്തകൾ\nയൂത്ത് ലീഗ് ഫണ്ട് വിവാദം; വിശദീകരണവുമായി സികെ സുബൈര്, ദീപിക സിങിനെ തെറ്റിദ്ധരിപ്പിച്ചതാകാം\nമുസ്ലിം ലീഗില് മൂന്ന് തവണ മല്‍സരിച്ചവര് മാറി നില്‍ക്കണം; യുവാക്കള് വരട്ടെ എന്ന് നാലകത്ത് സൂപ്പി\nyouth league muslim league PK Firos kerala assembly election 2021 യൂത്ത് ലീഗ് മുസ്ലീം ലീഗ് പികെ ഫിറോസ് കേരള നിയമസഭാ തിരഞ്ഞെടുപ്പ് 2021 politics\nMuslim Youth League National General Secretary CK Subair resigns\nStory first published: Monday, February 22, 2021, 23:46 [IST]


ഇത് നിലയ്ക്കാത്ത യുദ്ധങ്ങളുടെ കഥ... | The End of Wars | Abhilash Fraizer | Malayalam Literature | Manoramaonline\nഇത് നിലയ്ക്കാത്ത യുദ്ധങ്ങളുടെ കഥ...\nരാജിവ് എം. May 16, 2019 02:36 PM IST\nഓര്‍മകളിലൂടെ കഥ പറയുന്ന രീതിയിലൂടെയാണ് നോവല് ആരംഭിക്കുന്നത്.\nമനോഹരമായ വിവരണങ്ങളാണ് ഈ നോവലിന്റെ ഭംഗി.\nവില 204 രൂപ\nആത്മാവില് മുറിവേറ്റൊരാളുടെ ചെറുതും വലുതുമായ യുദ്ധപരമ്പരകളുടെ കഥ എന്നാണ് തന്റെ പുതിയ ഇംഗ്ലീഷ് നോവലായ 'ദി എൻഡ് ഓഫ് വാർസിന്' മലയാളിയായ നോവലിസ്റ്റ് അഭിലാഷ് ഫ്രേസർ കൊടുക്കുന്ന നിര്‍വചനം. എല്ലാ യുദ്ധവും ആദ്യം ആരംഭിക്കുന്നത് മനസ്സിലാണ്. ആത്മാവിലും മനസ്സിലും യുദ്ധം കൊണ്ടു നടക്കുന്നവര് ഏറെയുള്ള ഈ ലോകത്തില് രണഭൂമികള്‍ക്കപ്പുറം ജീവിതം പലപ്പോഴും യുദ്ധഭൂമികയായി മാറുന്നുണ്ട്. ഓരോ ബന്ധവും യുദ്ധമാകുന്നുണ്ട്. യുദ്ധം ഒരു മനസ്ഥിതിയാണ്. കലുഷിതമായ നമ്മുടെ കാലം അത് വ്യക്തമായി കാണിച്ചു തരുന്നുണ്ട്. ഈ സാമൂഹിക-രാഷ്ട്രീയ പശ്ചാത്തിലാണ് അഭിലാഷ് ഫ്രേസര് എന്ന കൊച്ചിക്കാരന്റെ ഏറ്റവും പുതിയ ഇംഗ്ലിഷ് നോവല് 'ദി എൻഡ് ഓഫ് വാർസ്' പ്രസക്തമാകുന്നത്.\nബാല്യത്തില് അമ്മയുടെ മരണത്തോടെ ആത്മാവില് മുറിവേറ്റ് ആഴമായ ഏകാന്തത അനുഭവിക്കുന്നവനാണ് കഥയിലെ നായകന്. ജീവിതത്തിലെ പ്രതിസന്ധികള് അയാളെ പൊരുതാന് പ്രാപ്തനാക്കുന്നു. പക്ഷേ, യുദ്ധം പതുക്കെ പതുക്കെ അയാളുടെ ആത്മാവിലേക്ക് കയറിക്കൂടുന്നത് അയാള് തിരിച്ചറിയുന്നില്ല. ജീവിതത്തെ അതിജീവിക്കാനുള്ള ആയുധമായി സ്വയം കണ്ടെത്തുന്ന പ്രതിരോധമാര്‍ഗമാണ് അലക്‌സാണ്ടറിന് പോരാളിയുടെ മനസ്സ്. എന്നാല് ഈ യുദ്ധമനസ്ഥിതി ക്രമേണ വന്യമായ ഒരു ചേതനയായി പരിണമിക്കുന്നു. അതിനിടെ അയാള് രണ്ടാം ലോകമഹായുദ്ധത്തില് സൈനികനായി ചേരുന്നു. പക്ഷേ, യുദ്ധം കഴിഞ്ഞിട്ടും അയാളിലെ വന്യസ്വഭാവിയായ പോരാളി വിട്ടു പോകുന്നില്ല. അയാളുടെ ജീവിതത്തിന്റെ സമസ്ത മേഖലകളും ഒരു യുദ്ധമായി മാറുന്നു.\nആയിരത്തി തൊള്ളായിരത്തി നാൽപത്, അമ്പത് കാലഘട്ടത്തിലെ വൈപ്പിന് ദ്വീപും കൊച്ചിയുമാണ് നോവലിന്റെ പ്രധാന ഭൂമിക. ആസ്സാമും ബ്രഹ്മപുത്രാ നദിയുമെല്ലാം ഒരു മിന്നായം പോലെ വന്നു പോകുന്നുണ്ട്. ലോകമഹായുദ്ധത്തെയും ഹിറ്റ്‌ലറെയുമെല്ലാം ദ്വീപുകാര് നോക്കി കണ്ട രീതിയും ഗ്രാമ്യമായ അഭിപ്രായ രൂപീകരണവുമെല്ലാം നോവലില് പരാമര്‍ശ വിഷയമാകുന്നുമുണ്ട്.\nഓര്‍മകളിലൂടെ കഥ പറയുന്ന രീതിയിലൂടെയാണ് നോവല് ആരംഭിക്കുന്നത്. ജീവിതം ദുര്‍ഘട സന്ധിയില് പെട്ടു കിടക്കുമ്പോള് ജീവിതധ്യാനം ഓര്‍മയിലൂടെ ഇതള് വിരിയുകയാണ്. ഓര്‍മകള് അവസാനിക്കുന്നിടത്ത് വെളിപാടിന്റെ പൂക്കള് വിരിയുന്നു. കൊച്ചി നേവല് ബേസ് ആശുപത്രിയില് കാല് മുട്ടിന് കീഴെ മുറിച്ച് കിടക്കുമ്പോള് ലഡാക്കിലെ യുദ്ധഭൂമി പേക്കിനാവില് കാണുന്നതോടെയാണ് നോവല് ആരംഭിക്കുന്നത്.\nഅമ്മയുടെ മരണമാണ് അലക്‌സാണ്ടറിനെ ആത്മാവില് അനാഥനാക്കുന്നത്. അമ്മയില് നിന്നകലുന്തോറും അയാളിലെ നന്മകളുടെ അമ്മിഞ്ഞയുടെ ഉറവകള് വറ്റി വറ്റി പോകുന്നു. എങ്കിലും, എല്ലാ വന്യതയിലും അയാള് ഒരു മയില്‍പീലി ആരും കാണാതെ കൊണ്ടു നടക്കുന്നുണ്ട്. അയാള് ആര്‍ദ്രമായി സ്‌നേഹിച്ചിരുന്ന അമ്മയെ കുറിച്ചുള്ള സ്മരണകളാണത്. മുറവേറ്റ്, രോഗാതുരനായി ആതുരാലയത്തില് ഏകാകിയായി കിടക്കുമ്പോള് ഒരു സുഖദസ്മരണ പോലെ ആ ഓര്‍മകള് വീണ്ടുമുയിര്‍ക്കുന്നത് നോവലിസ്റ്റ് വിവരിക്കുന്നുണ്ട്.\nമനോഹരമായ വിവരണങ്ങളാണ് ഈ നോവലിന്റെ ഭംഗി. നദിയോരത്തുള്ള ദ്വീപുജീവിതവും, കടല്‍യാത്രകളുടെ ആവശേവും ആസാമിലേക്കുള്ള യാത്രയില് കാണുന്ന മോഹക്കാഴ്ചകളും ബ്രഹ്മപുത്രാ നദിയുമെല്ലാം മിഴിവോടെ നോവലിസ്റ്റ് വരച്ചിടുന്നു.\nഈ നോവലിന്റെ കഥാതന്തു തനിക്ക് ലഭിച്ചത് ഇന്ത്യന് സൈന്യത്തില് സൈനികോദ്യോഗസ്ഥനായി സേവനം ചെയ്ത മാതൃപിതാവില് നിന്നാണെന്ന് അഭിലാഷ് ഫ്രേസര് പറയുന്നു. 'ഇന്ത്യന് ആര്‍മിയില് സൈനികനായിരുന്നു അപ്പൂപ്പന്. തോമസ് എന്നായിരുന്നു പേര്. അവസാനകാലത്ത് പ്രമേഹം വന്ന് കാലിലെ മൂന്നുനാല് വിരലുകള് മുറിച്ചു കളഞ്ഞിട്ടും 'പുലി പോലെ' നടന്നിരുന്നു. വല്ലാത്ത ഇച്ഛാശക്തിയായിരുന്നു, ആള്‍ക്ക്. ഇന്ത്യാപാക്ക്, ഇന്ത്യാചീന യുദ്ധങ്ങളില് പങ്കെടുത്ത കഥയെല്ലാം പൊതുവേ എല്ലാ വിമുക്ത ഭടന്‍മാരും പറയുന്ന വിധം അഭിമാനത്തോടെയും അല്‍പം പൊങ്ങച്ചത്തോടെയും വിവരിക്കുമായിരുന്നു. ഒടുങ്ങാത്ത ഒരു യുദ്ധം ആ മനസ്സില് കനലായി കിടക്കുന്നുണ്ടെന്ന് തോന്നിയിരുന്നു, ആ ഭാഷണം കേള്‍ക്കുമ്പോഴെല്ലാം. അദ്ദേഹം മരിക്കും മുമ്പ് പറയുമായിരുന്നു, നീ എന്നെ കുറിച്ചെഴുതണം. ജീവിതകാലത്തൊന്നും എഴുതാന് കഴിഞ്ഞില്ല. മരിച്ച് പിന്നെയും ഏറെ കഴിഞ്ഞാണ് ഡയറിക്കുറിപ്പ് എഴുതുന്നത് പോലെ 'The End of Wars' എന്ന നോവല് എഴുതുന്നത്. പൂര്‍ണമായും അപ്പൂപ്പന്റെ കഥയല്ല. അദ്ദേഹം രണ്ടാം ലോകമഹായുദ്ധത്തില് പങ്കെടുത്തിട്ടൊന്നുമില്ല. കുറേ ഭാവനയുണ്ട്. എനിക്ക് എത്തിപ്പിടിക്കാന് കഴിയാത്ത കാലത്തെ നെയ്‌തെടുക്കുമ്പോള് ഭാവനയെ കൂട്ടു പിടിക്കാതെ നിര്‍വാഹമില്ലല്ലോ. ജീവിതം തന്നെ യുദ്ധമാക്കി മാറ്റിയ ഒരാളുടെ ആത്മാവില് കയറി കഥ പറയാനുള്ള ഒരു എളിയ ശ്രമമാണ് ഇങ്ങനൊരു പുസ്തകമായി പരിണമിച്ചത്.'\nഡല്‍ഹിയിലെ ബ്ലൂറോസ് പബ്ലിഷേഴ്‌സ് പുറത്തിറക്കിയിരിക്കുന്ന ഈ നോവല് ആമസോണ്, ഫ്ലിപ്കാര്‍ട്ട്, ഷോപ്ക്ലൂസ് തുടങ്ങിയ പ്രമുഖ ഓണ്‍ലൈന് പോര്‍ട്ടലുകളിലൂടെ ലോകവ്യാപകമായി വിതരണത്തിനുണ്ട്. വില 204 രൂപ.


സ്‌കൂള് പ്രവേശനോത്സവം വെര്‍ച്വല്,എസ്‌എസ്‌എല്‍സി മൂല്യ നിര്‍ണയം ജൂണ്7മുതല് 25 വരെ - Keralabhooshanam Daily സ്‌കൂള് പ്രവേശനോത്സവം വെര്‍ച്വല്,എസ്‌എസ്‌എല്‍സി മൂല്യ നിര്‍ണയം ജൂണ്7മുതല് 25 വരെ\nHome/NEWS/KERALA/സ്‌കൂള് പ്രവേശനോത്സവം വെര്‍ച്വല്,എസ്‌എസ്‌എല്‍സി മൂല്യ നിര്‍ണയം ജൂണ്7മുതല് 25 വരെ\nസ്‌കൂള് പ്രവേശനോത്സവം വെര്‍ച്വല്,എസ്‌എസ്‌എല്‍സി മൂല്യ നിര്‍ണയം ജൂണ്7മുതല് 25 വരെ\nവെബ് ഡെസ്ക് Send an email May 27, 2021\nതിരുവനന്തപുരം: വെര്‍ച്വല് പ്രവേശനത്സവത്തോടെ ജൂണിന് ഒന്നിന് സ്‌കൂളുകള് തുറക്കുമെന്ന് വിദ്യാഭ്യാസമന്ത്രി വി ശിവന്‍കുട്ടി.കോവിഡ് സാഹചര്യമായതിനാല് ഈ അധ്യയനവര്‍ഷം തുടക്കത്തില് ഡിജിറ്റല് ക്ലാസുകളും പിന്നീട് അധ്യാപകര്‍ക്കും കുട്ടികള്‍ക്കും പരസ്പരം കാണാന് കഴിയുന്ന രീതിയില് ഓണ്‍ലൈന് ക്ലാസ് സംവിധാനവും ഏര്‍പ്പെടുത്തും. ഡിജിറ്റല് ക്ലാസുകളില് കഴിഞ്ഞ വര്‍ഷത്തെ പാഠം ആവര്‍ത്തിക്കാതെ ഭേദഗതി വരുത്തും. തുടക്കത്തില് കുട്ടികള്‍ക്ക് ആത്മവിശ്വാസം വര്‍ധിപ്പിക്കുന്ന ക്ലാസുകളും മുന് വര്‍ഷത്തെ പാഠങ്ങളുമായി ബന്ധപ്പെടുത്തി ബ്രിഡ്ജിങ് ക്ലാസുകളും നടത്തും. മുഖ്യമന്ത്രിയുടെ നിര്‍ദേശത്തിന്റെ അടിസ്ഥാനത്തില് പ്ലസ് വണ് പരീക്ഷ സംബന്ധിച്ച് തീരുമാനമെടുക്കും. എസ്എസ്എല്‍സി ഐടി പ്രാക്ടിക്കല് പരീക്ഷ ഒഴിവാക്കി.\nകോവിഡായതിനാല് പ്രവേശനോത്സവം വെര്‍ച്വല് ആയി നടത്തും. രാവിലെ 9.30 കൈറ്റ് വിക്ടോഴ്‌സ് ചാനലില് പ്രോഗ്രാം ആരംഭിക്കും. 11 മണിക്കു സ്‌കൂള്‍തല പരിപാടി വെര്‍ച്വല് ആയി നടത്തും. ജനപ്രതിനിധികളും സ്‌കൂള് അധികാരികളും പങ്കെടുക്കും. സംസ്ഥാനതല ഉദ്ഘാടനം കോട്ടണ്‍ഹില് സ്‌കൂളില് മുഖ്യമന്ത്രി നിര്‍വഹിക്കും.\nഹയര് സെക്കന്‍ഡറി, വൊക്കേഷനല് ഹയര്‍സെക്കന്‍ഡി മൂല്യനിര്‍ണയം ജൂണ് 1ന് ആരംഭിച്ച് 19ന് അവസാനിക്കും. എഎസ്എല്‍സി മൂല്യനിര്‍ണയം ജൂണ്7മുതല് 25 വരെ. പ്ലസ് ടു ക്ലാസുകള് ജൂണ് രണ്ടാം ആഴ്ച തുടങ്ങും. പിഎസ്‌സി അഡ്വൈസ് ലഭിച്ച അധ്യാപകര്‍ക്കും ലാബ് അസിസ്റ്റന്റുമാര്‍ക്കും നിയമന ഉത്തരവ് നല്‍കിയെങ്കിലും സ്‌കൂള് തുറക്കുമ്പോള് ജോലിയില് ചേരാം എന്നാണ് അറിയിച്ചിരിക്കുന്നത്. സ്‌കൂള് എന്നു തുറക്കുമെന്നു ഇപ്പോള് പറയാന് കഴിയാത്ത സാഹചര്യത്തില് ഇവരുടെ കാര്യം അനുഭാവപൂര്‍വം പരിഗണിക്കാന് മുഖ്യമന്ത്രിയോട് അഭ്യര്‍ഥിച്ചുവെന്നും വിദ്യാഭ്യാസമന്ത്രി വ്യക്തമാക്കി.\nശുചിമുറിയില് രക്തക്കറ; പീഡനക്കേസില് ബിജെപി നേതാവിനെതിരെ തെളിവ്\nരാജമൗലിയുടെ 'ആർ.ആർ.ആർ' റിലീസിന് മുമ്പ് നേടിയത് 325 കോടി\nലോക്ഡൗണ്: മാറ്റം എന്തൊക്കെ… തീരുമാനം നാളെ, മറ്റന്നാള് അറിയാം\nതല്ല്, മോഷണം; ഭാഗ്യലക്ഷ്മിയുടെയും കൂട്ടുകാരികളുടെയും സംസ്‌കാരമില്ലാത്ത പ്രവൃത്തി… മുന്‍കൂര് ജാമ്യമില്ല


ജാഗ്രത: സ്ത്രീപീഡനം തുടര്‍ക്കഥ; തലയൂരാനാകാതെ സര്‍ക്കാര്\nസ്ത്രീപീഡനം തുടര്‍ക്കഥ; തലയൂരാനാകാതെ സര്‍ക്കാര്\nഉമ്മന്‍ചാണ്ടി സര്‍ക്കാരും കോണ്‍ഗ്രസും ഒരിക്കല്‍കൂടി സ്ത്രീപീഡനത്തിന്റെ നാണക്കേടില്‍നിന്ന് തലയൂരാന് പാടുപെടുന്നു. പേഴ്സണല് സ്റ്റാഫ് അംഗങ്ങളും മന്ത്രിതന്നെയും പീഡനക്കേസിലും അഴിമതിയിലും അകപ്പെട്ട് പുറത്താകുമ്പോഴും ന്യായീകരിക്കുകയും സംരക്ഷിക്കുകയുംചെയ്യുന്ന മുഖ്യമന്ത്രിക്ക് തീരാത്ത തലവേദനയാവുകയാണ് നിലമ്പൂര് സംഭവം. പരസ്ത്രീ ബന്ധവും ഗാര്‍ഹികാതിക്രമവും വിവാദമായപ്പോഴാണ് മന്ത്രിയായ കെ ബി ഗണേഷ്കുമാറിന് സ്ഥാനം ഒഴിയേണ്ടിവന്നത്. മുഖ്യമന്ത്രിതന്നെയാണ് മന്ത്രിയെ കേസില്‍നിന്ന് രക്ഷപ്പെടുത്താനും പരാതി ഒതുക്കാനും പാഞ്ഞുനടന്നത്. തേക്കടിയില് രണ്ട് മന്ത്രിമാര് ഉല്ലാസയാത്ര നടത്തിയതുള്‍പ്പെടെയുള്ള ആരോപണങ്ങളും മുക്കി. ചില മന്ത്രിമാരുടെ വിദേശയാത്രയുമായി ബന്ധപ്പെട്ട് ദുരൂഹത ഉയര്‍ന്നപ്പോഴും അവരെയെല്ലാം സംരക്ഷിച്ചു. സോളാര് തട്ടിപ്പിലെ മുഖ്യപ്രതി ബിജു രാധാകൃഷ്ണന് മുഖ്യമന്ത്രിയുമായി അടച്ചിട്ട മുറിയില് സംസാരിച്ചത് ചില ഉന്നതരുടെ സ്ത്രീപീഡന രഹസ്യങ്ങള് ഉള്‍പ്പെടെയായിരുന്നു. വിവാദങ്ങള് കത്തുമ്പോഴും അടച്ചിട്ട മുറിയിലെ രഹസ്യം പുറത്തു പറയാന് മുഖ്യമന്ത്രി തയ്യാറായില്ല.\nസരിതയുടെ രഹസ്യമൊഴിയില് കേന്ദ്രമന്ത്രിയും സംസ്ഥാന മന്ത്രിമാരും ലൈംഗിക ചൂഷണത്തിന് ഇരയാക്കിയെന്നുള്‍പ്പെടെയുള്ള വിവരങ്ങള് പുറത്തു വന്നതോടെ ഉന്നത ഗൂഢാലോചനയിലൂടെ മൊഴിതന്നെ നശിപ്പിച്ചു. സരിതയെ പ്രലോഭിപ്പിച്ചും വാഗ്ദാനങ്ങള് നല്‍കിയും പുതിയ മൊഴി സൃഷ്ടിച്ചു. ഇതിനെല്ലാമിടയില് ചില പേഴ്സണല് സ്റ്റാഫ് അംഗങ്ങള് പുറത്തായത് രക്ഷയില്ലാതെയാണ്. ലൈംഗികാരോപണത്തില്‍പ്പെട്ട് മുഖ്യമന്ത്രിയുടെ ഓഫീസില്‍നിന്ന് പുറത്തായ സ്റ്റാഫംഗം മുഖ്യമന്ത്രിയുടെയും എ ഗ്രൂപ്പ് നേതാക്കളുടെയും മനഃസാക്ഷി സൂക്ഷിപ്പുകാരനായിരുന്നു. മുഖ്യമന്ത്രിയെ നേരിട്ടുകാണാന് താനുമായി ലൈംഗികബന്ധത്തിലേര്‍പ്പെടണമെന്ന് നിര്‍ബന്ധിച്ചുവെന്നായിരുന്നു ഇയാള്‍ക്കെതിരെയുള്ള പരാതി. പേഴ്സണല് സ്റ്റാഫില്‍നിന്ന് ഒഴിവാക്കിയെങ്കിലും നിയമനടപടികള് മുക്കി.\nമന്ത്രിസഭയിലെ ഏക വനിതാ മന്ത്രി പി കെ ജയലക്ഷ്മിയുടെ സ്റ്റാഫിലെ ഒരു പ്രമുഖനെതിരെ ഉയര്‍ന്ന ആരോപണം ആദിവാസി യുവതിയെ ജോലിനല്‍കാമെന്ന് പറഞ്ഞ് പീഡിപ്പിച്ചുവെന്നാണ്. ഈ പരാതിയും ഉന്നതര് പിന്‍വലിപ്പിച്ചു. മന്ത്രിയുടെ ഔദ്യോഗിക വസതിയില് വനിതാ എസ്ഐയെ അപമാനിക്കാന് ശ്രമിച്ചുവെന്ന പരാതിയും മുക്കി. മുഖ്യമന്ത്രിയുടെ ഏറ്റവും വിശ്വസ്തനായിരുന്ന മുന് ഗണ്‍മാന് സലിംരാജിനെ കോഴിക്കോട്ടുനിന്ന് നാട്ടുകാര് പിടികൂടിയത് യുവതിയെ കടത്തിക്കൊണ്ടുപോകാനുള്ള ശ്രമത്തിനിടയിലാണ്. സോളാര് കേസില് മറ്റ് രണ്ടുപേര്‍ക്ക് കൂടി മുഖ്യമന്ത്രിയുടെ ഓഫീസില്‍നിന്ന് പുറത്തു പോകേണ്ടി വന്നിട്ടുണ്ട്. ഈ സംഭവങ്ങളിലും ലൈംഗിക ചൂഷണത്തിന്റെ പിന്നാമ്പുറക്കഥകളുണ്ട്. അഴിമതിയുടെ പേരില് പുറത്തു പോയവരും പോകേണ്ടവരും വേറെയുമുണ്ട്. കൈക്കൂലി വാങ്ങുന്നത് ക്യാമറയില് പതിഞ്ഞത് വിവാദമായി മുഖ്യമന്ത്രിയുടെ ഓഫീസിലെ രണ്ടു പേരാണ് പുറത്തു പോയത്. സമീപകാലത്ത് ഒരു മന്ത്രിയുടെ സ്റ്റാഫിനെതിരെ രഹസ്യ റിപ്പോര്‍ട്ടും പുറത്തായി. അപ്പോഴെല്ലാം ഒറ്റപ്പെട്ട സംഭവമെന്ന് പറഞ്ഞ് നിസ്സാരമായി തള്ളിയതിന്റെ ദുരന്തഫലംകൂടിയാണ് നിലമ്പൂര് സംഭവം.\nതെളിവെടുപ്പ് കോണ്‍ഗ്രസ് നേതാക്കളുടെ കാവലില്\nനിലമ്പൂര്: കോണ്‍ഗ്രസ് ഓഫീസില് കൊല്ലപ്പെട്ട ജീവനക്കാരി രാധയുടെ വീട്ടില് പൊലീസ് മൊഴി എടുക്കാന് വന്നത് പ്രാദേശിക കോണ്‍ഗ്രസ് നേതാക്കള്‍ക്കൊപ്പം. മന്ത്രി ആര്യാടന് മുഹമ്മദ്, നഗരസഭാ ചെയര്‍മാന് ആര്യാടന് ഷൗക്കത്ത് എന്നിവരുമായി അടുത്ത ബന്ധമുള്ള മേലേക്കളം വിജയനാരായണന്റെയും ജൂപ്പിറ്റര് സുരേഷിന്റെയും സാന്നിധ്യത്തിലായിരുന്നു മൊഴിയെടുക്കല്. നിലമ്പൂര് സിഐ എ പി ചന്ദ്രനാണ് ബുധനാഴ്ച രാവിലെ പത്തോടെ പൊലീസ് ജീപ്പില് കോണ്‍ഗ്രസ് നേതാക്കളെയും കൂട്ടി എത്തിയത്. വീട്ടുകാരില്‍നിന്ന് മൊഴിയെടുക്കുമ്പോള് പലപ്പോഴും ഉത്തരം പറഞ്ഞത് കോണ്‍ഗ്രസ് നേതാക്കളായിരുന്നു. കോണ്‍ഗ്രസ് ഓഫീസില് നടന്ന അരുംകൊലയില് കോണ്‍ഗ്രസിന്റെ ഉന്നതരടക്കമുള്ളവര് സംശയത്തിന്റെ മുനയില് നില്‍ക്കുമ്പോഴാണ് പരസ്യമായി മൊഴിമാറ്റത്തിനുള്ള സൗകര്യം അന്വേഷണ ഉദ്യോഗസ്ഥന് ചെയ്തുകൊടുത്തത്. കോണ്‍ഗ്രസ് നേതാക്കളുടെ സാന്നിധ്യത്തില് മൊഴിയെടുക്കുന്നതറിഞ്ഞ് നാട്ടുകാര് രാധയുടെ വീട്ടില് തടിച്ചുകൂടി. മൊഴിരേഖപ്പെടുത്തി പുറത്തിറങ്ങിയ സിഐ എ പി ചന്ദ്രനോട് നാട്ടുകാര് പ്രതികരിച്ചു. രാധയുടെ വീട്ടിലേക്കുള്ള വഴി അറിയാനാണ് കോണ്‍ഗ്രസ് നേതാക്കളെ ഒപ്പം കൂട്ടിയതെന്നായിരുന്നു സിഐ അവകാവശപ്പെട്ടത്. അതേസമയം, സ്ഥലത്തെ ജനപ്രതിനിധിയായ കൗണ്‍സിലറെപ്പോലും വിവരം അറിയിക്കാന് പൊലീസ് തയ്യാറകുന്നില്ല. പൊലീസ് മൊഴിയെടുക്കാന് വരുന്ന വിവരം കോണ്‍ഗ്രസ് നേതാക്കളാണ് രാധയുടെ ബന്ധുക്കളെ വിളിച്ച് അറിയിച്ചത്.\nഅതേസമയം, കേരളത്തെ നടുക്കിയ കൊലപാതകത്തില് ചൊവ്വാഴ്ച കോവിലകത്തുമുറിയില് ജനകീയ കൂട്ടായ്മയും പ്രതിഷേധ പ്രകടനവും സംഘടിപ്പിച്ചിരുന്നു. ഇതില് കോണ്‍ഗ്രസ് പ്രാദേശിക നേതാക്കള് ആരും പങ്കെടുത്തിരുന്നില്ല. മാത്രമല്ല, യോഗം നടന്നുകൊണ്ടിരിക്കെ കോവിലകത്തുമുറിയിലുള്ള ഒരു നേതാവിന്റെ വീട്ടില് കോണ്‍ഗ്രസുകാര് രഹസ്യയോഗം ചേരുകയും ചെയ്തു. മൃതദേഹം കണ്ടെത്തിയവിവരം കോണ്‍ഗ്രസ് നേതാക്കളെയാണ് പൊലീസ് ആദ്യം അറിയിച്ചിരുന്നത്. ഞായറാഴ്ച വൈകിട്ട് മൃതദേഹം കണ്ടെത്തിയെങ്കിലും അന്ന് കുളത്തില്‍നിന്ന് മൃതദേഹം പുറത്തെടുക്കാന് പൊലീസ് തയ്യാറായില്ല. രാത്രിവരെ പുറത്തെടുക്കാതെ നീട്ടിക്കൊണ്ടു പോയി. പിന്നീട് രാവിലെ എടുത്താല് മതിയെന്ന് തീരുമാനിച്ച ശേഷം ഉന്നത പൊലീസ് ഉദ്യോഗസ്ഥര് മടങ്ങി. മൃതദേഹം പുറത്തെടുക്കുന്ന സമയത്തും വിജയനാരായണന് ചുള്ളിയോടുള്ള കുളത്തിനുസമീപം ഉണ്ടായിരുന്നു. ബിജുവിനെ വിളിച്ചുവരുത്തി രാധയുടെ സഹോദരന് പണം നല്‍കാന് പറഞ്ഞതും ഈ നേതാവാണ്.\nഷൗക്കത്തിന്റെ രഹസ്യങ്ങള് രാധയ്ക്കറിയാം: സഹോദരന്\nമലപ്പുറം: ആര്യാടന് ഷൗക്കത്ത് ഉള്‍പ്പെടെ പല കോണ്‍ഗ്രസ് നേതാക്കളുടെയും രഹസ്യങ്ങള് സഹോദരിക്ക് അറിയാമായിരുന്നെന്ന് കൊല്ലപ്പെട്ട രാധയുടെ സഹോദരന് ഭാസ്കരന് പൊലീസിനോട് പറഞ്ഞു. കോണ്‍ഗ്രസ് ഓഫീസില് വരുന്ന ചില നേതാക്കളുടെ രഹസ്യങ്ങളും രാധയ്ക്ക് അറിയാമെന്ന് മാധ്യമങ്ങളോടും ഭാസ്കരന് വെളിപ്പെടുത്തി. മുമ്പ് രണ്ടുതവണ രാധക്കുനേരെ വധശ്രമമുണ്ടായി. ചില രഹസ്യങ്ങള് ഒത്തുതീര്‍ക്കാന് ബിജു ശ്രമിച്ചതും രാധയ്ക്കറിയാമായിരുന്നു. ബിജുവും രാധയും തമ്മില് സാമ്പത്തിക ഇടപാടുണ്ടായിരുന്നെന്ന പൊലീസിന്റെ പ്രചാരണം തെറ്റാണ്. യഥാര്‍ഥ കുറ്റവാളികളെ രക്ഷിക്കാനാണ് പൊലീസ് ശ്രമിക്കുന്നത്. മന്ത്രി ആര്യാടന് മുഹമ്മദ് നിലമ്പൂരില് വന്നപ്പോള് താന് നേരിട്ടു പരാതി നല്‍കിയിരുന്നു. രാധയെ വര്‍ഷങ്ങളായി അറിയാമെന്നും എല്ലാം ശരിയാക്കാമെന്നും മന്ത്രി ഉറപ്പുനല്‍കി. ഇപ്പോള് അറസ്റ്റിലായവര് മറ്റാര്‍ക്കോവേണ്ടി കുറ്റം ഏല്‍ക്കുകയാണ്. സംഭവത്തിനു പിന്നില് മറ്റാരൊക്കെയോ ഉണ്ടെന്ന് സംശയമുണ്ട്. നിലവിലുള്ള പൊലീസ് അന്വേഷണത്തില് വിശ്വാസമില്ലെന്നും ഭാസ്കരന് പറഞ്ഞു.\nLabels: പോലീസ്, വലതു സര്‍ക്കാര്, സ്ത്രീ


ഷെയ്ന് നിഗത്തിന്റെ വിലക്ക് നീക്കി; വെയില് ചിത്രീകരണം ഇന്ന് പുനരാരംഭിക്കും | Life Glint | The Clarity Portal\nHome » തുലാസ്സ് » കൊട്ടക » ഷെയ്ന് നിഗത്തിന്റെ വിലക്ക് നീക്കി; വെയില് ചിത്രീകരണം ഇന്ന് പുനരാരംഭിക്കും\nഷെയ്ന് നിഗത്തിന്റെ വിലക്ക് നീക്കി; വെയില് ചിത്രീകരണം ഇന്ന് പുനരാരംഭിക്കും\nThu, 05-03-2020 11:38:45 AM ;\nനടന് ഷെയ്ന് നിഗത്തിന്റെ വിലക്ക് നീക്കി. മുടങ്ങിക്കിടന്ന വെയില് സിനിമയുടെ ചിത്രീകരണം ഇന്ന് പുനരാരംഭിക്കും. കുര്‍ബാനി എന്ന ചിത്രത്തില് മാര്‍ച്ച് 31ന് ശേഷം ഷെയ്ന് ജോയിന് ചെയ്യും. രണ്ട് സിനിമകളുടെ നിര്‍മ്മാതാക്കള്‍ക്കും 32 ലക്ഷം രൂപ നഷ്ടപരിഹാരമായി ഷെയ്ന് നല്‍കും.\nപ്രശ്‌ന പരിഹാരത്തിനായി നേരത്തെ ഒരു കോടി രൂപ നഷ്ടപരിഹാരമാണ് ഷെയ്‌നില് നിന്നും നിര്‍മ്മാതാക്കളുടെ സംഘടന ആവശ്യപ്പെട്ടിരുന്നത്. എന്നാല് ഇത്രയും തുക നല്‍കാന് കഴിയില്ലെന്ന് അമ്മ സംഘടന വ്യക്തമാക്കിയിരുന്നു.\nഅമ്മ ഭാരവാഹികള് നിര്‍മ്മാതാക്കളുമായി നടത്തിയ അനൗദ്യോഗിക ചര്‍ച്ചയില് സിനിമാ വ്യവസായത്തില് എല്ലാവര്‍ക്കും പെരുമാറ്റച്ചട്ടം കൊണ്ടുവരാന് തീരുമാനമായിട്ടുണ്ട്. കൊച്ചിയില് ചൊവ്വാഴ്ച നടന്ന എക്‌സിക്യൂട്ടീവ് യോഗത്തില് മോഹന്‍ലാല്, ഇടവേള ബാബു എന്നിവരടക്കം 11 പേര് പങ്കെടുത്തു.


11 April 2018 8:17 AM GMT\nതെലുഗ് സിനിമ ലോകത്ത് ലൈംഗികാരോപണങ്ങള് ഉയര്‍ത്തി കോളിളക്കം സൃഷ്ടിച്ചു കൊണ്ടിരിക്കുന്ന നടി ശ്രീ റെഡ്ഡിയുടെ പുതിയ വെളിപ്പെടുത്തല് തെലുഗിലെ പ്രശസ്ത നിര്‍മാതാവ് സുരേഷ് ബാബുവിന്റെ മകന് അഭിരാം ദഗ്ഗുബാട്ടിക്കെതിരേ. ബാഹുബലിയിലൂടെ മലയാളികള് ഉള്‍പ്പെടെയുള്ള ഇന്ത്യന് ചലച്ചിത്ര പ്രേക്ഷകരുടെ പ്രിയതാരമായി മാറിയ റാണ ദഗ്ഗുബാട്ടിയുടെ സഹോദരനാണ് അഭിരാം. അഭിരാമും താനുമായുള്ള ചിത്രങ്ങളും ശ്രീ റെഡ്ഡി പുറത്തു വിട്ടിരുന്നു.\nഒരഭിമുഖത്തിലാണ് ശ്രീ റെഡ്ഡി തെലുഗിലെ ഒരു പ്രമുഖ നിര്‍മാതാവിന്റെ മകന് തന്നെ ലൈംഗികമായി ചൂഷണം ചെയ്തിട്ടുണ്ടെന്ന ആരോപണം ഉയര്‍ത്തിയത്. സ്റ്റുഡിയോയില്‍വച്ച് തന്നെ നിര്‍ബന്ധപൂര്‍വം ലൈംഗിക ബന്ധത്തിനു വിധേയയാക്കുകയായിരുന്നുവെന്നായിരുന്നു നടി വെളിപ്പെടുത്തിയത്. സര്‍ക്കാര് ഉടമസ്ഥതയിലുള്ള ഒരു ഫിലിം സ്റ്റുഡിയോയില്‍വച്ചാണ് തന്നെ നിര്‍മാതാവിന്റെ മകന് ചൂഷണം ചെയ്തതെന്നും ശ്രീ റെഡ്ഡി പറഞ്ഞിരുന്നു. ആ നിര്‍മാതാവ് തെലുഗ് സിനിമ ഭരിക്കുന്ന ആളാണെന്നും താന് ചില കാര്യങ്ങള് സംസാരിക്കാന് വേണ്ടി മാത്രമാണ് അന്ന് സ്റ്റുഡിയോയില് പോയതെന്നും എന്നാല് നിര്‍മാതാവിന്റെ മകന് തന്നെ നിര്‍ബന്ധപൂര്‍വം ലൈംഗികബന്ധത്തിനു വിധേയയാക്കുകയായിരുന്നുമെന്നും ശ്രീ റെഡ്ഡി പറഞ്ഞു.\nനിര്‍മാതാവിന്റെ മകന് ആരാണെന്ന കാര്യം താന് വെളിപ്പെടുത്തമെന്നും ചിത്രങ്ങള് പുറത്തു വിടുമെന്നും ശ്രീ റെഡ്ഡി അഭിമുഖത്തില് പറഞ്ഞിരുന്നു. തന്റെ കൈയിലുള്ള ബ്രഹ്മാസ്ത്രം ആണ് അതെന്നായിരുന്നു നടിയുടെ അവകാശവാദം. ഇതിനു പിന്നാലെയാണ് ചിത്രങ്ങള് പുറത്തുവരുന്നത്. ഇതോടെ ശ്രീ റെഡ്ഡി ആരോപണം ഉയര്‍ത്തുന്നത് നിര്‍മാതാവ് സുരേഷ് ബാബുവിന്റെ മകന് അഭിരാമിനെതിരേയാണെന്ന് വ്യക്തമായി. ഇതിനു പിന്നാലെ അഭിരാമിനെതിരേ കൂടുതല് വെളിപ്പെടുത്തലുമായി നടി വീണ്ടും രംഗത്തു വന്നു. സുരേഷ് ബാബുവിന്റെ മകന് എന്നെ ക്രൂരമായി ചതിച്ചു. സര്‍ക്കാര് ഉടമസ്ഥതയിലുള്ള സ്റ്റുഡിയോയാണത്, കഴിവുള്ളവരെ പിന്തുണയ്ക്കുക എന്ന ഉദ്ദേശ്യത്തോടെ ഉണ്ടാക്കിയിരിക്കുന്നത്. പക്ഷേ, അവരത് മറ്റുകാര്യങ്ങള്‍ക്കായി ഉപയോഗിക്കുന്നു. സുരേഷ് ബാബുവിന്റെ മകന് എന്നെ ആ സ്റ്റുഡിയോയില്‍വച്ച് ലൈംഗികമായി ഉപദ്രവിച്ചു.\nഇതിനു പിന്നാലെയും അഭിരാമിന്റെ പേരെടുത്ത് പറഞ്ഞ് ശ്രീ റെഡ്ഡി രംഗത്തുവന്നു. ചിത്രങ്ങള് പുറത്തായതിനു പിന്നാലെയായിരുന്നു അത്. അഭിരാം ദഗ്ഗുബാട്ടിയാണിത്. സുരേഷ് ബാബുവിന്റെ മകന്. ഈ അഭിരാമിനെ ഓര്‍ത്ത് നിങ്ങള്‍ക്ക് ലജ്ജ തോന്നുന്നില്ലേ? പക്ഷേ, അവന് മാത്രമല്ല, മറ്റ് താരപുത്രന്മാര്‍ക്കും ഇതൊക്കെ ദിനചര്യയാണ്. എന്നെപോലുള്ള നിസ്സാഹരായ സ്ത്രീകള് അവരുടെ വലയില് വീണുപോകുന്നു. ഇതിനൊരു മാറ്റം വേണം. ഇതൊരു പൊതുപ്രശ്‌നമായി മാറണം. എല്ലാവരും അറിയട്ടെ തെലുഗ് സിനിമാലോകത്ത് യഥാര്‍ത്ഥത്തില് എന്തൊക്കെയാണ് നടക്കുന്നതെന്ന്- ശ്രീ റെഡ്ഡി പറയുന്നു.\nഇനിയും താന് കൂടുതല് വെളിപ്പെടുത്തലുകളുമായി വരുമെന്നാണ് ശ്രീ റെഡ്ഡി പറയുന്നത്.\nAbhiramDaggubati actressSriReddy Rana Daggubati Sexual Allegations sureshbabuproducer telugufilmindustry


ജോലി ഭാരവും സ്‌ട്രെസും രക്തസമ്മർദ്ദത്തിന് കാരണമാകുന്നുവോ...? -\nരക്തസമ്മർദ്ദം കൂടിയാലും കുറഞ്ഞാലുമൊക്കെ പ്രശ്‌നമാണ്. രണ്ടും വേണ്ട വിധത്തിൽ തിരിച്ചറിഞ്ഞ് പരിഹരിച്ചില്ലെങ്കിൽ ചിലപ്പോൾ അപകടത്തിൽപ്പെട്ടേക്കാം. എന്നാൽ ബിപി കുറഞ്ഞതാണോ കൂടിയതാണോ എന്നുപോലും പലർക്കും മനസിലാകാറില്ല. ഇന്നത്തെ ജീവിതസാഹചര്യത്തിൽ ഒരു സാധാരണ രോഗാവസ്ഥയായി പലരിലും കണ്ടുവരുന്ന ഒന്നാണ് അമിത രക്തസമ്മർദ്ദം. ജോലി ഭാരവും കഠിനമായ സ്‌ട്രെസുമൊക്കെ ഇതിന് കാരണമാകും.\nരക്തസമ്മർദ്ദം കൂടുമ്പോൾ കഠിനമായ തളർച്ച അനുഭവപ്പെടാറുണ്ട്. രക്തസമ്മർദ്ദം കൂടുന്നുവെന്ന് തോന്നുമ്പോൾ അല്പസമയം വിശ്രമിക്കുക. അതിനുശേഷം ശ്വാസം അകത്തേക്ക് വലിച്ചുകയറ്റി പുറത്തേക്ക് വിടുന്ന രീതിയിലുള്ള ശ്വസനമുറകൾ ചെയ്യുക. തുടർച്ചയായി ഇങ്ങനെ ചെയ്യുന്നതോടെ രക്തസമ്മർദ്ദം കുറഞ്ഞ് സാധാരണ രീതിയിലേക്ക് മാറും. പക്ഷാഘാതം, ഹൃദയസംബന്ധമായ അസുഖങ്ങൾ എന്നിവ ഉള്ളവരിൽ രക്തസമ്മർദ്ദം കൂടാൻ സാധ്യതയുണ്ട്. ഇത്തരം ആളുകൾ പൊതുവെ ടെൻഷൻ ഉള്ള ജോലികൾ കഴിവതും ഒഴിവാക്കണം.\nരക്തസമ്മർദ്ദം കൂടുന്നതുപോലെത്തന്നെ അപകടകരമാണ് രക്തസമ്മർദ്ദം കുറയുന്നതും. ഉറക്കക്കുറവ്, ക്രമമല്ലാത്ത ഭക്ഷണരീതി എന്നിവയും രക്തസമ്മർദ്ദം കുറയാൻ കാരണമാകും. ചില അലർജി രോഗങ്ങൾക്കുള്ള മരുന്നുകൾ കഴിക്കുന്നതും ബിപി കുറയുന്നതിന് കാരണമാകും.\nമദ്യപാനം, പുകവലി എന്നിവ ബിപി കുറവുള്ളവർ പൂർണമായും ഒഴുവാക്കണം. പച്ചക്കറികൾ, പഴവർഗങ്ങൾ, മത്സ്യങ്ങൾ എന്നിവ ധാരാളമായി കഴിക്കുന്നത് ഇത്തരം രോഗങ്ങൾ ഉണ്ടാകാതിരിക്കാൻ സഹായിക്കും. കൃത്യമായ വ്യായാമവും രക്തസമ്മർദത്തെ ഇല്ലാതാക്കാൻ സഹായിക്കും.\nStory highlights: ways to reduce stress and keep blood pressure down


ചരിത്രം തിരുത്തി മാര്‍പ്പാപ്പ ; വത്തിക്കാനില് ബിഷപ്പുമാര്‍ക്കും വൈദികര്‍ക്കും ' സാലറി കട്ട് ' - KeralaVoice\nHome Europe ചരിത്രം തിരുത്തി മാര്‍പ്പാപ്പ ; വത്തിക്കാനില് ബിഷപ്പുമാര്‍ക്കും വൈദികര്‍ക്കും ‘ സാലറി കട്ട് ‘\nചരിത്രം തിരുത്തി മാര്‍പ്പാപ്പ ; വത്തിക്കാനില് ബിഷപ്പുമാര്‍ക്കും വൈദികര്‍ക്കും ‘ സാലറി കട്ട് ‘\nവത്തിക്കാന് : വത്തിക്കാന്‍റെ തിരുത്തി മാര്‍പ്പാപ്പ. ബിഷപ്പുമാരുടേയും വൈദികരുടേയും ശമ്ബളം വെട്ടിക്കുറച്ച് മാര്‍പ്പാപ്പ. കോവിഡ് മഹാമാരി മൂലമുണ്ടായ സാമ്ബത്തിക പ്രതിസന്ധിമൂലമാണ് തീരുമാനം. വൈദികരും ബിഷപ്പുമാരുമല്ലാതെ വത്തിക്കാനുവേണ്ടി സേവനം ചെയ്യുന്നവരുടെ ജോലി നഷ്ടമാകാതിരിക്കാനാണ് നീക്കം. നടപടി സംബന്ധിച്ച ഫ്രാന്‍സിസ് മാര്‍പ്പാപ്പയുടെ ഡിക്രി ബുധനാഴ്ച പുറത്തിറങ്ങി. ഏപ്രില് ഒന്ന് മുതലാണ് നടപടി പ്രാവര്‍ത്തികമാവുക. ജീവനക്കാരില് താഴേത്തട്ടിലുള്ളവര്‍ക്ക് ശമ്ബളം വെട്ടിക്കുറിയ്ക്കുന്നത് ബാധിക്കില്ലെന്ന് വത്തിക്കാന്‍റെ വക്താവ് വിശദമാക്കി.\nഎന്നാല് കടുത്ത സാമ്ബത്തിക പ്രതിസന്ധിയുടെ കാലത്ത് സാധാരണ കുടുംബങ്ങളില് നിന്ന് വരുന്നവരെ ജോലിയില് നിന്ന് പിരിച്ച് വിടാന് സാധിക്കില്ലെന്ന 84കാരനായ മാര്‍പ്പാപ്പയുടെ തീരുമാനത്തിന് മികച്ച പ്രതികരണമാണ് ലഭിക്കുന്നത്. വത്തിക്കാനില് താമസിച്ച് സേവനം ചെയ്യുന്ന കര്‍ദ്ദിനാളുമാര്‍ക്ക് മാസം തോറും 5915 ഡോളര്(ഏകദേശം 428000 രൂപ) ആണ് ലഭിക്കുന്നത്. എന്നാല് ഇവര് താമസിക്കുന്നത് മാര്‍ക്കറ്റ് നിലവാരത്തേക്കാളും കുറഞ്ഞ വാടകയ്ക്കാണെന്നും വത്തിക്കാന് വിലയിരുത്തുന്നു. റോമിലെ സെമിനാരികളിലും കോണ്‍വെന്‍റുകളിലും സ്കൂളുകളിലുമായി താമസിക്കുന്നതിനാലാണ് ഇതെന്നും വത്തിക്കാന് വിശദമാക്കുന്നു.\nഅതേസമയം വത്തിക്കാനുമായി പ്രവര്‍ത്തിക്കുന്ന പൊലീസ്, അഗ്നിശമന സേനാംഗങ്ങള്, ശുചീകരണ തൊഴിലാളികള്, കലാകാരന്മാര്, അകമ്ബടി ജീവനക്കാര് എന്നിവരേക്കാള് കുറഞ്ഞ ചെലവാണ് കര്‍ദ്ദിനാളുമാര്‍ക്കും വൈദികര്‍ക്കുമുള്ളത്. കുടുംബമായി താമസിക്കുന്ന സാധാരണ ജീവനക്കാരെ സാമ്ബത്തിക പ്രതിസന്ധിയില് അതിജീവിക്കാന് സഹായിക്കുന്നതാണ് മാര്‍പ്പാപ്പയുടെ തീരുമാനമെന്നാണ് വിലയിരുത്തല്. കൊവിഡ് മഹാമാരി നിമിത്തം വത്തിക്കാന്‍റെ വരുമാനത്തില് മുപ്പത് ശതമാനത്തില് അധികമായി കുറവുവന്നുവെന്നാണ് നിരീക്ഷണം.6ദശലക്ഷത്തോളം സന്ദര്‍ശകര് എത്തിയിരുന്ന വത്തിക്കാന്‍റെ പ്രധാന വരുമാന മാര്‍ഗ്ഗമായിരുന്ന സെന്‍റ് പീറ്റേഴ്സ് ബസിലിക്ക, വത്തിക്കാന് മ്യൂസിയം എന്നിവ 2019ല് പൂര്‍ണമായും അടച്ചിട്ടിരിക്കുകയായിരുന്നു. മഹാമാരി നിമിത്തം പൂര്‍ണമായ രീതിയില് സെന്‍റ് പീറ്റേഴ്സ് ബസിലിക്കയിലും വത്തിക്കാന് മ്യൂസിയത്തിലും ആളുകളെ പ്രവേശിപ്പിക്കാന് തുടങ്ങിയിട്ടില്ല. ഈ മാസം തുറക്കാമെന്ന് പ്രതീക്ഷിച്ചിരിക്കുന്നതിനിടയിലാണ് ഇറ്റലിയില് വീണ്ടും ലോക്ക്ഡൗണ് പ്രഖ്യാപിച്ചത്.\nPrevious article‘വോട്ട് വണ്ടി’ കടുത്തുരുത്തി മണ്ഡലത്തിൽ പര്യടനം നടത്തി\nNext articleപൂഞ്ഞാറില് മത്സരം യുഡിഎഫുമായെന്ന് പി.സി ജോര്‍ജ്


അപേക്ഷ നല്‍കി ആറ് മാസമായിട്ടും വിദ്യാഭ്യാസ വായ്പ ലഭിച്ചില്ല, പേരാമ്പ്ര കേരളഗ്രാമീണ ബാങ്ക് ശാഖയില് കുത്തിയിരുന്നു പ്രതിഷേധിച്ച് രക്ഷിതാക്കള് – Koyilandy News\nപേരാമ്പ്ര: വിദ്യാഭ്യാസവായ്പ ലഭിക്കാത്തതിനെ തുടര്‍ന്ന് രക്ഷിതക്കള് കേരളഗ്രാമീണ ബാങ്കില് കുത്തിയിരിപ്പ് പ്രതിഷേധം നടത്തി. ബി.എസ്.സി. നഴ്സിങ്ങ് വിദ്യാര്‍ത്ഥിയായ പേരാമ്പ്ര ഗോലശാലക്കല് താഴ അവ്യലക്ഷ്മിയുടെ മാതാപിതാക്കളായ ഇ.കെ. രാജു, ഭാര്യ റീന എന്നിവരാണ് പേരാമ്പ്ര ടിബി റോഡില് പ്രവര്‍ത്തിക്കുന്ന കേരള ഗ്രാമീണ ബാങ്കില് കുത്തിയിരുന്നു പ്രതിഷേധിച്ചത്. ഇന്നലെയാണ് സംഭവം.\nബെംഗളൂരുവില് മദര് തെരേസ കോളേജില് ബി.എസ്.സി. നഴ്സിങ്ങ് വിദ്യാര്‍ത്ഥിയായ അവ്യലക്ഷ്മി വിദ്യാഭ്യാസ വായ്പയ്ക്കായി ആറ് മാസമായി അപേക്ഷ നല്‍കിയിട്ട്. മകളുടെ പരീക്ഷ തിയ്യതി അടുത്തിട്ടും നടപടികള് പൂര്‍ത്തീകരിച്ച് ഇതുവരെ വായ്പ ലഭ്യമാക്കിയില്ലെന്നാണ് അവ്യലക്ഷ്മിയുടെ മാതാപിതാക്കള് പരാതിപ്പെടുന്നത്.\nപഠനത്തിനായി നാല് ലക്ഷം രൂപ ആവശ്യപ്പെട്ടാണ് ആദ്യം അപേക്ഷ നല്‍കിയത്. പിന്നീട് 2.50 ലക്ഷം രൂപയേ അനുവദിക്കാനാകൂവെന്ന് ബാങ്ക് അധീകൃതര് അറിയിച്ചതിനെ തുടര്‍ന്ന് രേഖകളെല്ലാം രണ്ടാം തവണയും സമര്‍പ്പിച്ചു. പിന്നീട് പല തവണ ബാങ്കില് കയറി ഇറങ്ങിയിട്ടും വായ്പ അനുവദിച്ച് കിട്ടിയില്ല. ഫീസ് അടച്ചാല് മാത്രമേ പരീക്ഷക്കിരുത്തൂവെന്ന് കോളേജ് അധികൃതര് പറഞ്ഞപ്പോഴാണ് മാതാപിതാക്കളായ രാജുവും റീനയും ബാങ്കിലെത്തി കുത്തിയിരിപ്പ് നടത്തിയത്.\nഎന്നാല് ഇവരുടെ അപേക്ഷയും അനുബന്ധ രേഖകളും അന്തിമാനുമതിക്കായി കല്പറ്റയിലെ റീജണല് ഓഫീസിന് കൈമാറിയിട്ടുണ്ടെന്നും രണ്ട് ദിവസത്തിനകം തീരുമാനമുണ്ടാവുമെന്നും, മാനേജ്‌മെന്റ് സീറ്റില് പഠിക്കുന്നവരുടെ വായ്പാകാര്യങ്ങളില് അനുമതി നല്‍കേണ്ടത് റീജണല് ഓഫീസില് നിന്നാണെന്നും ബാങ്ക് അധികൃതര് അറിയിച്ചു.\nപോലീസ് ഇടപെട്ട് ചര്‍ച്ച നടത്തിയപ്പോള് എത്രയും പെട്ടെന്ന് വായ്പ അനുവദിക്കുമെന്ന അധികൃതരുടെ ഉറപ്പില് വൈകീട്ട് കുത്തിയിരിപ്പ് അവസാനിപ്പിക്കുകയായിരുന്നു.


കടലിന്റെ ആഴങ്ങളിലേക്ക് മുങ്ങി താണുപോയ ഏറ്റവും പഴക്കം ചെന്ന കപ്പൽ കണ്ടെത്തി; ‘ഉറങ്ങിക്കിടക്കുന്ന’ കപ്പലിൽ ശാസ്ത്രലോകത്തെ അദ്ഭുതപ്പെടുത്തി പല കണ്ടെത്തലുകൾ, വിഡിയോ…. | Malayalam UK\nOctober 27 11:51 2018 by News Desk 6\tPrint This Article\nലോകത്ത് കണ്ടെത്തിയതിൽ വച്ച് ഏറെ പഴക്കമുള്ള കപ്പലിനെ കുറിച്ച് പുറത്തുവരുന്ന വിവരങ്ങൾ ആരെയും അമ്പരപ്പിക്കുന്നതാണ്. കടലിന്റെ അടിത്തട്ടില്, രണ്ടു കിലോമീറ്ററിലേറെ ആഴത്തിൽ ‘ഉറങ്ങിക്കിടക്കുന്ന’ ഒരു കപ്പൽ എന്നാണ് ആദ്യ വിശേഷണം. അതും കാര്യമായ യാതൊരു കേടുപാടുമില്ലാതെ. പായ്മരം പോലും ഇപ്പോഴും കുത്തനെ നിൽക്കുന്നു. കപ്പലിലെ കൊത്തുപണികളും അമരത്തു ചുറ്റിയിട്ട കയറിനു പോലും ഒരു കുഴപ്പവുമില്ല. എന്തിനേറെപ്പറയണം, മുങ്ങിപ്പോയ സമയത്ത് കപ്പലിലുണ്ടായിരുന്നവർ കഴിച്ചിരുന്നതെന്നു കരുതുന്ന മീനിന്റെ മുള്ളു പോലും കപ്പലിൽ സുരക്ഷിതം. അതുപക്ഷേ കടലിലെ ഏതെങ്കിലും മീനിന്റെ മുള്ളാകില്ലേ? യാതൊരു സാധ്യതയുമില്ല. കാരണം, ജീവനുള്ള യാതൊന്നിനും കഴിയാൻ സാധിക്കാത്ത വിധം ഒട്ടും ഓക്സിജനില്ലാത്തത്ര ആഴത്തിലാണു കപ്പൽ കണ്ടെത്തിയത്.\nലോകത്ത് ഇന്നേവരെ കണ്ടെത്തിയതിൽ വച്ച് ഏറ്റവും പഴക്കമുള്ള കപ്പലാണ് ഇപ്പോൾ തിരിച്ചറിഞ്ഞിരിക്കുന്നത്. കൊടുങ്കാറ്റിലോ മറ്റോ ഈ ഗ്രീക്ക് കച്ചവടക്കപ്പൽ മുങ്ങിയതായിരിക്കണം. ഇതിലുള്ളവര് ആരും തന്നെ രക്ഷപ്പെടാനുമിടയില്ല. അടിത്തട്ടിൽ ഓക്സിജൻ ഇല്ലാത്തതു കൊണ്ടാണ് ഇത്രയും ഭദ്രമായി കേടുപാടുകളൊന്നും സംഭവിക്കാതെ ഇക്കാലമത്രയും കപ്പൽ നിലനിന്നതും. പുരാതന കാലത്തെ കപ്പൽ ചാലുകളെപ്പറ്റിയും വ്യാപാരത്തെപ്പറ്റിയുമെല്ലാം അറിയാൻ ഈ കണ്ടെത്തൽ സഹായിക്കുമെന്നു ബ്ലാക് സീ മാരിടൈം ആർക്കിയോളജിക്കൽ പ്രോജക്ടിന്റെ ചീഫ് സയന്റിസ്റ്റ് ജോൺ ആഡംസ് പറയുന്നു.\nഎന്നാൽ ഇതു വരെ കപ്പൽ ഉയർത്താനായിട്ടില്ല. അതിനു വരുന്ന ചെലവു തന്നെ പ്രശ്നം. മാത്രവുമല്ല, ഇത്രയും കാലം യാതൊരു കുഴപ്പവും പറ്റാതെയിരിക്കുന്ന കപ്പൽ അതേപടി പുറത്തെത്തിക്കുകയെന്നതു നിസാരമല്ല. കപ്പൽ കണ്ടെത്താനുള്ള പ്രോജക്ടിനു വേണ്ടി ഇതിനോടകം തന്നെ ഏകദേശം 12 കോടിയോളം രൂപ ചെലവായിക്കഴിഞ്ഞു. ചുമ്മാതൊന്നുമല്ല, കണ്ടെത്തിയ കപ്പലുകളിലേറെയും ചരിത്രാതീത കാലത്തെയാണ്. അതും റോമൻ, ഒട്ടോമൻ സാമ്രാജ്യങ്ങളുടെ കാലത്തെ! അവയിൽ പലതും മനുഷ്യൻ ഇന്നേവരെ കണ്ടിട്ടുള്ളത് ചുമർചിത്രങ്ങളിലും മറ്റും മാത്രമാണ്. അതിനാൽത്തന്നെ അവയ്ക്കൊന്നും വിലമതിയ്ക്കാനുമാകുകയില്ല! ഗ്രീക്ക് കപ്പൽ കണ്ടെത്തിയയിടത്തു നിന്നും ഏകദേശം 67 കപ്പലുകളുടെ അവശിഷ്ടം കൂടി പ്രോജക്ട് സംഘം കണ്ടെത്തിയിട്ടുണ്ട്.\nടൈറ്റാനിക്ക് സിനിമയിലെ ചിത്രീകരണം പോലെ, ഒഴുകിനടക്കുന്ന ആഡംബര കപ്പൽ; രക്ഷാപ്രവർത്തനം തുടരുന്നു, ദൃശ്യങ്ങൾ\nശ്രീലങ്കയിൽ കനത്ത വെള്ളപ്പൊക്കത്തിൽ വൻ ദുരിതം; രക്ഷാപ്രവർത്തന ദൗത്യവുമായി ഇന്ത്യൻ നേവിയുടെ മൂന്ന് കപ്പലുകൾ ശ്രീലങ്കൻ തീരത്തേക്ക്\nലക്ഷദ്വീപിലെ കപ്പൽ അപകടം; അപകടത്തിൽപ്പെട്ടവരിൽ മലയാളികളും, രക്ഷപ്പെട്ടവരെ കൊച്ചിയിലെത്തിച്ചു


സംസ്ഥാനത്ത് രണ്ടര കോടിയലധികം പേര്‍ക്ക് ആദ്യ ഡോസ് കൊവിഡ് വാക്‌സിന് നല്‍കി; ആരോഗ്യ മന്ത്രി\nസംസ്ഥാനത്ത് രണ്ടര കോടിയലധികം പേര്‍ക്ക് ആദ്യ ഡോസ് കൊവിഡ് വാക്‌സിന് നല്‍കിയതായി ആരോഗ്യ മന്ത്രി വീണാ ജോര്‍ജ്. വാക്‌സിനേടുക്കേണ്ട ജനസംഖ്യയുടെ 93.64 ശതമാനം പേര്‍ക്ക് (2,50,11,209) ആദ്യ ഡോസും 44.50 ശതമാനം പേര്‍ക്ക് (1,18,84,300) രണ്ടാം ഡോസും നല്‍കി. ഒന്നും രണ്ടും ഡോസ് ചേര്‍ത്ത് ആകെ 3,68,95,509 ഡോസ് വാക്‌സിനാണ് ഇതുവരെ നല്‍കിയത്.\nകൊവിഡ് ബാധിച്ചവരായ 10 ലക്ഷത്തോളം പേര്‍ക്ക് മൂന്ന് മാസം കഴിഞ്ഞ് വാക്‌സിന് എടുത്താല് മതി. അതിനാല് ഇനി ഏഴ് ലക്ഷത്തോളം പേര് മാത്രമാണ് ഒന്നാം ഡോസ് വാക്‌സിനെടുക്കാനുള്ളത്. ഇനിയും ആദ്യ ഡോസ് വാക്‌സിന് എടുക്കാനുള്ളവര് ഉടന് തന്നെ തൊട്ടടുത്ത വാക്‌സിനേഷന് കേന്ദ്രത്തില് നേരിട്ടെത്തി വാക്‌സിന് സ്വീകരിക്കേണ്ടതാണെന്നും മന്ത്രി വ്യക്തമാക്കി.\nരണ്ടാം ഡോസ് വാക്‌സിന് എടുക്കാനുള്ളവരും കാലതാമസം വരുത്തരുത്. കൊവിഷീല്‍ഡ് വാക്‌സിന് 84 ദിവസം കഴിഞ്ഞും കൊവാക്‌സിന് 28 ദിവസം കഴിഞ്ഞും ഉടന് തന്നെ രണ്ടാം ഡോസ് സ്വീകരിക്കേണ്ടതാണ്. എന്നാല് ചിലയാളുകള് 84 ദിവസം കഴിഞ്ഞും വാക്‌സിനേഷന് കേന്ദ്രത്തിലെത്തുന്നില്ല. രണ്ട് ഡോസ് വാക്‌സിനും കൃത്യമായ ഇടവേളകളില് സ്വീകരിച്ചാല് മാത്രമേ പൂര്‍ണമായ ഫലം ലഭിക്കൂ. രണ്ടാം ഡോസ് വാക്‌സിന് കൃത്യസമയത്ത് തന്നെ സ്വീകരിക്കേണ്ടതാണ്.\nആരോഗ്യ പ്രവര്‍ത്തകരും കൊവിഡ് മുന്നണി പോരാളികളും 100 ശതമാനം ആദ്യ ഡോസ് വാക്‌സിന് എടുത്തു. ആരോഗ്യ പ്രവര്‍ത്തകരില് 88 ശതമാനം പേരും കൊവിഡ് മുന്നണി പോരാളികളില് 90 ശതമാനം പേരും രണ്ടാം ഡോസ് എടുത്തിട്ടുണ്ട്. സ്ത്രീകളാണ് പുരുഷന്‍മാരേക്കാള് കൂടുതല് വാക്‌സിനെടുത്തത്. സ്ത്രീകള് 1,91,10,142 ഡോസ് വാക്‌സിനും പുരുഷന്‍മാര് 1,77,76,443 ഡോസ് വാക്‌സിനുമാണെടുത്തത്. ഇന്ന് 1642 വാക്‌സിനേഷന് കേന്ദ്രങ്ങളാണ് പ്രവര്‍ത്തിച്ചത്. അതില് 1355 സര്‍ക്കാര് കേന്ദ്രങ്ങളും 287 സ്വകാര്യ കേന്ദ്രങ്ങളുമാണുണ്ടായിരുന്നതെന്ന് മന്ത്രി അറിയിച്ചു.\nRelated Topics:covidcovid vaccineKeralaKerala news\nസംസ്ഥാനത്ത് മലയോര മേഖലയില് രാത്രിയാത്രയ്ക്ക് നിരോധനം; മഴക്കെടുതി നേരിടാൻ മുന്നൊരുക്കങ്ങളുമായി സര്‍ക്കാര്\nസംസ്ഥാനത്ത് ഇന്ന് 7823 പേര്‍ക്ക് കൊവിഡ്-19 സ്ഥിരീകരിച്ചു; 12,490 പേർക്ക് രോഗമുക്തി